သူကြီးမင်း (တုံးဖလား): သူကြီးမင်းရဲ့ ဘလော့ဂါဒေး ပုံပြင်\nPosted by သူကြီးမင်း (တုံးဖလား) at 03:59\nဘလော့ဒေးအမှတ်တရလေးကို ဖတ်ပြီး ပြုံးရတယ်။\nသူကြီးမင်းလည်း စိတ်ချမ်းသာ၊ ကိုယ်ကျန်းမာစွာနဲ့ တုံးဖလားရွာကြီးကအင်တာနက်ထဲမှာ ပေါ်ကာဆွဲနိုင်ပါစေ.(အဲလေ.. မှားလို့) ဆက်လက်ချီတက်နိုင်ပါစေလို့ ဆုမွန်တောင်းပါတယ်။\nWednesday, 31 August 2011 at 05:23:00 BST\nဘလော့ဒေး မှာအမှု့ လိုက်နေသလား-\nဟို ---ဆေးများဖေါ်နေသလားလို့ လာကြည့်တာဗျ-\nပုဂံဘုရားဖူးသွားတယ်ဆိုတော့ သာဓု သာဓု သာဓု ပါ\nWednesday, 31 August 2011 at 05:31:00 BST\nဟားဟား.. မမေဓါဝီကို ခွေ့သွားလိုက်သေးတယ်... :D\nWednesday, 31 August 2011 at 05:51:00 BST\nhappy blog day ပါ..တဂျီးမင်း\nWednesday, 31 August 2011 at 07:00:00 BST\nHappy blog day ပါအကို ရေ:)\nဘုရားဖူး လိုက်ခဲ့မယ်နော် အကို:P\nWednesday, 31 August 2011 at 07:41:00 BST\nလူပျိုသူကြီးမင်းရေ အိမ်သာနက်ထဲက ပေါ်ကာဒေးအကြောင်းဖတ်သွားပါတယ် ဟိဟိဟိ အတော်ရီရတယ် အစဉ်အမြဲအားပေးနေပါတယ်ခင်ဗျ ။\nWednesday, 31 August 2011 at 09:30:00 BST\nသူကြီးမင်း ရဲ့ ဘလော့ဒေးပို့စ်လေးက တမျိုးလေးဘဲ ဖတ်ပြီး ပြုံးပျော်ချင်စရာပါ\nစကားမဆက် သူကြီးမင်းက အိမ်သာနဲ့ ပတ်သက်တဲ့ ပိုစ်တွေမှာ ပရို ကျတယ် ဟဲဟဲ ခင်မင်လို့ စတာပါ\nWednesday, 31 August 2011 at 09:57:00 BST\nအိပ်သာနတ်ထဲမှာဝင်ပြီး ပေါ်ကာတင်လားဗျ သူဂျီးမင်း\nWednesday, 31 August 2011 at 10:25:00 BST\nWednesday, 31 August 2011 at 10:31:00 BST\nအိမ်သာနက် ထဲမှာ ဂျိုကာသုံးကောင် နဲ့ ဒေါင်းသွားတာ လက်စသတ်တော့ သကြီးမင်း ဖြစ်နေတာကိုး\nသြ ချရလောက်အောင် အိမ်သာ ပရိုဖြစ်လှပါတယ်\nနောက်တခါတော့ မစားခင် သကြီးပိုစ့် ကိုမဖတ်တော့ဘူး\nWednesday, 31 August 2011 at 10:46:00 BST\nကော်မန့်က ရေးပြီးတင်လိုက်တာ တက်သွားပြီထင်နေတာ ဘယ်များရောက်သွားပါလိမ့်..\nဧကန္တ သူဂျီးမင်းရဲ့ အိမ်သာနက်ထဲ ကျသွားတယ် ထင်ပါ့။\nသူဂျီးတို့များ အိမ်သာထဲတောင် ဖဲရိုက်ရတယ်လို့ သြောချရလောက်ပါရဲ့။း)\nဒါနဲ့ ဖဲရိုက်ရင်း အစားအသောက်တွေရော မစားကြဘူးလား တော်တော်ချိုမှာဘဲနော်\nမောင်ပေါက်ကျော်က သူဂျီးမင်းကို ပြန်ပြောမယ်မှန်းသိရင် အငြိမ့်လေးဘာလေးနဲ့ ဧည့်ခံလိုက်ပါတယ် ပိုစည်ကားသွားအောင်လေ။\nသူဂျီးရဲ့ ပေါ်ကာဒေး (အဲလေ) ဘလော်ဂါဒေးကလည်း တစ်မျိုးတစ်ဖုံထူးခြားပြီး ပျော်ဖို့ ကောင်းနေပြန်ရော။\nဒါနဲ့ .. ဖဲဖျော်ရည် ဘယ်လိုနေတုန်း ဈေးကွက်မှာ တင်ရောင်းဖို့ စိတ်ကူးရှိသလား သူဂျီးး)\nWednesday, 31 August 2011 at 10:48:00 BST\nအင့် နာမည်လည်း ပါဘူး။ သွား လူဆိုး။\n့Happy Blog Day ပါ သူကြီးမင်းရေ။ ဒါနဲ့ သူကြီးမင်းက အိမ်သာအကြောင်း ကောင်းကောင်းသိတာပဲလား။ အိမ်သာမျိုးစုံ အကုန်သိနေတာပါလား။ ဖတ်ရင်းနဲ့ ရယ်နေရတယ်။\nကျန်းမာပျော်ရွှင်ပြီး အောင်မြင်စွာ ဆက်လက်ငင်နိုင်ပါစေနော်...\nWednesday, 31 August 2011 at 12:20:00 BST\nဒီလိုမြှောက်ပေးမှန်းသာသိရင် သူကြီးကို ပန်းသီးမရောင်းခိုင်းဘဲ ဂေါပကလူကြီး လုပ်ခိုင်းမှာ။\nဘလော့ဂ်ရွာသူရွာသားတွေ ခင်ခင်မင်မင် ပျော်ပျော်ရွှင်ရွှင် ရှိကြတာ ဝမ်းသာစရာပါပဲ။\nWednesday, 31 August 2011 at 13:33:00 BST\nအလိုလေး...ထူးဆန်းလိုက် ထွေပြားလိုက်ပါတဲ့ အိမ်သာနက်ပါလား သူကြီးရယ်...ဖဲရိုက်စရာ နေရာက တကယ့်ကို မဟာဗျူဟာ မြောက်လှချေလား...ကျလိုက်လို့ကတော့ ညစာရော မနက်စာပါ သုံးရက်လောက်လွတ်မယ့် ကိန်းကြီးမို့ တွေးရင်းနဲ့တောင် ကြောစိမ့်လာတယ်...\nသူကြီး အခုလို ပုံပြောကောင်းတာ ဆရာဘုန်းကြီးရဲ့ ဖဲပြာသောက်ခဲ့လို့ဖြစ်မယ်...အရှိန်မပျက်ဘဲ နေ့တိုင်းဆက်သောက်သွားရင် တစ်နေ့နေ့မှာတော့ သူကြီးလည်း ဖဲမှော်အောင်သွားမယ်ထင်ရဲ့...း)))\nဘလော့ဂ်ဒေးပို့စ်ထဲမှာပါ ပုံပြင်ပြောဖြစ်အောင် ပြောသွားတဲ့ သူကြီးကတော့ အန်းဒါးဆင်းနဲ့ အရင်ဘ၀က ဆွေမျိုး ကိုးဆယ့်ခြောက်ဝမ်းကွဲများ တော်ခဲ့သလားမသိဘူးဗျို့...\nအသာမာန်ဖီတဲ့ ဆရာဟန်ကြည် ကာရန်ကတော့ မနိပ်ဘူး သူကြီးရယ်...ဆရာဟန်ကြည်က အသာမာန်မဖီဘူးဗျ...တစ်ခါတည်း အပြီးကိုက်ထည့်တာ...ဟားဟား...တကယ်ဆို ကာရန်ပီတဲ့ ဆရာဟန်ကြည်ဆို ဟုတ်သေး...း)))\nWednesday, 31 August 2011 at 13:45:00 BST\nရယ်ရွှင်ဖွယ် ဘလော့ဂ်ဂါဒေးပုံပြင်လေးကို ကြည်နူးစွာ ဖတ်သွားပါတယ် ကိုကိုမောင်ရေ။\nဘုရားဖူးလာမည့်နေ့ လူအရေအတွက်နဲ့ တခါတည်း ဘုတ်ကင်တင်ထားနော် အုန်းနို့ခေါက်ဆွဲချက်ကျွေးမလို့း))\nWednesday, 31 August 2011 at 14:25:00 BST\nမသိတာ မရှိ ၊ မစားဖူးတာ မရှိရလေအောင်\nဖဲပြာထမင်း နဲ့ ဟင်းလေးပါ\nစားကြည့်လိုက်လေ .. :D\nဟက်ပီး ဘလော့ဒေး ..း))\nWednesday, 31 August 2011 at 17:19:00 BST\nဟားဟားဟား . . ဘယ်လိုပဲ ဖြစ်နေပါစေ။ မရရအောင်တော့ သူ့ရွာကို ဇာတ်လမ်းထဲ ထည့်ရေးလိုက်သေးတာပဲပေါ့လေ။ ဂွတ်ထအိ။\nWednesday, 31 August 2011 at 19:11:00 BST\nစွယ်စုံရ သဂျီးမင်း ကိုရင်ဘ၀က ဖဲပြာတွေသောက်လို့ အသက် ၈၀ ကျော်ထိ အသားအရေ နုဖတ် အုအက်နေတာ ထင်တယ်နော်။\nနောက်တခါ မင်းဂန်ရွာမှာ ဆုံရင် သဂျီးအတွက် စပယ်ရှယ် ဖဲပြာဖျော်ရည် တဂါလံ လက်ဆောင်ပေးပါ့မယ်။\nWednesday, 31 August 2011 at 20:05:00 BST\nထုံးစအတိုင်း သဂျီးရဲ့ ရသလေးများကတော့ အမြဲဖတ်ကောင်းနေတာပါပဲ..။ နောင်နှစ်နောင်နှစ် ဘလော့ဂ်ဒေးပေါင်းများစွာ ပျော်ရွှင်စွာ ဘလော့ဂင်းနိုင်ပါစေ..\nThursday, 1 September 2011 at 14:19:00 BST\nဟိုက် အိမ်သာထဲမှာ ဖဲရိုက်တယ်လို့ ကြုံဖူးပေါင် ဂုဏ်ထူးဆောင်ရယ်။ ဂယ်ပဲ။း) တော်သေးတယ် သရဲခြောက်တယ်ထင်ပြီး ပြေးလို့ မပြေးပဲ....ဆိုရင်။ ဟိဟိ။\nFriday,2September 2011 at 06:36:00 BST\nအဲ...တဂျီးရေ.....ဘယ်လိုကဘယ်လို တဂျီးရဲ့ ဘလော့ဒေး\nပို့စ်ကို ကျော်သွားပါလိမ့်ဗျာ...၊ခုမှတွေ့လို့ ခုမှလာရတယ်..\nကျွန်တော့်စိတ်ထင် ၃၁ရက်နေ့က ကျွန်တော့်ဆိုက်မှာလင့်\nတော့ ဘုရားဖူးကအပြန် ကျွန်တော့်တည်းခိုခန်း....အဲ...\nနားခိုရာလေးမှာ လာတည်းခဲ့ရင် ဖွယ်ဖွယ်ရာရာ ရေအဝ\nFriday,2September 2011 at 11:00:00 BST\nFriday,2September 2011 at 16:55:00 BST\nတဂျီးမင်းတို့လုပ်ချလိုက်မှဖြင့် ဘလော့ချာ၊ ဘလော့နာတွေ ဖြစ်...ဘလော့ဒေးကလည်း ပေါ်ကာဒေး ဖြစ်...တတ်လည်းတတ်နိုင်တဲ့ အိမ်သာ expertကြီး ပါလားနော်..ခွိ..ခွိ..အိမ်သာနက်မှာ ပေါ်ကာဒေါင်းနေ ပါစေဗျား...\nSaturday,3September 2011 at 05:38:00 BST\nသူကြီးမင်း နဲ့ မောင်ပေါက်ကျော်\nတင်မကဘူး အိမ်သာနက် ပေါ်က ပေါ်ကာဒေး\nကိုပါမြင်မိတော့ အိပ်ချင်နေတာတွေတောင် ဘယ်ရောက်ကုန်မှန်းမသိတော့ဘူး အရမ်းရယ်ရတယ်\nဒါနဲ့ ပေါ်ကာဖျော်ရည်က ဘယ်လိုနေတုန်းဗျ နောက်တစ်ခါ ရွာကိုလာရင် တစ်ပေပါလောက် ဖျော်ထားချင်လို့ပါ။\nSaturday,3September 2011 at 18:23:00 BST\nခွက်ထိုးခွက်လန်ရယ်စေတယ်း)း)\nWednesday,7September 2011 at 15:58:00 BST\nသဂျီးမင်းရဲ့ ပို့စ်က အရမ်းချက်ကျလက်ကျ ရှိသလို သဂျီးမင်းကို မန့်သွားတာတွေကလည်း ရိုက်ချက်ပြင်းလို့\nSaturday, 10 September 2011 at 11:05:00 BST\ncustom essay writings online said...\nUS, where the participation of citizens in the political life of the country is one of most custom essay writings online\nTuesday, 8 January 2013 at 15:37:00 GMT\nBhyisn [url=http://hermeskelly.finniwolf.com][b]hermes sale[/b][/url] hermes cape cod watch http://hermeskelly.finniwolf.com Thzwof Qcxkuo hermes handbags\nFriday, 19 April 2013 at 06:30:00 BST\nmy web blog ... nutcracker\nWednesday, 15 May 2013 at 08:25:00 BST


အင်္ဂလန်ရောက် ဖွဲမီး ( သို့ ) Premier League ရဲ့ One-season Wonders များ . . . - SPORTS MYANMAR\nအင်္ဂလန်ရောက် ဖွဲမီး ( သို့ ) Premier League ရဲ့ One-season Wonders များ . . .\nအင်္ဂလန် ဟာ ဘောလုံး သမားတွေ အတွက် တော့ တကယ့် အံ့ဖွယ် တိုင်းပြည်ကြီး တစ်ခု ပါပဲ ။ ပြည့်နှက် နေတဲ့ ပရိသတ်တွေ ရယ် ၊ ကြီးမား လွန်းတဲ့ ကစားကွင်း ကြီးတွေ ရယ် ၊ ကောင်းမွန် လှတဲ့ ရုပ်သံ ရိုက်ချက် တွေ ၊ ကမ္ဘာ တစ်ဝှမ်း ဖြန့်ကျက်မှု အားကောင်းတဲ့ မီဒီယာတွေ ၊ တင်ဆက်မှု တွေ ရှိနေတဲ့ နေရာ တစ်ခု မှာ အောင်မြင် ကျော်ကြားပြီး လူသိများတဲ့ ဘောလုံး သမား တစ်ယောက် အဖြစ် ကို အလျှင် အမြန် ပဲ ရောက်သွားနိုင် ပါတယ် ။\nဒါကြောင့် လည်း ဘောလုံး သမားတွေ ဟာ နှစ်စဉ် နှစ်တိုင်း ပရီးမီးယားလိဂ် ကို လာရောက်ပြီး စွန့်စားခန်း တွေ ဖွင့်ခဲ့ ကြ ပါတယ် ။ အချို့က အောင်မြင် သွားကြတယ် ၊ အများစု ကတော့ ကျရှုံး သွားကြ ပါတယ် ။ ဒီအထဲ မှာ အနည်းစု သော ကစား သမား တွေ ကတော့ တစ်ရာသီ လောက် တောက်ပ ပြီး နောက်ရာသီတွေ မှာ မှေးမှိန် သွားခဲ့ကြ ပါတယ် ။\nအခု ဖော်ပြမှာ ကတော့ အဲ့ဒီလို တစ်ရာသီ ခန့်သာ တောက်ပ ခဲ့ကြတဲ့ ( One-season wonder ) ကစား သမားတွေ အကြောင်းပါ –\n၁ ။ ရော်ဘင်ဟို\nမန်ချက်စတာ စီးတီး တို့ လက်ထဲ ကို ငွေတွေ အများကြီး ရောက်လာကစတုန်းက သေချာ ရေရာတဲ့ အစီအစဉ် မျိုး မရှိခဲ့ ပါဘူး ။ ဒါကြောင့် ၂၀၀၈ မှာ ရော်ဘင်ဟို ကို ကလပ် စံချိန်တင် ပြောင်းရွှေ့ကြေး နဲ့ ခေါ်ယူ ခဲ့ ပါတယ် ။ ဘရာဇီး သား ဟာ မန်ချက် စတာ ယူနိုက်တက် နဲ့ သတင်းတွေ ကြီးခဲ့ပြီး အပြောင်းအရွှေ့ ကို တကယ် အံ့အားသင့်စေခဲ့ ပါတယ် ။ စီးတီး မှာ ၁၅ ဂိုးသာ သွင်းနိုင်ခဲ့ပြီး မျှော်မှန်း ထားသလို ဖြစ်မလာခဲ့ ပါဘူး ။\n၂ ။ အမာ ဇာကီ\n၂၀၀၈ – ၂၀၀၉ ဘောလုံးရာသီ မှာ ရော်ဘင်ဟို လို ပဲ တောက်ပ ခဲ့သူ တစ်ဦး ရှိပါတယ် ။ သူကတော့ ၀ီဂန် က ဇာကီ ပါ ။ တစ်ရာသီ လုံး ကို ၁၀ ဂိုးပဲ သွင်းခဲ့သူကို စာရင်းသွင်း တဲ့အတွက် မေးခွန်းထုတ် ကောင်း ထုတ်နိုင် ပါတယ် ။ ဒါပေမယ့် ဒီ ၁၀ ဂိုး က ၁၆ ပွဲတည်း ကစားပြီး သွင်းခဲ့တာပါ ။ ရီးရဲ မက်ဒရစ် နဲ့ သတင်းတွေ ထွက်ပြီး မက်ဆီ ရဲ့ ပြိုင်ဘက်သစ် ဖြစ်လာမယ်လို့ တောင် ညွှန်းဆိုခြင်း ခံခဲ့ရတာပါ ။ အခုတော့ ဘယ်ရောက်နေလဲတောင် မသိတော့ ပါဘူး ။\n၃ ။ ဘင်နီ မက်ကာသီ\nပရီးမီးယားလိဂ် ကို ၂၀၁၀ မတိုင်ခင် အားပေး ခဲ့သူတွေ ဆိုရင်တော့ ဘင်နီ မက်ကာသီ ဆိုတဲ့ ဘလက်ဘန်း တိုက်စစ်မှုး အကြောင်းကို သိကြမယ် ထင်ပါတယ် ။ မော်ရင်ဟို ရဲ့ ပေါ်တို နဲ့အတူ ချန်ပီယံလိဂ် ကို ရယူ ခဲ့တဲ့ မက်ကာသီ ဟာ ၂၀၀၆-၀၇ ရာသီ မှာ ဘလက်ဘန်း နဲ့ တောက်ပခဲ့ ပါတယ် ။ ရိုနယ်ဒို ၊ ရွန်းနီ တို့ ထက်တောင် ဂိုးပို သွင်းခဲ့ တဲ့ ပြီး ရွှေဖိနပ်ဆုရှင် ဒရော့ဘာ ထက် ၂ ဂိုးသာ နည်းခဲ့တဲ့ မက်ကာသီ ဟာ နောက်ရာသီတွေ မှာ မှေးမှိန်သွားတာ အံ့အားသင့် စရာပါပဲ ။\n၄ ။ ရော့ကွီး ဆန်တာခရုဇ်\nဘင်နီမက်ကာသီ တောက်ပ အပြီး နောက် ရာသီ မှာတော့ နောက်ထပ် one-season wonder တစ်ယောက် ဘလက်ဘန်း ကို ထပ်ရောက်လာခဲ့ ပါတယ် ။ သူကတော့ ပါရာဂွေး တိုက်စစ်မှုး ရော့ကွီး ဆန်တာခရုဇ် ပါ ။ ၂ ပွဲ ကို တစ်ဂိုးနှုန်း သွင်းပေး ခဲ့တဲ့ ဆန်တာခရုဇ် ဟာ ဘလက်ဘန်း ကို ထိပ်ဆုံး ဆယ်သင်း အတွင်း ၀င်အောင် ဦးဆောင် နိုင်ခဲ့ ပါတယ် ။ ဒုတိယရာသီ မှာတော့ ၂၇ ပွဲ မှာ ၉ ဂိုးသာ သွင်းနိုင်တော့ ပါတယ် ။ အဲ့ဒီ နောက် မှာတော့ မန်စီးတီး ၊ မာလာဂါ ၊ ရီးရဲဘက်တစ် တို့ထံ လေလွှင့်ရင်း မှုန်ဝါးသွားခဲ့ ပါတော့တယ် ။\n၅ ။ ဘင်ဂျာနီ\nဆန်တာ ခရုဇ် နဲ့ တစ်ရာသီ တည်း တောက်ပခဲ့ပြီး အစ်တီဟတ် အရောက်မှာ မှေးမှိန်ပျောက်ကွယ်ခဲ့ တဲ့ နောက် ထပ် ကစား သမား ကတော့ ပိုစ့်မောက် တိုက်စစ်မှုး ဘင်ဂျာနီ ပါပဲ ။ ဟယ်ရီ ရက်နက် ရဲ့ လမ်းပြမှု အောက်မှာ မွန်တာရီ ၊ ဒေးဗစ်ဂျိမ်းစ် ၊ ဆိုးကင့်ဘဲ ၊ ကနူး ၊ ကရန်ကာ တို့နဲ့ အတူ FA Cup ကို အရယူခဲ့မှု ဟာ ဘင်ဂျာနီ အတွက် ချိုမြိန်တဲ့ အမှတ်တရ ဖြစ်စေခဲ့ ပေမယ့် ဒါဟာ သူ့အတွက် အင်္ဂလန် မြေပေါ်က တစ်ခုတည်း သော အောင်ပွဲ ဖြစ်စေခဲ့ ပါတယ် ။\n၆ ။ မီချူး\nပရီးမီးယားလိဂ် ဂိုးသွင်း ဘုရင် ဇယားမှာ ဗန်ပါစီ ၊ လူးဝစ် ဆွာရက် တို့နဲ့ အပြိုင်ကြဲခဲ့ သူ တစ်ဦးဟာ အခု အချိန် မှာတော့ ၃၃ နှစ် အရွယ် နဲ့ ဘောလုံး လောက ကို နှုတ်ဆက် လက်ပြသွားခဲ့ ပါပြီ ။ သူကတော့ ဆွမ်းဆိ တိုက်စစ်မှုးဟောင်း မီချုး ပါပဲ ။\n၇ ။ အန်ဒီ ဂျွန်ဆင်\nတန်းတက်လာတဲ့ အသင်း တစ်သင်း က ကစား သမား တစ်ယောက် ဟာ ရှုံးပွဲ မရှိ ချန်ပီယံ အသင်း က တိုက်စစ်မှုး နဲ့ သူတစ်ပြန် ကိုယ်တစ်ပြန် ဂိုးသွင်း ပြိုင်ခဲ့ ဖူး ပါတယ် ။ သူကတော့ အန်ဒီ ဂျွန်ဆင် ဖြစ်ပြီး ၂၀၀၄-၀၅ ဘောလုံး ရာသီ မှာ အာဆင်နယ် တိုက်စစ်မှုး အွန်နရီ ဆီက ရွှေဖိနပ်ဆု ကို လုယူဖို့ အနီးကပ်ဆုံး ခြိမ်းခြောက်သူ ဖြစ်ခဲ့ရ ပါတယ် ။ ပဲလေ့စ် ကနေ အဲဗာတန် ၊ ဖူလ်ဟမ် ၊ QPR တို့ကို ရွှေ့ပြောင်း ကစားခဲ့ပေမယ့် ၂၀၀၄-၀၅ တုန်းကလိုမျိုး အခြေအနေကို တော့ ပြန်မရောက် နိုင်ခဲ့ ပါဘူး ။\n၈ ။ အဆာမိုဂျန်\n၂၀၁၀ – ၁၁ ရာသီ မစခင်မှာ ဆန်းဒါးလန်း တို့ ဂါနာ တိုက်စစ်မှုး အဆာမိုဂျန် ကို စံချိန်တင် ပြောင်းရွှေ့ကြေး နဲ့ ခေါ်ယူ ခဲ့ ပါတယ် ။ ဒီ အတွက် ပြန်ရလိုက်တာ က သွင်းဂိုး ၁၁ ဂိုးပါ ။ ဒါပေမယ့် နောက်ရာသီတွေ မှာတော့ ဂါနာသား ဟာ အလင်းရောင်ကွင်း အတွက် သူရဲကောင်း ဖြစ်မလာတော့ ပါဘူး ။ အယ်လ်အင် အသင်းဆီ အငှား ထွက် ကစားချိန် မှာတော့ အင်္ဂလန် မြေကို စရောက်တုန်းကလို တောက်ပမှုမျိုးတွေ ကို ပြန်လည် ရှာတွေ့ နိုင်ခဲ့ ပါတယ် ။\n၉ ။ မီဒို\nမီဒို ၊ ဒီဖိုး ၊ ရော်ဘီကိန်း ဆိုတဲ့ တိုက်စစ်မှုး တွေ နဲ့ မာတင်ဂျိုး ရဲ့ စပါး ဟာ ပြိုင်ဘက်တွေကို ခြောက်ခြားစေ ခဲ့ ပါတယ် ။ ဒါကြောင့် ရာသီ အကုန်မှာတော့ စပါး ဟာ ရိုးမား ကနေ အငှားခေါ်ထားတဲ့ မီဒို ကို အပြီးသတ် ၀ယ်ယူ ခဲ့ ပါတော့တယ် ။ အဲ့ဒီ ၀ယ်ယူမှု ဟာ မှားယွင်းတဲ့ ရွှေ့ကွက် ဖြစ်ခဲ့တယ် ဆိုတာ ကို မီဒို ရော စပါး အသင်းရော သိရှိခဲ့မှာ မဟုတ်ပါဘူး ။\n၁၀ ။ ပါပစ် ဆစ်ဆီ\nချဲလ်ဆီး ဘက်ကို သွင်းခဲ့တဲ့ လှပတဲ့ အံ့ဖွယ်ဂိုး ၊ ဒမ်ဘာဘား နဲ့ အတွဲ မိမှုတွေ အပြင် ပါပစ် ဆစ်ဆီ ရဲ့ နယူးကာဆယ် အသင်းသားဘဝ ပထမဆုံး ရာသီ ဟာ သွင်းဂိုး ၁၃ ဂိုး နဲ့ လှပ ခဲ့ ပါတယ် ။ ဒါပေမယ့် နောက်ရာသီ မှာတော့ ဒီလို ပျော်စရာ ကောင်းတဲ့ အမှတ်တရ တွေကို ထပ်ပြီး မလုပ်ပြ နိုင်တော့ ပါဘူး ။\n၁၁ ။ မိုက်ကယ် ရစ်ကတ်\nတစ်ချိန်တုန်းက ဘောလ်တန် ဆိုတဲ့ အသင်းဟာ ပရီးမီးယားလိဂ် မှာ အလယ်အလတ် အဆင့် ရှိခဲ့ ပါတယ် ။ ၂၀၀၀ ပြည့်နှစ် ၀န်းကျင်တွေ တုန်းက ဆမ်အာလာဒွိုက်စ် ကိုင်တွယ် နေတဲ့ အသင်းမှာ မိုက်ကယ် ရစ်ကတ် ဆိုတဲ့ တိုက်စစ်မှုး တစ်ယောက် ရှိခဲ့ပြီး ရာသီဝက် မှာတင် ၁၅ ဂိုး အထိ သွင်းယူပေး ထားခဲ့ပါတယ် ။ ဒါဟာ ရစ်ကတ် ကို အင်္ဂလန် လက်ရွေးစင် အတွက် ဆင့်ခေါ်ခြင်း ခံရဖို့ လုံလောက်ခဲ့ ပါတယ် ။ ဒါပေမယ့် နောက်ထပ် ၃ နှစ် အတွင်း မှာတော့ သူဟာ ၉ ဂိုးသာ သွင်းယူ နိုင်ခဲ့ ပါတော့တယ် ။


ကစားပေးချင်တဲ့ အိပ်မက်အသင်း6သင်း အမည်ကို ဖွင့်ပြောလိုက်တဲ့ လက်စတာ ကြယ်ပွင့် ဖိုဖာနား - xyznews.co\nကစားပေးချင်တဲ့ အိပ်မက်အသင်း6သင်း အမည်ကို ဖွင့်ပြောလိုက်တဲ့ လက်စတာ ကြယ်ပွင့် ဖိုဖာနား\nလက်စတာ စီးတီး အသင်းရဲ့ လူငယ် ကြယ်ပွင့် နောက်ခံလူ ဖြစ်တဲ့ ဝက်စ်လေ ဖိုဖာနားက သူ့ရဲ့ အိပ်မက် အသင်းတွေထဲ မန်ချက်စတာ မြို့ခံပြိုင်ဖက် အသင်း နှစ်သင်း ဖြစ််ကြတဲ့ မန်ချက်စတာ ယူနိုက်တက် နဲ့ မန်စီးတီး အသင်းတို့ ပါဝင်နေကြောင်း ထုတ်ဖော် ပြောကြားသွားခဲ့လိုက်ပါတယ် ။\nအခုတော့ အသက် 20 ရှိနေပြီ ဖြစ်တဲ့ ဖိုဖာနားဟာ ပြီးခဲ့တဲ့ ဘောလုံး ရာသီတုန်းက လက်စတာ စီးတီး အသင်းဆီ ပြောင်းရွှေ့ခဲ့သူ ဖြစ်ပြီး အသင်းမှ ထွက်ခွာသွားခဲ့တဲ့ ဗဟို နောက်ခံလူ ဟယ်ရီ မက်ဂွားယားရဲ့ နေရာကို အစားထိုးဖို့ ရောက်လာခဲ့တာပဲ ဖြစ်ပါတယ် ။\nသူဟာ ပထမဆုံး ဘောလုံး ရာသီမှာပဲ အသင်းရဲ့ ပရိသတ််တွေ မက်ဂွားယားကို မေ့ပျောက်လို့ ရနိုင်လောက်ခဲ့တဲ့ အထိ အထူး ခြေစွမ်းကောင်းတွေ ပြသွားနိုင်ခဲ့ ပါတယ် ။ ဒါ့ကြောင့်လည်း ထိပ်သီး အသင်းတွေက သူ့ကို စိတ်ဝင််စား ခဲ့ကြတာပဲ ဖြစ်ပါတယ် ။\nပြီးခဲ့တဲ့ နွေတုန်းက ပရီးမီးယားလိဂ် ပြိုင်ဖက် အသင်းတွေ ဗဟို ခံစစ် ကစားသမား တစ်ဦးကို လိုချင်နေခဲ့ကြချိန်် ဖိုဖာနားဟာ ယူနိုက်တက် ၊ မန်စီးတီး အသင်းတို့ရဲ့ ပစ်မှတ်် ဖြစ်နိုင်ခဲ့ပါသေးတယ် ။ ဒါပေမဲ့ လက်တွေ့မှာတော့ အပြောင်းအရွှေ့ မဖြစ်ပွားခဲ့ပါဘူး ။\nအခုတော့ သူ ပြောင်းရွှေ့ ကစားပေးလိုတဲ့ အိပ်မက် အသင််းတွေ အကြောင်း အမေးခံလိုက်ရတဲ့ အချိန်မှာတော့ ဖိုဖာနား က အသင်း6သင်း အမည်ကို ထုတ်ဖော် ပြောပြ သွားခဲ့လိုက်ပြီး မန်ချက်စတာ နှစ်သင်းကိုပါ ထည့်သွင်း ဖော်ပြ သွားခဲ့လိုက် ပါတယ် ။\n” ကျွန်တော့်ကို အိပ်မက်တွေ မက်စေတဲ့ အသင်း တစ်သင််းလား ? ကျွန်တော့် အတွက်တော့ မာဆေးလ် ၊ ရီးယဲ မက််ဒရစ် ၊ ဘာစီလိုနာ အသင်းတွေ ပါပဲ ။ ပရီးမီးယားလိဂ် မှာတော့ ချဲလ်ဆီး ၊ ယူနိုက်တက် နဲ့ မန်စီးတီး အသင်းတွေပေါ့ဗျာ ”\n” ဒါပေမဲ့ ခင်ဗျားရဲ့ အိပ်မက်တွေကို အမှန်တကယ် ဖြစ်စေနိုင်ဖို့ အတွက် အလုပ်တွေတော့ အများကြီး လုပ်ရမှာ အသေအချာ ပါပဲ ။ အလုပ်တွေကိုသာ ကြိုးစားသထက် ကြိုးစား အားထုတ်နေမယ်ဆိုရင် ခင်ဗျားတို့ အရာရာတိုင််းကို ရနိုင်မှာပါပဲ ”\n” မာဆေးလ် အတွက် တစ်ရက် ကစားရဖို့လား ? ကျွန််တော်တို့ စောင့်ကြည့်ကောင်း စောင့်ကြည့်ကြရတာပေါ့ဗျာ ။ ကျွန်တော်ဟာ ငယ်စဥ် မွေးကတည်းက မာဆေးလ် ပရိသတ် ဖြစ်လာခဲ့သူ တစ်ဦးပါ ။ မာဆေးလ် က ကျွန်တော့် အတွက်တော့ အိပ်မက် တစ်ခုပါပဲ ”\n” ဒါ တစ်နေ့ ဖြစ်လာလိမ့်မယ်လို့ မျှော်လင်နေမိပါတယ် ။ ဘောလုံး အားကစား လောကမှာ ဘာတွေ ဖြစ်လာမလဲ ဆိုတာကို ကျွန်တော်တို့တွေ ကြိုတင် မသိနိုင်ကြဘူးလေ ” လို့ ဖိုဖာနား က သူ့ရဲ့ အိပ်မက်ကို ထုတ်ဖော် ပြောကြား သွားခဲ့လိုက် ပါတယ် ။\nလက်ရှိ အချိန်မှာတော့ ဖိုဖာနားဟာ ခြေချင်းဝတ် ဒဏ််ရာ ရရှိနေခဲ့တဲ့ အတွက် လက်စတာ စီးတီး အသင်းအတွက်် ကစားပေးနိုင်ခြင်းမရှိသေးပဲ အနားယူနေခဲ့ရပါတယ် ။ သူဟာ ဇန်နဝါရီလ အစောပိုင်း ကာလလောက်မှာတော့ ပြန်ကစားပေးနိုင်လိမ့်မယ်လို့ သိနေရပါတယ် ။\nPrevious Article ကလော့ပ် က သူ့ကစားသမားတွေ ကို အရမ်း ဂရုစိုက်တဲ့ နည်းပြမျိုးပါ #ဆိုလန်ကီ\nNext Article လက်ရှိ အာဆင်နယ် အသင်းကို ဟူလီယာ လက်ထက် လီဗာပူး အသင်းနဲ့ နှိုင်းယှဉ်ပြီး ချီးကျူးလိုက်တဲ့ ကာရေဂါ


FAQs - Yangzhou ZhiTong စက်ပစ္စည်း co., Ltd.\nလွတ်လပ်သော သွင်းကုန်၊ တင်ပို့ခွင့်ရှိသော စက်ရုံ။\nနှစ် 20 ကျော်နေ့စဉ်ဓာတုနှင့်အလှကုန်ထုတ်လုပ်ရေးတွင်အထူးပြုသည်။လေဟာနယ် homogenizer ရောနှောစက်၊ ခေါင်းလျှော်ရည်နှင့် ဆပ်ပြာရည် ရောစပ်စက်၊ သံမဏိ သိုလှောင်ကန် သိုလှောင်ကန်၊ ပိုးသတ်ဆေး ထုတ်လုပ်မှုလိုင်း ဖြည့်သွင်းခြင်းနှင့် အခြားထုပ်ပိုးသည့် စက်များ။\nမင်းရဲ့စက်ရုံတည်နေရာက ဘယ်မှာလဲ။အဲဒီကို ဘယ်လိုသွားကြည့်ရမလဲ။\nနိုင်ငံတကာစီးပွားရေးစင်တာသည် Baiyun ၊ Guangzhou တွင်တည်ရှိပြီး Baiyun လေဆိပ်မှမိနစ် 20 ဝေးသောကားဖြင့်၊\nစက်ရုံသည် Jiansu ပြည်နယ်တွင်တည်ရှိသည်။ ရှန်ဟိုင်း Pudong လေဆိပ်နှင့်ပိတ်သည်။\nသင့်စက်ရုံသည် အရည်အသွေးထိန်းချုပ်မှုနှင့်ပတ်သက်၍ မည်သို့လုပ်ဆောင်သနည်း။\nအရည်အသွေးနဲ့ ဖောက်သည်က ပထမ။တင်ပို့ခြင်းမပြုမီ စက်ကိုစစ်ဆေးရန် ကျွန်ုပ်တို့၏စက်ရုံသည် CE နှင့် နိုင်ငံလုံးဆိုင်ရာ မူပိုင်ခွင့် ၁၂ ခုကျော်နှင့် BV နှင့် SGS စာရင်းစစ်စက်ရုံတွင် ၂ နှစ်တစ်ကြိမ် ရရှိထားသည်။\nကျွန်ုပ်တို့ထံမှမှာယူသောပစ္စည်းများအားလုံးကို ပေးပို့သည့်နေ့မှ တစ်နှစ်အာမခံပေးမည်ဖြစ်ပါသည်။\n1. ပုံမှန်အားဖြင့် ကျွန်ုပ်တို့သည် T/T သက်တမ်း သို့မဟုတ် L/C တွင် အလုပ်လုပ်နိုင်သည်။\n2. T/T သက်တမ်းတွင်၊ ကြိုတင်ငွေ 40% လိုအပ်ပါသည်။နှင့် 60% လက်ကျန်ငွေကို ပို့ဆောင်ခြင်းမပြုမီ အခြေချရမည်။\n3. L/C သက်တမ်းတွင်၊ ပျော့ပျောင်းသောအပိုဒ်များမပါဘဲ 100% ပြန်လည်ရုပ်သိမ်း၍မရသော L/C ကို လက်ခံနိုင်သည်။သင်နှင့်အတူအလုပ်လုပ်သော တစ်ဦးချင်းစီအရောင်းမန်နေဂျာပုံစံ အကြံဉာဏ်ကိုရယူပါ။\nပုံမှန်အားဖြင့်၊ ကျွန်ုပ်တို့သည် စပေါ်ငွေလက်ခံရရှိပြီးနောက် ရက်ပေါင်း 30 ကြာပါသည်။ကြီးကြီးမားမားအမိန့်အတွက်။ညှိနှိုင်းရန် လိုအပ်ပါသည်။\nပို့ဆောင်မှုအတွက် ကျွန်ုပ်တို့လုပ်ဆောင်နိုင်သည့် ထောက်ပံ့ပို့ဆောင်ရေးနည်းလမ်းများ။\nAir freight shipping railage ကဲ့သို့သော သယ်ယူပို့ဆောင်ရေးနည်းလမ်းအမျိုးမျိုးဖြင့် ကျွန်ုပ်တို့၏စက်များကို ပို့ဆောင်ပေးပါသည်။\nအာမခံ တစ်နှစ် တာရှည် ဝန်ဆောင်မှု ပေးဆောင်ပြီး အာမခံ အတွင်း သို့မဟုတ် အပြီးတွင် နည်းပညာဆိုင်ရာ ပံ့ပိုးမှု အခမဲ့ ပံ့ပိုးပေးပါသည်။အာမခံကာလအတွင်း၊ ကျွန်ုပ်တို့သည် အခမဲ့ပြုပြင်ဝန်ဆောင်မှုများကို ပေးဆောင်ပါသည်။အာမခံကာလပြီးနောက်၊ ကျွန်ုပ်တို့သည် လိုအပ်သောပစ္စည်းများ၏ကုန်ကျစရိတ်ကိုသာ ကောက်ခံပါသည်။\nဖောက်သည်တွေကို ဘယ်လိုစက်မျိုးတွေ ပေးနိုင်လဲ။\nကျွန်ုပ်တို့သည် စက်အမျိုးမျိုးနှင့် ထုတ်လုပ်မှုလိုင်းတစ်ခုလုံးကို ကမ်းလှမ်းနိုင်ပါသည်။\n(၁) ခရင်မ်ငါးပိ ထုတ်ကုန်များ၊\nအလှကုန်လုပ်ငန်းတွင် မျက်နှာခရင်မ်၊ ခန္ဓာကိုယ်ခရင်မ်၊ အဝတ်လျှော်ခရင်မ်၊ ပန်းအိုးစည်း စသည်တို့။\nအစားအသောက်လုပ်ငန်းတွင် ငံပြာရည်၊ ketchup၊ ခရမ်းချဉ်သီးငါးပိ၊ mayonnaise၊ မုန်ညင်း၊ ချောကလက်စသည်တို့။\nဓာတုစက်မှုလုပ်ငန်းတွင်- ဂဟေငါးပိ၊ မှင်၊ ဆေး၊ ဆေးရောင်စုံ စသည်တို့။\n၎င်းတို့အတွက် ထုတ်လုပ်မှုလိုင်း- RO ရေသန့်စင်ခြင်း- ဖုန်စုပ်စက်၊ သိုလှောင်ကန်များ၊ ဖြည့်စက်၊ ထုပ်ပိုးသည့်စက်၊ တံဆိပ်ကပ်စက်၊ conveyor ခါးပတ်-မင်ဂျက်ပရင်တာ အလုံပိတ်စက်၊ ကျုံ့သွားသည့်စက် စသည်တို့။\nခေါင်းလျှော်ရည်၊ ဆေးရည်၊ ဆပ်ပြာအရည်၊ ဆပ်ပြာ၊ ဖျော်ရည်၊ ဖျော်ရည်စသဖြင့်\n၎င်းတို့အတွက် ထုတ်လုပ်မှုလိုင်း- RO ရေသန့်စင်မှု- အရည်ဆေးဖျော်စက်-- သိုလှောင်ကန်များ- အဖြည့်စက်- အဖုံးဖုံးစက်- တံဆိပ်ကပ်စက်- သယ်ယူပို့ဆောင်ရေးခါးပတ်- မင်ဂျက်ပရင်တာ အလုံပိတ်စက်၊ ကျုံ့သည့်စက် စသည်တို့။\nနှုတ်ခမ်းနီ၊ နှုတ်ခမ်းနီ၊ လက်သည်းဆိုးဆေး၊ mascara စသည်တို့\n၎င်းတို့အတွက် စက်များ- homogenizer mixer၊ colliod mill၊ lipstick filling machine၊ freezing machine စသည်တို့။\nစက်ကို သတ်မှတ်ချိန်အတွင်း ပြည်တွင်း၌ တပ်ဆင်ရန် သို့မဟုတ် ပြုပြင်ရန် ကျွန်ုပ်တို့၏ အင်ဂျင်နီယာကို စေလွှတ်နိုင်သော်လည်း ပြဿနာမရှိသော်လည်း ဝယ်ယူသူသည် အသွားအပြန် လေယာဉ်လက်မှတ်ခကို ပေးချေပြီး ကျွန်ုပ်တို့၏ အင်ဂျင်နီယာအတွက် ဟိုတယ်တည်းခိုခကို စီစဉ်ပေးရန် လိုအပ်ပါသည်။\nပို့ဆောင်ခြင်းမပြုမီ သင့်ကုန်ပစ္စည်းအားလုံးကို စမ်းသပ်ပါသလား။\nဟုတ်ကဲ့၊ ပို့ဆောင်ခြင်းမပြုမီ ကျွန်ုပ်တို့တွင် 100% စမ်းသပ်မှုရှိပါသည်။\nကျွန်ုပ်တို့၏လုပ်ငန်းကို ရေရှည်နှင့် ကောင်းမွန်သောဆက်ဆံရေးဖြစ်အောင် သင်မည်ကဲ့သို့လုပ်ဆောင်မည်နည်း။\n(1) ကျွန်ုပ်တို့၏ဖောက်သည်များအကျိုးရှိစေရန်အတွက် ကျွန်ုပ်တို့သည် အရည်အသွေးကောင်းမွန်ပြီး ယှဉ်ပြိုင်နိုင်သောစျေးနှုန်းကို ထိန်းသိမ်းထားပါသည်။\n(၂) ကျွန်ုပ်တို့သည် ဖောက်သည်တိုင်းကို ကျွန်ုပ်တို့၏မိတ်ဆွေအဖြစ် လေးစားကြပြီး သင်၏မည်သည့်အရပ်မှလာနေပါစေ၊ ၎င်းတို့နှင့် စီးပွားရေးလုပ်ရန် စိတ်ရင်းမှန်ဖြင့် မိတ်ဆွေဖွဲ့ပါသည်။\nသတ်သတ်မှတ်မှတ် အရွယ်အစားအတိုင်း ကိုယ်ပိုင်လိုဂို print ထုတ်နိုင်ပါသလား။\nYes.we သည် စိတ်ကြိုက် နှင့် စိတ်ကြိုက် စိတ်ကြိုက် သတ်မှတ်ချက်များ ပေးသည်။\nပုံမှန်အသုံးပြုရာတွင် အရည်အသွေးပြဿနာအတွက် တစ်နှစ်အာမခံနှင့် အခမဲ့ပြုပြင်ပေးခြင်း။\nစက်ပစ္စည်းတိုင်းသည် ပြဿနာရှိလာသည်နှင့် သင်္ဘောမတင်မီ စမ်းသပ်စစ်ဆေးမည်ဖြစ်သည်။\ndelivery.and also support person send the factory inspection လုပ်ပါ။\nသင့်အင်ဂျင်နီယာများသည် နိုင်ငံရပ်ခြားတွင် တာဝန်ထမ်းဆောင်နိုင်ပါသလား။\nဟုတ်ကဲ့၊ နိုင်ငံရပ်ခြားမှာ စက်တပ်ဆင်မှု အတွေ့အကြုံ အများကြီးရှိပါတယ်။\nသံမဏိ 304 နှင့် 316L အပြည့်ဖြင့် လက်ခံပါ။


မြစ်ဆုံ Media Group: January 2016\nကမ္ဘာ့ရွှေဈေးထက် မြန်မာ့ ရွှေဈေးပို၊ဈေးကွက်အတွင်းဝယ်လိုအား ကျ ၍ပြန်ရောင်းလိုအားမြင့်မား\nကမ္ဘာ့ရွှေဈေးထက် မြန်မာ့ ရွှေဈေးပို၊ဈေးကွက်အတွင်းဝယ်လိုအား\nဇန်နဝါရီ ၂၇ ရက်က ကမ္ဘာ့ရွှေဈေးထက် မြန်မာ့ ရွှေဈေးပို၍ မြင့်နေသည်။ ထို့အတွက် ရန်ကုန်ရွှေဈေးကွက် အတွင်း ရွှေဆိုင်များတွင် ဝယ်လိုအားကျဆင်းနေပြီး ဝယ်ယူ ထားသူများက ပြန်ရောင်းလိုအားမြင့်မားနေကြောင်း ရန်ကုန်တိုင်းဒေသကြီး ရွှေလုပ်ငန်းရှင်များအသင်း ဗဟိုအလုပ်အမှုဆောင် ဦးအေးချို(စမ်းချောင်း)က မြန်မာ့အလင်းသို့ ပြောသည်။\nဇန်နဝါရီ ၂၇ ရက် နံနက်ပိုင်း ရွှေဈေးကွက်အဖွင့်၌ ကမ္ဘာ့ရွှေဈေးမှာ တစ်အောင်စလျှင် အမေရိကန်ဒေါ်လာ ၁၁၁၉ ဖြင့် စဖွင့်ခဲ့ပြီး မြန်မာ့ရွှေဈေးမှာ အခေါက်ရွှေ တစ်ကျပ်သားလျှင် ငွေကျပ် ၇၇၉၅ဝဝ ဖြစ်ခဲ့သည်။ ညနေ ဈေးကွက်ပိတ်ချိန်၌ ကမ္ဘာ့ရွှေဈေး တစ်ဒေါ်လာသာကျခဲ့ သော်လည်း မြန်မာ့ရွှေဈေးမှာ ကျပ် ၇၇၆ဝဝဝ ဖြစ်သွား၍ နံနက်နှင့် ညနေ ငွေကျပ် ၃၅ဝဝ ကွာခြားခဲ့သည်။ ယခုလ အတွင်းရွှေဈေးနှုန်းကိုကြည့်ပါက ယင်းဇန်နဝါရီ ၂၇ ရက် သည် ဈေးနှုန်းအမြင့်ဆုံးအဖြစ် စံချိန်တစ်ခုဖြစ်နေသည်ကို တွေ့ရသည်။\nမြန်မာ့ရွှေဈေးမှာ ဈေးကွက်ပိတ်ချိန်၌ ကမ္ဘာ့ရွှေဈေး တစ်အောင်စလျှင် အမေရိကန်ဒေါ်လာ ၁၁၁၈ ဖြစ်၍ ငွေကြေးလဲလှယ်နှုန်းမှာ အမေရိကန်တစ်ဒေါ်လာလျှင် မြန်မာငွေ ၁၂၉၄ ကျပ် (အနီးစပ်ဆုံး)ရှိ၍ မြန်မာ့ရွှေဈေး (အခေါက်) တစ်ကျပ်သားလျှင် ငွေကျပ် ၇၇၆ဝဝဝ ရှိခြင်း ကြောင့် ကမ္ဘာ့ရွှေဈေးနှင့် တွက်ချင့်ပါက မြန်မာ့ရွှေဈေး သည် တစ်ကျပ်သားလျှင် ငွေကျပ် ၇၇၁၅ဝဝ (အနီးစပ်ဆုံး ဈေး) ရှိရမည်ဖြစ်သော်လည်း ငွေကျပ် ၇၇၆ဝဝဝ ဖြစ် နေသည့်အတွက် ကမ္ဘာ့ရွှေဈေးထက် မြန်မာ့ရွှေဈေးက ငွေကျပ် ၄၅ဝဝ ပိုများနေကြောင်း သိရသည်။\n၂ဝ၁၅ ခုနှစ် ဒီဇင်ဘာ ၃၁ ရက်က ရွှေဈေးကွက် အဖွင့်တွင် ကမ္ဘာ့ရွှေဈေးမှာ တစ်အောင်စလျှင် အမေရိကန် ဒေါ်လာ ၁ဝ၆၂ ဒေါ်လာရှိပြီး မြန်မာ့ရွှေဈေးမှာ အခေါက် ရွှေတစ်ကျပ်သားလျှင် ငွေကျပ် ၇၄၄၅ဝဝ ဖြစ်၍ ဈေးကွက် အဖွင့်နှင့် အပိတ်မှာ ငွေကျပ် ၇ဝဝ သာလျှင် ကွာခြားမှုရှိ ခဲ့သည်။\nတစ်ဖန် ၂ဝ၁၆ ခုနှစ် ဇန်နဝါရီ ၁ ရက်က ရွှေဈေး ကွက်အဖွင့်၌ ရွှေတစ်အောင်စလျှင် ဒေါ်လာ ၁ဝ၆၁ ဒေါ်လာဖြင့် စခဲ့ပြီး မြန်မာ့ရွှေဈေးမှာ တစ်ကျပ်သားလျှင် ငွေကျပ် ၇၄၃ဝဝ ရှိနေသည်။ ယင်းနေ့သည် စနေနေ့ဖြစ်၍ ကမ္ဘာ့ရွှေဈေးကွက်ပိတ်သည့်အတွက် ကမ္ဘာ့ရွှေဈေး အပြောင်းအလဲမရှိသော်လည်း မြန်မာ့ရွှေဈေးကွက်ပိတ် ချိန်၌ ငွေကျပ် ၇၄၃၂ဝဝ ဖြစ်သွားခဲ့သည်။ ယင်းနေ့အတွက် ကွာခြားချက်မှာ ငွေကျပ် ၂ဝဝ သာလျှင်ဖြစ်ခဲ့သည်။\nရန်ကုန်တိုင်းဒေသကြီး ရွှေလုပ်ငန်းရှင်များအသင်းဗဟိုအလုပ်အမှုဆောင် ဦးအေးချို(စမ်းချောင်း)က ''ရွှေ ဈေးကွက်ရဲ့ သဘောတရားအရ ဈေးကျလာရင် ရွှေဆိုင် တွေမှာ ဝယ်လိုအားကျလာတတ်တယ်။ ဈေးတက်လာရင် ဝယ်ထားတဲ့သူတွေက ပြန်ရောင်းလိုအား ပိုများလာလေ့ရှိ ပါတယ်။ အခုမြန်မာ့ရွှေဈေးကလက်ရှိ ကမ္ဘာ့ရွှေဈေး ထက် ငွေကျပ် ၅ဝဝဝ လောက်ပိုများနေတယ်။ တကယ်လို့ ကမ္ဘာ့ရွှေဈေးတက်မယ်ဆိုလည်း အများကြီးမတက်နိုင်ဘူး။ ကမ္ဘာ့ရွှေဈေးကျလာရင်တော့ မြန်မာ့ရွှေဈေးက လိုက်ကျ လာနိုင်ပါတယ်'' ဟု သုံးသပ်ပြောကြားသည်။\n|| ဆောင်းပါး ||\nဒေါ်ဂျာဆိုင်းခေါန်ဟာ အသက် နှစ်ဆယ်အရွယ်အထိ မြန်မာနိုင်ငံ မြောက်ပိုင်း ကချင်ပြည်နယ်မှာ နှစ်ဖက် ဘွားအေတွေရဲ့ စောင့်ရှောက်မှုနဲ့ ကြီးပြင်းခဲ့ရသူပါ။ မိဘတွေ မွေးချင်းတွေ အနီးအနားမှာ မရှိတော့တဲ့ သူဟာ စစ်ထောက်လှမ်းရေးတွေရဲ့ စောင့်ကြည့်မှုအောက်မှာ နေခဲ့ရပါတယ်။\nသူ့အပြစ်ကတော့ အစိုးရကို တော်လှန်ခဲ့တဲ့ ကချင်မိသားစုက ပေါက်ဖွားသူတစ်ဦး ဖြစ်နေတာကြောင့်မို့လို့ ပါပဲ။\nကချင်လက်နက်ကိုင် တပ်ဖွဲ့ခေါင်းဆောင်ဟောင်း တစ်ဦးရဲ့သမီး အသက်ငါးဆယ်အရွယ် ဒေါ်ဂျာဆိုင်းခေါန်ဟာ ဖေဖော်ဝါရီလ အစောပိုင်းမှာ စတင်မယ့် ပြည်နယ် လွှတ်တော်ကို ရွေးကောက်ခံ လွှတ်တော် ကိုယ်စားလှယ် တစ်ဦးအဖြစ် တက်ရောက်ခွင့် ရတော့မှာပါ။ သူဟာ ဒေါ်အောင်ဆန်းစုကြည်ရဲ့ အမျိုးသား ဒီမိုကရေစီအဖွဲ့ချုပ် (NLD) အပြတ်အသတ် အနိုင်ရခဲ့တဲ့ နိုဝင်ဘာ ၈ ရက် ရွေးကောက်ပွဲမှာ ကချင်တိုင်းရင်းသား ပါတီတွေထဲက ရွေးချယ်ခံခဲ့ရတဲ့ ကိုယ်စားလှယ် ငါးဦးအနက် တစ်ဦးဖြစ်ပါတယ်။\n“တရားဝင် လမ်းကြောင်းကဝင်ပြီး လုပ်လို့ရတဲ့အတွက် ဝမ်းသာပါတယ်။ မျှော်လင့်သလောက် ဘယ်လိုလုပ်နိုင်မလဲ ဆိုတာကတော့ ရှင်းရှင်းလင်းလင်း မသိသေးဘူးပေါ့။ ဒါပေမဲ့ တိုင်းရင်းသားတွေအပေါ် အခြေခံတဲ့၊ သူတို့လက်ခံနိုင်တဲ့၊ မျှတတဲ့ ဖက်ဒရယ် ပြည်ထောင်စု ဖြစ်အောင် လုပ်မယ်၊ အခွင့်အခါပေါ် မူတည်ပြီး လုပ်သွားမယ်” လို့ ဒေါ်ဂျာဆိုင်းခေါန်က ပြောပါတယ်။\nဖခင်ဖြစ်သူဟာ ဒေါ်ဂျာဆိုင်းခေါန် ခြောက်လသမီး အရွယ်ကတည်းက ကချင်လွတ်မြောက်ရေး တပ်မတော် (KIA) ရဲ့ နိုင်ငံရေး အဖွဲ့အစည်းဖြစ်တဲ့ ကချင်လွတ်မြောက်ရေးအဖွဲ့ (KIO) ထဲကို ဝင်သွားခဲ့ပါတယ်။ သူသုံးနှစ်သမီး အရွယ်မှာ မိခင်ဖြစ်သူဟာ သူ့အစ်ကိုနဲ့အတူ ခင်ပွန်းသည်ထံ လိုက်ပါ တောခိုသွားပြီး အဲဒီမှာပဲ ကလေးငါးယောက်ကို ထပ်မွေးပါတယ်။\n“အဖေဘက်က အဘွား၊ အမေဘက်က အဘွားအိမ်တွေမှာ ကျွန်မ လှည့်ပတ်ပြီး ကြီးလာတယ်။ ကျွန်မ ငယ်ငယ် ကတည်းက ကျွန်မမျက်စိထဲမှာ အဖေအမေဆိုတာ မမြင်ဖူးဘူး” လို့ မြစ်ကြီးနားမြို့မှာရှိတဲ့ မြစ်ကမ်းနံဘေးက သူ့ရဲ့အိမ်မှာ တွေ့ဆုံစဉ်မှာ ပြောပြပါတယ်။\n“ကျွန်မတို့ ငယ်ငယ်တုန်းက ထောက်လှမ်းရေးတွေ မျက်စိအောက်မှာ နေခဲ့ရတာ။ မြို့နဲ့ ဆယ်မိုင်ပတ်ဝန်းကျင် (ကျော်ပြီး) ကျွန်မတို့ သွားလို့မရဘူး။ သတင်းပို့ရတယ်။ အမြဲတမ်း အစစ်ခံရတာ။ ဒါပေမဲ့ မကြောက်တတ်ဘူး ပေါ့နော်။ ကိုယ့်မှာ သိမ်ငယ်ရတယ်လို့လည်း စိတ်ထဲမှာ မခံစားမိဘူး” လို့ နိုင်ငံရေး ခံစားချက်တွေပါတဲ့ လေသံနဲ့ သူက ပြောပါတယ်။\nဒေါ်ဂျာဆိုင်းခေါန်ဟာ သူ့မိသားစုနဲ့ တစ်ချိန်ချိန်မှာ ပြန်ဆုံရမယ်ဆိုတာ စိတ်ထဲက သိနေပြီး အသက် နှစ်ဆယ် အရွယ်မှာတော့ စာသင်တဲ့ အလုပ်ကို စွန့်လွှတ်၊ ကချင်တိုင်းရင်းသားတွေရဲ့ လွတ်မြောက်ရေးအတွက် ဆောင်ရွက်ဖို့ KIO ထဲကို ဝင်လိုက်ပါတယ်။\nသူ့ဖခင် ဦးမရန်ဘရန်ဆန် ၁၉၇၆ ခုနှစ်မှာ KIO ဥက္ကဋ္ဌအဖြစ် ရွေးချယ်ခံရပြီးနောက်မှာ ကချင်ပြည်နယ် လွတ်လပ်ရေးဆိုတဲ့ မျှော်လင့်ချက်ကနေ ဖက်ဒရယ် ပြည်ထောင်စုအဖြစ် ဦးတည်ခဲ့ပါတယ်။ ဂျာဆန်ခေါင်ဟာ ၁၉၈၆ ခုနှစ်က စတင်လို့ တော်လှန်ရေးသမားတွေ အကြားမှာ နေထိုင်ခဲ့ပြီး ဖခင်နဲ့ အနီးကပ် အလုပ်လုပ်နေရင်း အပြောင်းအလဲတွေ ပေါ်ပေါက်လာမယ့် အချိန်ကို စောင့်ဆိုင်းခဲ့ပါတယ်။ မြန်မာ့တပ်မတော်နဲ့ တိုက်ပွဲတွေ ပြင်းပြင်းထန်ထန် ဖြစ်ပြီးနောက်မှာ ပါဂျောင်ဌာနချုပ် အပါအဝင် KIA ရဲ့ ခြေကုပ်စခန်း အများအပြား ဆုံးရှုံးသွားပါတယ်။ ဒါပေမဲ့ KIO အနေနဲ့ အနောက်နိုင်ငံတွေရဲ့ စာနာထောက်ထားမှုကို ရရှိခဲ့ပါတယ်။\n“ဘရန်ဆန်ဟာ မျှတတဲ့ အတွေးအခေါ် အယူအဆရှိပြီး ပြည်ပနိုင်ငံတွေအထိ ပေါက်ရောက်မှုရှိတဲ့ ပထမဆုံး ကချင်ခေါင်းဆောင် တစ်ဦးပါ” လို့ မြန်မာပြည် လက်နက်ကိုင် တပ်ဖွဲ့များအကြောင်း စာအုပ်များ ရေးသားတဲ့ ဆွီဒင် စာနယ်ဇင်းသမား တစ်ဦးဖြစ်သူ ဘာတေးလစ်တနာက Myanmar Now ကို ပြောပါတယ်။\n* တော်လှန်ရေးသမားဘဝမှ တက်ကြွလှုပ်ရှားသူတစ်ဦးဖြစ်လာ *\nဦးဘရန်ဆန်ဟာ ၁၉၉၃ ခုနှစ် အောက်တိုဘာလမှာ လေသင်တုန်း ဖြတ်သွားချိန် သူ့လက်ထောက်က မြန်မာစစ်အစိုးရနဲ့ အပစ်အခတ် ရပ်စဲရေး သဘောတူစာချုပ် လက်မှတ်ထိုးပြီး လအနည်းငယ်အကြာ ၁၉၉၄ ခုနှစ်မှာ ကွယ်လွန်သွားခဲ့ပါတယ်။ ဒီစာချုပ်ဟာ ၁၇ နှစ်ကြာ အသက်ဝင်ခဲ့ပါတယ်။\nဒေါ်ဂျာဆိုင်းခေါန်ဟာ KIO မှာ နောက်ထပ် ၁၆ နှစ် ထပ်နေပြီး ရွေးကောက်ပွဲဝင်ဖို့ ၂ဝ၁ဝ ပြည့်နှစ်မှာ မြစ်ကြီးနားကို ပြန်လာခဲ့ပါတယ်။ ဒါပေမဲ့ KIO ဒုဥက္ကဋ္ဌဟောင်း ဒေါက်တာမနမ်တူးဂျာ တည်ထောင်ချင်တဲ့ ကချင်ပြည်နယ် တိုးတက်ရေးပါတီ (KSPP) ကို ရွေးကောက်ပွဲအတွက် မှတ်ပုံတင်ခွင့် မပြုခဲ့ပါဘူး။\n“ကျွန်မ စစချင်းရောက်လာတော့ အရမ်းအံ့သြတယ်။ အားလုံးက အကြောက်တရားတွေနဲ့ပဲ အုပ်စိုးနေတယ် ဆိုတော့ အချင်းချင်း စကားတောင် မပြောရဲကြဘူး။ ကျွန်မတို့က ဟိုမှာနေလာတဲ့ အခါကျတော့ ဥက္ကဋ္ဌကစလို့ စစ်ဦးစီးချုပ် အကုန်လုံးက ကျွန်မတို့မှာ ဘယ်သူ့မှ ကြောက်စရာ မလိုဘူး၊ ပွင့်ပွင့်လင်းလင်း ပြောလို့ရတယ်၊ အကြံပေးလို့ရတယ် ပေါ့နော်။ ဒီကလူတွေကျတော့ ကျွန်မပြန်လာတော့ အဲလိုမျိုး ဟုတ်မနေဘူး” လို့ ဒေါ်ဂျာဆိုင်းခေါန်က ပြောပါတယ်။\nသူက ကချင်တိုင်းရင်းသားတို့ရဲ့ အခွင့်အရေးအတွက် အခြားအမျိုးသမီးတွေကိုပါ တွဲခေါ်ခဲ့ပြီး မြန်မာ့နိုင်ငံရေး လောကကို စတင်ဝင်ရောက်ခဲ့ပါတယ်။\n“ဒီမှာလည်း စစ်ကလည်း ပြန်ဖြစ်လာ၊ ခုနကပြောတဲ့ ပါတီကလည်း ထွက်မလာတဲ့ အခါကျတော့ အမျိုးသမီးတွေကို ခေါ်ပြီးတော့ awareness (အကြားအမြင်) လေးတွေ လုပ်ရအောင် ဆိုပြီးတော့ နည်းနည်း influence (သြဇာလွှမ်းမှု) ဖြစ်နိုင်မယ့် ရပ်ကွက်တိုင်းကနေ အမျိုးသမီး နှစ်ယောက်စီ နည်းနည်းစုပြီးတော့ ဒီမှာပဲ စခဲ့ကြတာ။ ကျွန်မတို့ ရနိုင်တဲ့ ဒီမိုကရေစီ၊ လူ့အခွင့်အရေး၊ အမျိုးသမီးရေးရာ စာတမ်းလေးတွေနဲ့ ဝင်ပြီးတော့ ကလေးတွေလိုပဲ ဖတ်ကြတာ” လို့ ဒေါ်ဂျာဆိုင်းခေါန်က ပြောပါတယ်။\nသူတို့ရဲ့ အပစ်အခတ်ရပ်စဲရေး သဘောတူစာချုပ်ဟာ ၂ဝ၁၁ ခုနှစ်၊ ဇွန်လမှာ ပျက်စီးသွားခဲ့ပြီး တိုက်ခိုက်မှုတွေ ပြန်လည်စတင်တာကြောင့် လူပေါင်းသောင်းနဲ့ ချီပြီး အိုးအိမ်စွန့်ခွာ ခဲ့ရပါတယ်။\n“အစိုးရကလည်း ပြောတာတော့ national reconciliation (အမျိုးသား ရင်ကြားစေ့ရေး) ပြောတယ်၊ လုပ်တာကတော့ စစ်တပ်အင်အားကလည်း တောက်လျှောက် ချဲ့ပြီးရင်း ချဲ့နေတယ်။ နောက် မြစ်ဆုံကိစ္စတွေ၊ မြေသိမ်းတာတွေ၊ အမျိုးသမီးနဲ့ ပတ်သက်တဲ့ မုဒိမ်းကိစ္စတွေကလည်း တောက်လျှောက် ဖြစ်နေတယ်” လို့ ဒေါ်ဂျာဆိုင်းခေါန်က ဆိုတယ်။\n“ကချင်ဆရာမလေး နှစ်ယောက်ရဲ့ ကိစ္စကတော့ မီဒီယာကလည်း ပွင့်သွားတဲ့ အခါကျတော့ တစ်ကမ္ဘာလုံး မြန်မြန်ဆန်ဆန် သိသွားတာပေါ့။ ဒီလိုအလားတူ ကိစ္စက ကျွန်မတို့ ဟိုဘက်မှာ ရှိနေကတည်းက တောက်လျှောက် ဖြစ်နေတာ။ ဒါပေမဲ့ ဘယ်သူမှမသိဘူး”\nသမ္မတဦးသိန်းစိန်က မြစ်ဆုံရေအားလျှပ်စစ် စီမံကိန်းကို ဆိုင်းငံ့ထားဖို့ ၂ဝ၁၁၊ စက်တင်ဘာလမှာ ကြေညာလိုက်တဲ့အခါ ဒေါ်ဂျာဆိုင်းခေါန် အပါအဝင် ကချင်တိုင်းရင်းသားတွေဟာ အောင်ပွဲအထိမ်းအမှတ် အခမ်းအနား ကျင်းပခဲ့ကြပါတယ်။ သူတို့ဟာ ဒေါ်အောင်ဆန်းစုကြည်ဆီက အကူအညီ တောင်းခဲ့ပေမယ့် တုံ့ပြန်မှု တစ်စုံတစ်ရာ မရခဲ့ပါဘူး။\nအဲဒီလို အခမ်းအနား ကျင်းပတဲ့နေ့မှာ ဒေါ်အောင်ဆန်းစုကြည် မြစ်ကြီးနားကို ကြားဖြတ်ရွေးကောက်ပွဲ မဲဆွယ်မှု အတွက် ရောက်ခဲ့ပေမယ့် အခမ်းအနား မတက်ခဲ့ပါဘူး။\n“အားလုံး စိတ်မကောင်းဘူးပေါ့နော်။ နည်းနည်းတော့ respect (လေးစားမှု) ပေးစေချင်တာပေါ့” လို့ ဒေါ်ဂျာဆိုင်းခေါန်က ဆိုတယ်။\nဒေါ်ဂျာဆိုင်းခေါန်တို့ဟာ ပြည်သူတွေပါဝင်တဲ့ အခမ်းအနားများ ကျင်းပပေးခဲ့ပြီး အရပ်ဘက် အဖွဲ့အစည်းတွေကို စိတ်ဓာတ်ခွန်အား ရစေခဲ့ပါတယ်။\n* NLD က အားသာနေတယ် *\nကချင်ပြည်နယ် ကောင်းစားရေးကို ကချင်လူမျိုးတွေ ကိုယ်တိုင်သာ အကောင်းဆုံး လုပ်ဆောင်မယ် ဆိုတာကို အခြားတိုင်းရင်းသား ခေါင်းဆောင် အသီးသီးလိုပဲ ဒေါ်ဂျာဆိုင်းခေါန်ကလည်း ယုံကြည်ထားပါတယ်။\nသူ့ရဲ့အမြင်နဲ့ မဲဆန္ဒရှင်တွေရဲ့ အမြင်ကတော့ တူပုံမပေါ်ပါဘူး၊ ကချင်ပြည်နယ်ထဲက မဲဆန္ဒနယ် ၇ဝ မှာ ကချင်ပါတီနှစ်ခုက ကိုယ်စားလှယ် ငါးဦးသာ အနိုင်ရခဲ့ပါတယ်။ မဲတွေကွဲသွားတာ၊ မဲဆန္ဒရှင်တွေရဲ့ လိုလားချက်က စစ်တပ်ထောက်ခံထားတဲ့ အစိုးရကို ဖယ်ရှားချင်တာ အစရှိတာတွေကြောင့် အခုလို မဲရလဒ် ထွက်ရတာလို့ သူက ဆိုပါတယ်။\n“၂ဝ၁ဝ တုန်းကနဲ့ နည်းနည်းလေး ပြောင်းပြန် ဖြစ်သွားတာက ဟိုတုန်းက ပါတီဖွဲ့ခွင့် မရဘူး။ အခု ၂ဝ၁၅ ကျတော့ သူလုပ်မယ် ဆိုတာလည်း ကျွန်မ မသိဘူး၊ ကျွန်မလုပ်မယ် ဆိုတာလည်း သူမသိဘူးဆိုတော့ ကိုယ့်အစုလေးနဲ့ကိုယ် (ကချင်ပါတီတွေ) အများကြီး ဖွဲ့လာကြတယ်” လို့ သူက ထောက်ပြပါတယ်။\nဖက်ဒရယ်စနစ်ကို လိုချင်တယ်ဆိုရင် ကချင်ပါတီ အချင်းချင်း ပူးပေါင်းဖို့ လိုတယ်ဆိုတာသိလို့ ကြိုးစားခဲ့ပေမယ့် ဖြစ်မလာခဲ့ပါဘူး။ ရွေးကောက်ပွဲ မတိုင်ခင်အချိန်အထိ ကချင်ပါတီတွေက မိမိတို့ အနိုင်ရမယ်လို့ အပြည့်အဝ ယုံကြည်နေခဲ့ကြောင်း ဒေါ်ဂျာဆိုင်းခေါန်က ဆိုပါတယ်။\nဒေါ်ဂျာဆိုင်းခေါန်ဟာ ဒေါက်တာတူးဂျာ ထူထောင်ထားတဲ့ ကချင်ပြည်နယ် ဒီမိုကရေစီပါတီကနေ အင်ဂျန်းယန် မဲဆန္ဒနယ်မှာ ဝင်ရောက် ယှဉ်ပြိုင်ခဲ့ပါတယ်။ KIO အရာရှိဟောင်း တစ်ဦးဖြစ်တဲ့ သူ့ခင်ပွန်း ဖြစ်သူကလည်း အခြားပါတီတစ်ခုကနေ ဝင်ပြိုင်ခဲ့ပေမယ့် အနိုင်မရခဲ့ပါဘူး။\n“အင်ဂျန်းယန်က လုပ်ထားတာတွေ အများကြီးရှိတယ်၊ လုပ်စရာတွေလည်း အများကြီးရှိတယ်။ မြစ်ပဲ ခြားပေမယ့် လူတွေရဲ့ အသိအမြင်တွေက ကွာတယ်။ မနက်အစောကြီးဆို တောင်ယာသွားပြီ။ ဒါပဲရှိတယ်။ ဒါပေမဲ့ သူတို့အတွက် ဝမ်းရေး မဖူလုံဘူး” လို့ ဒေါ်ဂျာဆိုင်းခေါန်က ရှင်းပြပါတယ်။\n“မှတ်ပုံတင်ရမယ့် အချိန် အရမ်းနီးသွားတော့ ကွင်းဆင်းဖို့အချိန်ကလည်း မရတော့ အဲဒါနဲ့ အင်ဂျန်းယန် ၂ (မဲဆန္ဒနယ်မြေ)ကို ရွေးဖြစ်သွားတာ။ ရှင်းရှင်းပြောရရင်၊ အဖော်ကောင်းတဲ့ ပါတီနဲ့ပဲ တွဲလိုက်တာပါ”\nလုံခြုံရေး အခြေအနေကြောင့် အင်ဂျန်းယန် မဲဆန္ဒနယ်မှာ ပါဝင်တဲ့ ကျေးရွာအုပ်စုပေါင်း ၃၅ ခု အနက်က တစ်ခုမှာသာ ရွေးကောက်ပွဲ ကျင်းပနိုင်ခဲ့ပြီး ဒေါ်ဂျာဆိုင်းခေါန်ဟာ စုစုပေါင်း မဲအရေအတွက် ၃၈၆ မဲအနက် ထောက်ခံမဲ ၂ဝ၃ မဲရခဲ့ပြီး ၅ဝ ရာခိုင်နှုန်း သာသာနဲ့ အနိုင်ရခဲ့ပါတယ်။\n“ကိုယ့်မျက်စိအောက်မှာက လုပ်စရာတွေက အများကြီးရှိနေတယ်။ ပြောရမယ် ဆိုရင်တော့ ဘာမှ သေချာပေါက် လုပ်လို့မရဘဲနဲ့ လွှတ်တော်မှာ ငါးနှစ်လောက် သွားအိပ်ငိုက်နေတာမျိုးလည်း မဖြစ်ချင်ဘူးပေါ့နော်။ ပထမဦးဆုံးကတော့ ဒေသအတွက် ကိုယ်ရလာတဲ့ အခွင့်အရေးလေးအပေါ်မှာ တတ်နိုင်သလောက် လုပ်လို့ရတယ်။ အပြင်မှာ နေတာနဲ့စာရင်၊ အပြင်မှာပြောတာနဲ့စာရင် အထဲမှာနေတာ၊ ပြောတာက ပိုပြီးခိုင်မာတယ်” လို့ ဒေါ်ဂျာဆိုင်းခေါန်က ရှင်းပြပါတယ်။\nသို့သော်လည်း လွှတ်တော်ထဲမှာ ပါတီတစ်ခုတည်းက လွှမ်းမိုးထားတာကိုတော့ သူက သဘောမကျပါဘူး။ ပြည်ထောင်စု ကြံ့ခိုင်ရေးနှင့်ဖွံ့ဖြိုးရေးပါတီက လွှတ်တော်ထဲ နေရာအများစုကို ယူခဲ့ပြီးတဲ့နောက်မှာ NLD က အလားတူ အစားထိုး ဝင်ရောက်တဲ့ အခြေအနေဟာ “မဖြစ်သင့်ဘူး” လို့ သူက ပြောပါတယ်။\n* အရည်အချင်းနှင့်ဘဝမျိုးစုံ *\nဒေါ်ဂျာဆိုင်းခေါန်ဟာ လူမှုရေး၊ နိုင်ငံရေး နယ်ပယ်မှာ အင်တိုက်အားတိုက် လုပ်ဆောင်နေတဲ့ ကချင်ပြည်နယ်က အမျိုးသမီးများထဲက တစ်ဦးပဲဖြစ်ပါတယ်။\nထင်ရှားတဲ့ ကချင်ပြည်နယ်က အမျိုးသမီးတွေထဲမှာဆိုရင် မေတ္တာဖောင်ဒေးရှင်းအဖွဲ့ကို ထူထောင်ခဲ့သူ အမျိုးသမီး လဖိုင်ဆန်ရော် ပါဝင်ပြီး သူဟာ အာရှတိုက်ရဲ့ နိုဘယ်ဆုလို့ ပြောလို့ရတဲ့ Ramon Magsaysay Award ဆုကို ရရှိထားပါတယ်။ ဒါ့အပြင် ငြိမ်းချမ်းရေး၊ အမျိုးသမီးရေး၊ လယ်မြေရေးရာ စသောနေရာတွေမှာ တက်ကြွလှုပ်ရှားတဲ့ ကချင်အမျိုးသမီးတွေ အများအပြားပါပဲ။\nရွေးကောက်ခံ ကိုယ်စားလှယ် တစ်ဦးဖြစ်တဲ့ ဒေါ်ဂျာဆိုင်းခေါန်ဟာ Kachin State Public Company Limited ရဲ့ ဥက္ကဋ္ဌ တစ်ဦးလည်း ဖြစ်တယ်။ သူ့ကုမ္ပဏီဟာ ရေ၊ မီး တပ်ဆင်ပေးရေးနဲ့ အခြားစီးပွားရေး လုပ်ငန်းတွေကို အစိုးရနဲ့ ပူးပေါင်း လုပ်ဆောင်နေတာပါ။ တစ်ချိန်က ရန်ဘက်ဖြစ်ခဲ့တဲ့သူတွေ ဒီလို ပူးပေါင်း လုပ်ဆောင်ထားတာကို The Economist မဂ္ဂဇင်းက 'ထူးခြားတဲ့ ပုဂ္ဂလိကနှင့် နိုင်ငံပိုင်ကဏ္ဍ ပူးပေါင်းဆောင်ရွက်မှုပုံစံ' လို့ မှတ်ချက်ပေးခဲ့ပါတယ်။\n“ကချင်ပြည်နယ်မှာ စီးပွားရေးလုပ်တယ်ဆိုတာ သစ်လုံးတွေ ရောင်းတာ၊ ဖားကန့်မှာတူးတာ တွေနဲ့စာရင် အခြားဟာတွေ ရှိပါသေးတယ် ဆိုတာကို ကချင်တွေကိုလည်း ပြချင်တာပါ” လို့ သူက ရှင်းပြပါတယ်။\nသူက ဘေးကနေ ပြစ်တင်ဝေဖန် နေမယ့်အစား မြန်မာနိုင်ငံမှာ ဝန်ထုပ်ဝန်ပိုး တစ်ခုလိုဖြစ်ပြီး အားနည်းချက်တွေ ရှိနေသေးတဲ့ ပုဂ္ဂလိက ကဏ္ဍကို ပြုပြင်ပြောင်းလဲမှုတွေ လုပ်ဖို့ ကိုယ်တိုင်ဝင်ပြီး ဆောင်ရွက်ချင်ခဲ့တာပါ။\nရေအားလျှပ်စစ် စက်ရုံအသေးစားနှစ်ခု လည်ပတ် ထုတ်လုပ်ရေး၊ မန္တလေး- မြစ်ကြီးနား ရထားခရီးစဉ်တွေမှာ လက်မှတ်နဲ့ အခြားဝန်ဆောင်မှုတွေ လုပ်ဆောင်ဖို့ သူ့ကုမ္ပဏီက ကချင်ပြည်နယ် အစိုးရနဲ့ လုပ်ငန်းစာချုပ်တွေ ချုပ်ဆိုထားပါတယ်။\nဧရာဝတီမြစ်ကို ရင်းမြစ်အဖြစ် အသုံးချမယ့် မြစ်ဆုံစီမံကိန်းကို ပယ်ဖျက်ဖို့ ဆက်လက် တိုက်တွန်း ကြိုးပမ်းဆောင်သွားမယ်လို့ သူက ဆိုပါတယ်။ ဒေါ်ဂျာဆိုင်းခေါန်ဟာ ၂ဝ၁၃ ခုနှစ်အတွင်းက တရုတ်နိုင်ငံကို သွားခဲ့ပြီး အဲဒီက ကူးသန်းရောင်းဝယ်ရေး ဝန်ကြီးဌာနနဲ့ မြန်မာနိုင်ငံကို ဒေါ်လာသန်းပေါင်းများစွာ ချေးငွေတွေပေးထားတဲ့ တရုတ်ပို့ကုန်သွင်းကုန် ဘဏ်က အရာရှိကြီးတွေကို တွေ့ဆုံပြီး ဒီစီမံကိန်းကြီး အကြောင်းပြောတဲ့ အစည်းအဝေးမှာ မပြေမလည် ဖြစ်ခဲ့ကြပါတယ်။\n“သူတို့ပြောလိုက်တာက ငါတို့ကို မင်းတို့ အပြစ်အတင်သင့်ဘူး၊ မင်းတို့အစိုးရကိုပဲ အပြစ်သွားတင်၊ မင်းတို့ကို ပေးသင့်သမျှ အားလုံး ပေးခဲ့ပြီးပြီလို့ သူပြောတယ်။ ခင်ဗျားတို့ ဘယ်လောက်ပေးလဲဆိုတာ ကျွန်မတို့ မသိပါဘူး၊ အစိုးရကလည်း မကြေညာဘူးပေါ့နော်။ သူကလည်း သူတို့ ဘယ်လို ဆက်လုပ်လို့ရမလဲ ဆိုတာကို ဆက်မေးတယ်။ ဒါက ကချင်ပြဿနာတင် မဟုတ်ဘူး၊ ဧရာဝတီကို သတ်တာဟာ တစ်နိုင်ငံလုံးမှာ ရှိတဲ့လူတွေကို သတ်တာပဲ၊ No Way (လက်ခံနိုင်စရာ အကြောင်း မရှိဘူး) လို့ ပြောခဲ့တယ်”\nခရစ်ယာန်ဘာသာ ကိုင်းရှိုင်းသူတစ်ဦးဖြစ်တဲ့ ဒေါ်ဂျာဆိုင်းခေါန်ဟာ အပစ်အခတ်ရပ်စဲရေး သဘောတူစာချုပ် ပျက်သွားပြီး တိုက်ခိုက်မှုတွေ ပြန်ဖြစ်နေတဲ့အပေါ်မှာ စိတ်ပျက်မိတယ်လို့ ဆိုပါတယ်။\n“နှစ်ငါးဆယ်လောက်ကြီး စစ်ဖြစ်တဲ့အထဲမှာ ဒီလောက်အကြာကြီး စစ်ရှောင် (ဒုက္ခသည်) တွေ ရှိတယ်ဆိုတာ မကြုံဖူးဘူး။ လက်နက်အင်အားကလည်း မတူတော့ဘူး။ ခံရတဲ့သူတွေ ပိုပြီးခံရတာပေါ့။ ကုစားရမယ့်ဟာတွေ အများကြီး ဒီရှေ့မှာရှိနေတယ်” လို့ သူက ဆိုပါတယ်။\nဒီပြည်တွင်းစစ်ကို ရပ်ဆိုင်းနိုင်ရေးဟာ မြန်မာတိုင်းရင်းသားတွေရဲ့ အခွင့်အရေးကို မြှင့်တင်ပေးနိုင်မယ့် ဖက်ဒရယ်စနစ် ပေါ်မှာ မူတည်နေတယ်လို့ သူကမြင်ပါတယ်။\n“(ဖက်ဒရယ်ပြည်ထောင်စု စနစ် လှုပ်ရှားခဲ့တာကတော့) ကျွန်မအဖေရဲ့ အမွေတစ်ခုတည်းလို့တော့ မမြင်ပါဘူး၊ အားလုံးစုပေါင်းတဲ့ အမွေပါ၊ အဖေက လူထုရဲ့ဆန္ဒကိုပဲ ဖော်(ဆောင်)တယ်လို့ မြင်ပါတယ်။ အားလုံးမျှော်မှန်းတဲ့ အရာကိုရအောင် ဆက်ပြီး လုပ်ဆောင်သွားမှာပါ” လို့ ဒေါ်ဂျာဆိုင်းခေါန်က ပြောလိုက်ပါတယ်။\nသင်းလဲ့ဝင်း - Myanmar Now\nPhoto - သင်းလဲ့ဝင်း - Myanmar Now\nမန္တလေး-မူဆယ်လမ်းပိုင်းတွင် ခရီးသွားများ ကြံ့ကြာမှုကြောင့် ကုန်တွဲကားများ သွားလာမှု ကန့်သတ်သင့် ================\nမန္တလေး-မူဆယ်လမ်းပိုင်းတွင် ခရီးသွားများ ကြံ့ကြာမှုကြောင့်\nကုန်တွဲကားများ သွားလာမှု ကန့်သတ်သင့်\nမန္တလေး-မူဆယ်လမ်းပိုင်းမှ ကွတ်ခိုင် ရှုခင်းသာတွင် တွဲယာဉ်များကြောင့်\nယာဉ်ကြောများပိတ်ဆို့ မှုဖြစ်ပွားနေ သဖြင့် ခရီးသွားများမှာ ပုံမှန်ထက်\nညအိပ်သွားလာနေရကာ ကြံ့ကြာနေသဖြင့် ကုန်တွဲကားများ သွားလာမှုကို\nရှုခင်းသာတွင် အများဆုံးလမ်းပိတ်နေပြီး ခရီးသည်များမှာ\nမန္တလေး-မူဆယ်ခရီးစဉ်၌ ၁၃-နာရီခရီးကို တစ်ရက်မှ နှစ်ရက်ကြာတတ်ပြီး\nယင်းနေရာမှ မူဆယ်သို့ ဆိုင်ကယ်များဖြင့် ငှားရမ်းကာ\n“ရှုခင်းသာမှာ တွဲကား တစ်ခုခုဖြစ်ပြီဆိုတာနဲ့ ကားတွေ အားလုံးပိတ်မိတယ်။\nကားသေးလည်းသွားလို့ မရ တော့ဘူး။အတက်ရော/အဆင်းရော\nပိတ်တာပါ။ကုန်တင်တွဲကားတွေ အတက်အဆင်းသွားလာတဲ့ ရက်ကို\nကန့်သတ်ပေးသင့်တယ်။”ဟု ခရီးသည်ယာဉ်လိုင်းမောင်းနှင်သူ ကိုမြင့်ဆွေက\nအဆိုပါလမ်းပိုင်းတွင် ကုန်တင်တွဲကားများမှာ နေ့စဉ်\nကုန်စည်ပို့ဆောင်ရေုးလုပ်ဆောင်နေကြရာ သွားလာ နေ ကြသည့် ယာဉ်များနှင့်လမ်းပိုင်းအနေအထား ကိုက်ညီမှုမရှိတော့၍ ကုန်တင်တွဲကားများအား အတက်နှင့်အဆင်းကို ရက်သတ်မှတ်ပါက ယာဉ်ကြောပိတ်ဆို့မှု မရှိနိုင်တော့ဟု အကြံပြုသည်။\n“တွဲကားတွေ ကြောင့်ဖြစ်ရတာ။ခြောက်ဘီးနဲ့ ၁၂-ဘီးကုန်တင်ကားတွေ ဆိုရင် တော့ဒီလိုဖြစ်မှာမဟုတ် ဘူး။ အဓိက၂၂-ဘီး/၂၄-ဘီးတွဲကားတွေကြောင့်ဖြစ်တာ။မူဆယ်လမ်းကို တောင် ပေါ်လမ်းဖြစ်လို့\nရှောင်တိမ်းစရာမရှိဘူး။”ဟုမန္တလေးတိုင်းဒေသကြိးယာဉ်လုပ်ငန်းများကြီးကြပ်မှုကော်မတီ (အဝေးပြေး)ဥက္ကဌ ဥိးအောင် ကျော် လင်းကပြောသည်။\nမြန်မာနိုင်ငံအလယ်ပိုင်း မန္တလေးမြို့နှင့်မူဆယ် နယ်စပ်မြို့မှ\nတရုတ်နိုင်ငံနှင့် ကုန်စည်ကူးသန်းရောင်းဝယ်မှ အဓိကလမ်းပိုင်းဖြစ်၍\nကုန်တင်ကားများ၊ခရီးသည်ယာဉ်လိုင်းများနှင့်အိမ်စီးကားများနေ့စဉ်သွားလာမှု များပြား ခြင်းကြောင့်ကုန်တင်တွဲယာဉ်ကြီးများလမ်းပိုင်းတွင်\n“ဖြတ်သန်းရတဲ့ တိုးဂိတ်တွေမှာ မလိုအပ်ဘဲ ခရီးသည်ယာဉ်တွေကို\nစစ်ဆေးတာတာကလည်း ယာဉ်ကြောပိတ် ဆို့ တာပဲ။တွဲကားတစ်စီးက လမ်းမှာတစ်ခုခုဖြစ်ပြီဆိုရင် ရှုခင်းသာနေရာမှာ ရှောင်ထွက်စရာ မရှိဘူး။ အဲဒီမှာလမ်းပိတ်ပြီး ညအိပ်ရတာပဲ။ ၁၀၅-မိုင်မှာ လမ်းပိတ်တတ်ပေမယ့်\nနာရီပိုင်းလောက်ပဲကြာတယ်။”ဟု ယာဉ်မောင်းက ဆက်လက်ပြောသည်။\nယာဉ်ကြောပိတ်ဆို့ပါကနီးစပ်ရာနေရာတွင်အစားသောက်ဝယ်ယူစားသောက်နေကြရကြောင်း၊ ယာဉ်ကြောပိတ်ဆို့သည့်အခါမန္တလေး-မူဆယ် ပုံမှန်သွားလာရန် ကြာချိန်ထက် တစ်ရက်မှနှစ်ရက်ထိကြာမြင့်သဖြင့် ခရီးသွားများအခက်အခဲရှိနေ ကြောင်းသိရသည်။\nပြည်သူ့လွှတ်တော် ဥက္ကဋ္ဌ သူရဦးရွှေမန်းနှင့် နီးစပ်သူ ပြည်သူ့ လွှတ်တော်ကိုယ်စားလှယ် သူရ ဦးအောင်ကိုသည် ပြည်ထောင်စု ကြံ့ခိုင်ရေးနှင့် ဖွံ့ဖြိုးရေးပါတီနှင့် ဆက်လက် လက်တွဲတော့မည် မဟုတ်ကြောင်း သိရသည်။\nယနေ့ နောက်ဆုံးကျင်းပသည့် ပြည်ထောင်စု လွှတ်တော် အစည်းအဝေးသို့ တက်ရောက်လာသူ သူရဦးအောင်ကိုက နိုင်ငံရေးကို တသီး ပုဂ္ဂလအဖြစ် လိုအပ်သည့်နေရာမှသာ လုပ်ဆောင်သွားမည် ဖြစ်ကြောင်း၊ NLD က ကမ်းလှမ်းလာပါကလည်း ပြည်သူ့လူထု အကျိုးအတွက် ပူးပေါင်းဆောင်ရွက်ရန် အသင့်ရှိကြောင်း မီဒီယာများသို့ ပြောဆိုခဲ့သည်။\nသူရ ဦးအောင်ကိုက“ပြည်ခိုင်ဖြိုး ပါတီဝင်အနေနဲ့တော့ နိုင်ငံရေးမှာ ပါဝင်လှုပ်ရှားဖို့ မရှိတော့ပါဘူး။ တသီးပုဂ္ဂလအနေနဲ့ပဲ နိုင်ငံသားတွေအတွက် ဘယ်ပါတီ အဖွဲ့အစည်းနဲ့မဆို လက်တွဲသွားမှာပါ။ ပါတီက နုတ်ထွက်ဖို့ကတော့ ကိုယ်ကတင်ဖို့ မလိုဘူး ထင်ပါတယ်”ဟု မီဒီယာများသို့ ပြောသည်။\nကမ္ဘာ့ရွှေဈေးထက် မြန်မာ့ ရွှေဈေးပို၊ဈေးကွက်အတွင်းဝ...\nမန္တလေး-မူဆယ်လမ်းပိုင်းတွင် ခရီးသွားများ ကြံ့ကြာမှု...\nပြည်သူ့လွှတ်တော် ဥက္ကဋ္ဌ သူရဦးရွှေမန်းနှင့် နီးစပ်သူြ...\nကချင်ပြည်နယ် ၀ိုင်းမော်မြို့နယ်မှ အသက် ၁၈ နှစ်အရွယ...\nမြောက်ကိုရီးယားက တာဝေးပစ် ဒုံးကျည်ပစ်လွှတ်ဖွယ်ရှိ၍ ...\nဒေါ်စု အစိုးရ မှားတဲ့အချိန် ၊ အသေအကြေပြန်တွယ်ကြချိန...\nပရီမီးယားကော်ဖီ ကျပ်သိန်းတထောင်ဆုနှင့် ဆုမဲပေါင်း ...\nသေဒဏ်ကျမြန်မာလုပ်သားနှစ်ဦးကို နာမည်ဆိုးဖြင့် ကျော...\nလယ်ယာမြေပေါ်တွင် ခွင့်ပြုချက်မဲ့ အခြားလုပ်ငန်းလုပ်သ...\nဒုက္ခသည်ပြည်သူနဲ့ KIA သောင်းကျန်းသူ\nအမေစု ဒီနေ့ပြောသမျှ မှတ်မိသမျှ ပြန်ရေးရရင် ....\nရွှေတိဂုံစေတီပေါ်တွင် အပူဇော်ခံထားသည့် ဗုဒ္ဓအရိုးဓာတ်...\nEU ( European Union) ကွဲနေပြီ\nအယ်နီညိုဖြစ်စဉ် မေလကုန်အထိဆက်လက်ဖြစ်ပေါ်ပြီး အပူချိ...\nဘွန်ဒစ်လီဂါပြိုင်ပွဲ (၁၁)ရာသီဆက် ၀င်ငွေစံချိန်တင်\nမြန်မာလူမျိုးတွေ စေတနာကောင်းတယ်။ ဒါပေမယ့် ဘာလို့ အ...\nအမြီးအမောက်မက တောင်ပံနဲ့ ခြေထောက်ပါလွဲနေကြပြီ\nNLD အစိုးရသစ် လက်ထက်တွင် အထွေထွေအုပ်ချုပ်ရေးဦးစီး...\nပရီးမီးယားလိဂ် - စနေနေ့ ( ၂၃ . ၁ . ၂၀၁၆ ) ဘောလုံးပ...\nဦးတင်ဦးကို သမ္မတ တင်မယ်ဆိုကတည်းက NLD မှာ တစ်ခြားသ...\nSYH A9002 (9") (WiFi) Ks 77,000 Ks 77,000 ယခု ၀...\nSamsung Galaxy Tab S2 (9.7") (4G) - ရွှေရောင်-4% K...\nမူဆယ် ဗဟိုစီးပွားရေးဇုန် ဆိုင်ခန်း ကျပ် သိန်း တသော...\nမျက်နှာဝိုင်းတဲ့ လူတွေအတွက် ဆံပင်စတိုင် (၁၃) မျိုး...\nအလှမပျက်စေဖို့ လိုက်နာသင့်တဲ့ နေထိုင်မှုပုံစံ (၁၀) ...\nဘယ်သူမှ ပြီးပြည့်စုံတယ်ဆိုတာ မရှိပါ\nSingles မဂ္ဂဇင်း အတွက် ဓာတ်ပုံရိုက်ကူးခဲ့တဲ့ ဘိုရာ\nကမ္ဘာကျော်ရခြင်းရဲ့ လျှို့ဝှက်ချက်ကို ဖွင့်ချခဲ့တဲ့...\nရှိုးပွဲမှာ ကောက်ကြောင်းအလှကို ပြခဲ့တဲ့ ဂျေလို\nအသည်းကို သန့်ရှင်းစေနိုင်တဲ့ အစားအစာ (၆) မျိုး\nခန္ဓာကိုယ် နာကျင်ကိုက်ခဲမှု သက်သာစေမယ့် မီးဖိုချောင်...\nမိန်းကလေးတွေမှာ ရုပ်ချောတာထက် ယောကျာ်းလေးတွေ ရှိစေ...\nပန်းပွင့်လေးတွေ ခြယ်သထားတဲ့ အတွင်းခံအောက်က ရိုစီရဲ...\nရုပ်ရှင်ဇာတ်ကောင် ဝတ်စုံနဲ့ လုံးကြီးပေါက်လှ ကယ်လီဘ...\nဒီမီ လိုဗာတိုရဲ့ မပြုပြင်ထားတဲ့ ရေချိုးခန်းထဲက ဓာတ...\nအမန်ဒါရဲ့ ရေချိုးခန်းထဲက ပုံရိပ်\nညစ်နေရင် လန်းသွားအောင် ကခုန်ပါ\nဒူဘိုင်းမြို့ရဲ့ သိပ္ပံဇာတ်ကားအသွင် မြင်ကွင်းများ\nအီတလီခေါက်ဆွဲ အိမ်မှာ ချက်ကြည့်ကြမယ်\nချိုင်းချွေးနံ့ပျောက်စေမယ့် အလွယ်ဆုံးနည်း (၃) နည်း...\nရန်ကုန်မှာ နှစ်ရက်တစ်ယောက်နှုန်း ကိုယ့်ကိုယ်ကိုယ်သတ...\nရေကူးကန်ထဲမှာ မြူးတူးနေတဲ့ ဗြိတိန်မင်းသမီးနှစ်ဦး\nသန့်ရှင်းဖို့သင်မေ့နေတဲ့ အိမ်ထဲကအရာ (၅) ခု\nနေရာမရှောင် အိပ်တဲ့ ကလေးငယ်တွေ\nသင့်ရည်းစားကို မလိမ်သင့်တဲ့ အချက် (၁၃) ချက်\nလွတ်ငြိမ်းချမ်းသာခွင့်ဖြင့် ကချင်ပြည်နယ်မှ မိုးပြာ...\nသိချင်လွန်းလို့ ကျွန်တော်မေးမိ၊ အပြစ်ရှိသလား\nတပ်ချုပ်ပုံကို မဖွယ်မရာပြုလုပ်သူ ကချင်အမျိုးသား ပက...\nတရက်အတွင်း အမျိုးသား ၉၁၉ ယောက်နဲ့ အိပ်ပြီး စံချိန်...\n“ပညာရေးစစ်တမ်း - ပညာရေးမူးလား၊ ပညာရေးမှူးလား”\nပိဋကတ်သုံးပုံဆောင် တိပိဋကဓရဆရာတော်တစ်ပါးပေါ်ထွက်လာ ...\nသွားနှုတ်တဲ့အခါမှာ လုံးဝမနာတော့မယ့် နည်းပညာ\nထောပတ်သီးကို အမြန်မှည့်အောင် လုပ်နည်း\nဥရောပကို လွှမ်းမိုးနိုင်ခဲ့တဲ့ အဒဲလ်၊ အမ်မာဝပ်ဆန်နဲ...\nဖေ့စ်ဘွတ်အကောင့် ခဏခဏ ဟက်ခံရတဲ့ နေတိုး\nကလေးပြည့်တန်ဆာအကြောင်း ဖော်ထုတ်ခဲ့သူ နိုင်ငံတကာသတင...\nအသက်အရွယ်အလိုက် တစ်နေ့ ဘယ်လောက်အိပ်သင့်လဲ\nဘုရင်စနစ်ကို Facebook မှာ ဝေဖန်တဲ့ ထိုင်းအမျိုးသား...\nVictoria's Secret နတ်မိမယ်ရဲ့ ဆက်စီကျတဲ့ ကော်ဇောနီ...\nပါကစ္စတန်က တက္ကသိုလ်တစ်ခု အကြမ်းဖက်သမားတွေ ဝင်တိုက်လ...\nBMW ပိုင်ဆိုင်သူများနဲ့ တွေ့ဆုံခြင်း (၂)\nဉာဉ့်နက်မှ အိပ်ယာဝင်သူတွေ ပိုတော်ရတဲ့ အကြောင်းအရင်...\nရွေးကောက်ပွဲကုန်ကျစရိတ် မတင်သွင်းသူနှစ်ရာကျော်ကို ...\nလာမည့် လွှတ်တော်တက်မည့် အမတ်များတွင် မူလတန်း တစ်ဦး...\nအစိုးရသစ်၏ ပထမဘဏ္ဍာနှစ်တွင် ကျပ်ဘီလီယံ နှစ်သောင်းကျေ...\nမိုးညှင်းခရိုင် တရားရုံးအမှုတွဲခန်း အဆောက်အအုံဖွင့်...\nတူးပို့ နာမည် မသုံးတော့ဘူးလို့ ကုမ္ပဏီ ပြော\nအစိုးရ ဦးဆောင်မဖွဲ့ရရင် အတိုက်အခံ အဖြစ်နေမယ်လို့ A...\nရန်ကုန်ဝန်ကြီးချုပ်အမိန့်ဖြင့် လှိုင်သာယာအနှံ့ ၀င်စ...


ဧရာဝတီကို စောင့်ရှောက်ကြကုန်လော့… |\nသက်ဝင်မဂ္ဂဇင်း၏ (၉)နှစ်မြောက်ပွဲ (အပိုင်း၁) →\nPosted on September 23, 2011 by mamyathway\nNumber of View: 45854\n၂၃.၉.၂၀၁၁ မနက်ခင်းမှာ Gallery 65 ကို မြသွေးနီ ဒုတိယမ္ပိ ခြေချမိခဲ့ ပါတယ်။ ဒုတိယမ္ပိလို့ ပြောရခြင်းက ပထမတစ်ကြိမ်၊ ၂၀၁၀ခုနှစ် နွေရာသီ ရေရှားပါးချိန် Heat Stroke ပြပွဲတုန်းက ရောက်ခဲ့ဘူးသေး လို့ပါဘဲ။\nဧရာဝတီနဲ့ ပတ်သက်လို့ စိတ်ထဲ တအုံနွေးနွေးနှင့် ဖြစ်နေခဲ့ရတာ ကြာပါပြီ။ ဒီရက်ပိုင်း စာတွေမရေးနိုင်ပဲ ဧရာဝတီအတွက် ရေးကြတဲ့ ပို့စ်တွေကို အွန်လိုင်းပေါ်မှာရော၊ ပုံနှိပ်မီဒီယာတွေမှာပါ နေရာအနှံ့ ခြေဆန့်လို့ လိုက်ဖတ်ဖြစ်နေရင်း မြန်မာပြည်မှာ မွေးတဲ့ ဗမာတစ်ယောက်ပီပီ ခန္ဓာကိုယ်ထဲက သွေးတွေ ပူနွေးနေခဲ့ရပါတယ်။\nပြီးခဲ့တဲ့ ၅ရက်လောက်က ဧရာဝတီမြစ်ဆုံမှာ ရေအားလျှပ်စစ်ထုတ်လုပ်တာကို ကန့်ကွက်ဖို့ ၂၃.၉.၂၀၁၁ရက်နေ့မှာ ဘလော့ဂါတွေအားလုံး တစ်ပြိုင်နက်ထဲ ပို့စ်တင်ရင်း ကန့်ကွက်ကြမယ်ဆိုတာ သိခဲ့ရတယ်။ ကျွန်မ ခန္ဓာကိုယ်ထဲက ပူနွေးနေတဲ့ သွေးတွေ ဆူပွက်လာခဲ့ပါပြီ။ အမျိုးသားရေးကိစ္စမို့ အလှည့်ကျ မနွဲ့ချင်ပါဘူး။\nဧရာဝတီအတွက် ငိုကြွေးသံတွေ၊ ဧရာဝတီအတွက် တက်ခေါက်သံတွေ၊ ၊ ဧရာဝတီအတွက် နှမျောတသသံတွေ၊ ၊ ဧရာဝတီအတွက် ယူကြုံးမရသံတွေ၊ ၊ ဧရာဝတီအတွက် ကြိမ်းဝါးသံတွေ၊ ဧရာဝတီအတွက် ရတက်ဇောတွေ၊ ဧရာဝတီအတွက် သက်ပြင်းမောတွေက နေရာအနှံ့မှာ ပျံ့လွင့်နေပါတယ်။ အမိဧရာဝတီအတွက် သူ့ရဲ့ သားတွေ၊ သမီးတွေ စိတ်မအေးရတော့ပါဘူး။ အားလုံးဟာ အမိဧရာဝတီအတွက် ကာကွယ်ဖို့၊ တတ်နိုင်တဲ့ဘက်ကနေ အားလုံးဝိုင်းဝန်းဖို့ ၊ မဆွယ်ရ၊ မနှိုးဆွရပဲ အမိကို ချစ်တဲ့ အမျိုးသားရေး စိတ်ဓာတ်တွေ ကိုယ်စီကိုယ်ငှနဲ့ ကျရာနေရာကနေ ပါဝင်နေကြရပါပြီ။\n၂၃ရက်နေ့ကလည်း တဖြည်းဖြည်းနဲ့ နီးကပ်လာပါပြီ။ စာရေးဖို့ စိတ်ကူးထဲမှာ စကားလုံးတွေသာ ရှိနေခဲ့ပြီး လက်တွေ့မှာ ချရေးဖို့ အချိန်ဘယ်လိုမှ မရသေးပါဘူး။ ဖြစ်ချင်တော့ ပန်းချီ၊ ကဗျာ၊ ဓာတ်ပုံ၊ ကာတွန်း၊ ဂရပ်ဖစ် ဒီဇိုင်းစတဲ့ အနုပညာရှင် ၅၀ယောက်ရဲ့ ဧရာဝတီနဲ့ပတ်သက်ပြီး Gallary 65မှာ ခင်းကျင်းပြသမယ့် “ The Sketch Of A River – Art Exhibition ” ပြပွဲကို ၂၂.၉.၂၀၁၁ နေ့မှာ စတင်ပြသမယ်ဆိုတာကို သိခွင့်လိုက်ရချိန်မှာတော့ စိတ်ထဲမှာ ၀မ်းသာစိတ်နဲ့အတူ ဒီပွဲကို မဖြစ်မနေ အရောက်သွားမယ်၊ တချိန်ထဲမှာပဲ ၂၃.၉.၂၀၁၁ နေ့ကြရင် ဒီပြပွဲမှာ ပြသထားတဲ့ အမိဧရာဝတီနဲ့ ပတ်သက်တဲ့ အကြောင်းအရာများကို ပြန်လည်မျှဝေမယ်လို့ ဆုံးဖြတ်လိုက် မိပါတယ်။\nပြပွဲမတိုင်ခင် ၂၂ရက်ညထဲက စိတ်က စောနေပါပြီ။ မဖြစ်မနေ ယူသွားရမယ့် ကင်မရာကို သေချာ အိတ်ထဲထည့်၊ ကလေးတွေ ပြောသလို၊ နက်ဖြန်ရောက်ဖို့ ဒီည စောစောအိပ်မှဆို စောစောအိပ်ရာဝင်ခဲ့ပါတယ်။ ရန်ကုန်မြို့ ဒဂုံမြို့နယ် ယောမင်းကြီးလမ်းရှိ Gallary65ကို မနက်၁၀နာရီ ရောက်တော့ ခြံဝင်းထဲမှာတောင် ပြပွဲလာသူတွေ တော်တော်များများနဲ့ စည်ကားနေပါပြီ။ ဒီပွဲမှာ အနုပညာရှင် စုစုပေါင်း ၅၄ဦင်္းရဲ့ လက်ရာပေါင်း၁၄၂ခုကို တင်ပြထားပါတယ်။ ဒေါ်အောင်ဆန်းစုကြည် အပါအ၀င် အနုပညာရှင်များ၊ စာပေ၊ ဂီတ၊ ရုပ်ရှင်နှင့် မီဒီယာများ၊ နိုင်ငံရေးပါတီများ၊ ကျောင်းသားများ၊ ပြည်သူများ၊ တက်ရောက်သူ အလွှာအသီးသီးမှ စုစုပေါင်း နှစ်ထောင် နီးပါး လာရောက် ကြည့်ရှုကြတယ်လို့ သိရပါတယ်။\nပြပွဲ ၁၀နာရီ စမယ်ဆိုလို့ ၁၀နာရီ အရောက်လာခဲ့တဲ့ ကျွန်မ နောက်ကျနေ လေပြီ။ ခြံထဲမှာ ဆရာမျိုးမြင့်ညိမ်းကို တွေ့လို့ သွားနှုတ်ဆက်ဖြစ်ပါတယ်။ ဆရာက “ အထဲမှာ လူတွေ ပြည့်ကြပ် သိပ်နေလို့ နောက်တစ်ခေါက် ထပ်လာပြီး ကြည့်မယ် ” လို့ ပြောပါတယ်။ ဆရာ့ကို နှုတ်ဆက်ပြီး ပြပွဲ အခန်းထဲ ရောက်တော့ ကဗျာရွတ်ဆိုသံနှင့်အတူ သတင်း၊ မီဒီယာများ၊ အနုပညာရှင်များ၊ ပရိသတ်များနှင့် အုံခဲနေတာ တွေ့လိုက်ရပါတယ်။\nရုံးကို နေ့တစ်ဝက် ခွင့်ယူပြီး၊ ဒီပွဲလေးကို လစ်လာခဲ့ရတာမို့၊ ရတဲ့အချိန်လေးကို တန်ဘိုးရှိရှိ ကျွန်မအသုံးချရပါတော့တယ်။ ပြပွဲလာသူတွေ ကြားထဲ တိုးဝှေ့ရင်း ပြပွဲမှာတင်ထားတဲ့ ပန်းချီကားတွေ၊ ဓာတ်ပုံကားတွေကို တစ်ကားစီ သေချာ လိုက်ကြည့်ဖြစ်ပါတယ်။ ကျွန်မရင်ကို ရိုက်ခတ်မိစေတဲ့ ပုံများတွေ့ရင်တော့ ကျွန်မရဲ့ ကင်မရာမီးလေးတွေက တဖျတ်ဖျတ် လက်လို့သွားရတာပေါ့။\nပြပွဲကို တက်ရောက်လာသူများရဲ့ နှုတ်ဖျားမှာ တရွရွ၊ တဖွဖွ ပြောနေကြတာက ဧရာဝတီ… ဧရာဝတီ… ဧရာဝတီ…၊ အတောမသတ်ကြနိုင်ပဲ၊ အားမရနိုင်ကြပဲ၊ ဧရာဝတီအတွက် ရင်ဘတ်ကိုယ်စီနဲ့ ခံစားနေလိုက်ကြတာ။ ပြခန်းမ တစ်ခုလုံး “ ဧရာဝတီ ” ဆိုတဲ့ စကားလုံးတွေနဲ့ ပြည့်သိပ်လို့နေတယ်။\nအားလုံးဟာ တူညီတဲ့ ခံစားချက်၊ တူညီတဲ့ ရည်ရွယ်ချက်တွေနဲ့ ဒီပြပွဲကို ရောက်လာကြတယ်။ သူတို့အားလုံးရဲ့ သွေးတွေဟာ တဖျစ်ဖျစ် ဆူပွက်နေ ကြပြီး ဧရာဝတီနဲ့ ထပ်တူ ပူဆွေး၊ သောကနဲ့ စွေးစွေးနီနေတယ်။\nပြပွဲက ဧရာဝတီရဲ့ ပုံရိပ်တွေက ကျွန်မကို ညှို့ယူ ဖမ်းစားထားပါပြီ။ ဧရာဝတီနဲ့ အတူ ကျွန်မစီးမျောလို့ သွားပါတော့တယ်။\nဒီနေ့ ၂၃.၉.၂၀၁၁ – သောကြာနေ့၊ အွန်လိုင်းပေါ်မှ ဘလော့ဂါများရဲ့ အမိဧရာဝတီအတွက် ရင်ကွဲသံတွေကို မိမိတို့ရဲ့ ၀က်ဘ်ဆိုက်စာမျက်နှာ အသီးသီးပေါ်မှာ တပြိုင်နက်ထဲ ဖော်ကျူးနေကြပါပြီ။\nပူပူနွေးနွေး ကြည့်ခဲ့ရတဲ့ ဧရာဝတီပြပွဲက ပုံရိပ်တချို့နဲ့တကွ စာတချို့၊ ကဗျာစာပိုဒ် တချို့ကို ဖန်တီးသူများကို လေးစားစိတ်ဖြင့် ကျွန်မ ပြန်လည် ဖော်ပြပေးချင်ပါတယ်။\nကမ္ဘာ့ အရှည်လျားဆုံး မြစ်ကြီး၅၀မှာ ပါဝင်သည့် ဧရာဝတီမြစ်ကြီး၏ မြစ်ဝှမ်း တစ်လျှောက်မှာ မြန်မာနိုင်ငံတွင် နေထိုင်သည့် တိုင်းရင်းသားမျိုးစုံတို့၏ ယဉ်ကျေးမှုများ ပေါ်ပေါက် ထွန်းကားခဲ့သည်။\nမြန်မာပြည်မြောက်ဖျားမှာ လှဲလျောင်းသည့် ဧရာဝတီ၏ဦးခေါင်းပိုင်းသည် ကချင်၊ ရ၀မ်၊ လီဆူး အစရှိသည့်တိုင်းရင်းသားများ၏ နေအိမ်….။\nအလယ်ပိုင်းဒေသကို ဖြတ်သန်း စီးဆင်းသည့် ဧရာဝတီ၏ ရင်ခွင်သည် ဗမာတိုင်းရင်းသားတို့၏ ပျော်မွေ့ရာ နေရာ….။\nအိန္ဒိယသမုဒ္ဒရာကို မပွေ့ဖက်မှီ ဧရာဝတီ ရစ်နှောင်ဖွဲ့ခွေရာ မြစ်ဝကျွန်းပေါ် ဒေသသည် ကရင်၊ မွန်တိုင်းရင်းသားများ၏ ဇစ်မြစ်ဒေသ။\nဧရာဝတီသည် မတူညီသည့် တိုင်းရင်းသားများ တူညီစွာ မှီခိုနေထိုင်သော မြစ်ဝှမ်းယဉ်ကျေးမှုတစ်ခု။\nဧရာဝတီ၏ ထူးခြားချက်က သူမကို မြန်မာပြည်သူတွေကသာ ပိုင်ဆိုင်ခြင်း ဖြစ်သည်။\nဧရာဝတီကို ဘယ်အိမ်နီးချင်းနိုင်ငံနှင့်မှ ခွဲဝေမျှယူစရာ မလို၍ သူမကြောင့် အမုန်းမပွား ခဲ့ရသော မြစ်တစ်စီး။ ဧရာဝတီကို မြန်မာပြည်သူများသာ ဆက်လက် ပိုင်ဆိုင်စေချင်ပါသည်။\nအင်မိုင်ခခေါ် မေခမြစ်နှင့် မလိခခေါ် မေလိခမြစ်တို့ ဆုံတွေ့ရာကို ဂျိန်းဖော ဘာသာစကားဖြင့် မလိဇွပ်ဟုခေါ်သည်။ မြစ်ဆုံဟု အဓိပ္ပါယ်ရသည်။ မြစ်ဆုံမှ အစပြု၍ ဧရာဝတီကို စတင်ခဲ့သည်။\nဧရာဝတီသည် မြန်မာ့ဘူမိသမိုင်းတွင် နှစ်ပေါင်း၁၅သန်းထဲက စတင်ပေါ်ပေါက် ခဲ့ကြောင်း မှတ်တမ်းများ ရှိသည်။ ဧရာဝတီသည် မိုင်ပေါင်း ၁၀၅၅မိုင် ဖြတ်သန်းစီးဆင်းကာ ပင်လယ်ဆီသို့ စီးဝင်လျှက်ရှိနေဆဲဖြစ်သည်။ ဧရာဝတီသည် အင်မိုင်ခခေါ်သည့် မေခမြစ်ဘက်မှ မိုင်၂၂၀ကျော် စီးဆင်းခဲ့ သည်။\nမလိခူးခုံနော် ဒေသမှ မြစ်ဖျားခံလာပြီး နမ့်ကွီဟု ခေါ်ခဲ့ကြဘူးသည့် မေလိခမြစ်သည် မိုင်၁၅၀ကျော် စီးဆင်းကာ ဧရာဝတီသို့ ပေါင်းစီးခဲ့သည်။ထိုသို့ ပေါင်းစုရာ မြစ်ဆုံတွင် ဧရာဝတီရေစီးကို တန့်၍ တမံတုတ်ကာ ဆည်လုပ်ဖို့ ကြံစည်နေကြသည်။\nမြောက်ပိုင်း ကူမွန်တောင်တန်းမှ အင်ခိုင်ဘွန်တောင်တန်း၊ ဘွမ်ပတ်ဘွန်တောင်နှင့် မွမ်းစီ-မာယူဘွန်တောင်တန်းတို့ သွယ်ယှက်ကာ ဧရာဝတီကို လက်နှစ်ဘက်နှင့် တားသလိုမျိုး တမံထိုးကြပေတော့မည်။\nမြစ်ဆုံရေအားလျှပ်စစ် စီမံကိန်းသည် မေခ-မေလိခမြစ်ဆုံ၏ အောက်ဘက် ၃မိုင်ခန့်အကွာ တန်ဖဲကျေးရွာအနီး၊ ဧရာဝတီမြစ်ပေါ်၌ တည်ရှိပြီး ဧရာဝတီမြစ် ကို တမံပိတ်၍ ရေအားလျှပ်စစ် ထုတ်လုပ်မည့် စီမံကိန်းကြီး တစ်ခု ဖြစ်သည်။ တမံမှာ ကွန်ကရစ်ကျောက်ဖြည့်တမံ အမျိုးအစားဖြစ်ပြီး တမံအလျား ၄၂၉၈ ပေ၊ တမံအမြင့် ၄၅၈ပေ၊ ကန်ရေပြည့် ရေလှောင်ပမာဏ ၉၇.၈၈သိန်း ဧကပေ ရှိမည်။\nဤရေကာတာ ကျိုးပေါက်လျှင် မြစ်ကြီးနားမြို့တွင် ရေလှိုင်းအမြင့် ပေ ၄၀၀၊ ဗန်းမော်မြို့တွင် ရေလှိုင်းအမြင့် ပေ၃၀၀၊ စစ်ကိုင်း၊ မန္တလေး၊ မကွေးတိုင်း ဒေသကြီးများတွင် ရေလှိုင်းအမြင့် ပေ၂၀၀မှ ၁၅၀၊ ပဲခူး ဧရာဝတီ၊ ရန်ကုန်တိုင်း ဒေသကြီးများတွင် ရေလှိုင်းအမြင့် ပေ၁၀၀ မှ ၁၅၀အထိ ရှိနိုင်သဖြင့် တိုင်းဒေသကြီးနှင့် ပြည်နယ်(၇)ခုသာ လွတ်နိုင်ပါသည်။\nမြစ်ချောင်းများကိုပိတ်၍ ရေကာတာ တည်ဆောက်သည့်အခါ အတွေ့အကြုံ များ အရ မြစ်ကြေပိုင်းတွင် နွေအခါ ရေပါး၍ ရေထု ညစ်ညမ်းခြင်း၊ မိုးအခါ ဆည်ရေလွှတ်မှု မြင့်မား၍ စိုးရိမ်ရေမှတ် ရောက်ရှိခြင်းဟူသော ပြဿနာများ ကြုံတွေ့တတ်ရ သည်။\nရေကာတာ စီမံကိန်းများကြောင့် မြစ်ရေစီးကြောင်း ပြတ်တောက်ကာ ငါး၊ လင်းပိုင် အစရှိသော ရေသတ္တဝါများ၏ ရှင်သန် ကျင်လည်မှုအပေါ် အကျိုး သက်ရောက်လျက် အချို့ မျိုးတုန်း ပျောက်ကွယ်ခြင်း၊ အချို့ ရှားပါးခြင်း ဟူသော ပြဿနာများလည်း ကြုံတွေ့ရဖို့ ရှိသည်။\n“ ဒီလိုအားလုံး လာရောက်ကြတဲ့အတွက် အင်မတန် ၀မ်းသာပါတယ်။ ပြပွဲတစ်ခုမှာတင် မဟုတ်ဘဲနဲ့ တကယ် ဧရာဝတီမြစ်ကြီး ရပ်တည်ရေး အတွက်၊ ထိန်းသိမ်းရေးအတွက်၊ အားလုံးကနေ စုစုစည်းစည်း လုပ်မယ်ဆိုရင် ဒီိက်ိစ္စဟာ ကျမတို့ရဲ့ ညီညွတ်ရေးအတွက်လည်း ဖြစ်နိုင်ပါတယ်။ ဒါကြောင့် ညီညွှတ်ရေးအတွက် ၀ိုင်းဝန်း လုပ်ဆောင်ကြပါ ”\n“ကျမတို့အားလုံး ယုံကြည်တဲ့ ကိစ္စတစ်ခုကို အခြေခံပြီး ညီညွှတ်မှုယုနိုင်ရင် ကျမတို့အနေနဲ့တဖြည်းဖြည်း ညီညွတ်ရေး အခန်းကဏ္ဍဟာ များလာနိုင် ပါတယ်။ ကျမတို့ရဲ့မိခင် ဧရာဝတီမြစ်ကြီးကို အခြေခံပြီး ပြည်ထောင်စု ညီညွှတ်ရေးကို လုပ်ဆောင်ဖို့ ကျမအနေနဲ့ ဆုတောင်းပါတယ်။ အားလုံးအနေနဲ့လည်း ဖြည့်ဆည်းပေးပါ ”\n( Credit for Daw Aung San Su Kyi’s Photo & Dialogue by : ရွှေမြစ်မခမီဒီယာအုပ်စု )\n(မောင်လင်းရိပ် – “ တစ်ခေါ်စာသောင်ပြင်ကိုဖြတ်ပြီး ကျွန်တော်အခု လှမ်းအော်လိုက်တယ် ” ကဗျာမှ…)\nတဆိတ်ငြိမ်ပေးကြပါ။ ဆိတ်ငြိမ်ပေးကြပါ။ ဆိတ်ငြိမ်ပေးကြပါ။\nနားမလည်သည်ဖြစ်စေ မြစ်မင်းရဲ့ စကားသံကို\n(မင်းထက်မောင်၏ “ ငါတို့၏ဧရာဝတီ ” ကဗျာမှ…)\nဧရာဝတီ ရှိကို ရှိရမယ်၊ ငါတို့ ရှိကို ရှိရမယ်။\nဧရာဝတီ ရှိကို ရှိရမယ်၊ ငါတို့ ရှိကို ရှိရမယ်\nဧရာဝတီရှိမှ ငါတို့ရဲ့ လွတ်လပ်တိုင်းပြည်ရှိလိမ့်မယ်\n(မနော်ဟရီ ၏ “ ဧရာဝတီ”)\nအစဉ်သဖြင့် ရုန်းထရှင်သန်နေခဲ့သော အသက်ဝိညာဉ်\nငါရိုကျိုးချစ်မြတ်နိုးလွန်းစွာ စာဖွဲ့လို့ မမှီနိုင်ခဲ့သော အလှတရား\nငါ့သမ္မာတရားတို့နှင့် ငြိမ်းအေးစိမ်းစိုနေခဲ့သော ကောင်းကင်မြစ်တစ်စင်း\nအခုတော့လည်း အလျှံတ၀င်းဝင်းတွေကြား တွန့်ကြေတောက်လောင်\nတကယ်ဆို ဒါဟာလည်း တငွေ့ငွေ့မှောင်တဲ့ အရောင်တွေပါပဲ\nငါတို့ ဘယ်လို အရောင်ပြောင်းလိုက်ကြရမလဲ ။\n(အိန္ဒြာ ၏ “ ဧရာဝတီ သူ စီးထွက်သွားခဲ့ပြီ ပင်လယ်ဆီ ” ကဗျာမှ …)\nမြစ်မှာက ယူကျုံးမရစရာ သတင်းအချက်အလက်တွေချည်း\nမြစ်မှာက သူ့ထက် မြစ်ဆန်ပြနေတဲ့ မြစ်အတုတွေကို\nမြစ်မှာက အမှန်တရားဆိုတာ နှစ်ချို့အဆိပ်ဖြစ်နေမှန်း\n( မှိုင်း – ဆေး၂ ၏ “ အရွေ့ဧရာဝတီ ” ကဗျာမှ….)\nဒါဟာ အရွေ့ရဲ့ ပြယုဂ်တစ်ခုလား\nဘယ်အချိန်က စတင်ခဲ့လဲ မသိပေမယ့်\n( စောဝေ ၏ “ဧရာဝတီ ” ကဗျာမှ…)\nသူ့ဝမ်းမှာ သူရဲကောင်း မဟာသူရဲကောင်းတွေကို\nဧရာဝတီရဲ့ ရင်ငွေ့မှာ ကျွန်မတို့ မြန်မာပြည်သူပြည်သားတွေ အားလုံး ခိုလှုံရင်း အသက်ရှင် ကြီးပြင်းခဲ့ကြတယ်။ ဧရာဝတီဟာ ဆန်စပါးတွေ စပါးတောင်လို ပုံအောင် စိုက်ပျိုးခွင့် ပေးခဲ့တယ်။ ဧရာဝတီမှာ သစ်ဖောင်၊ ၀ါးဖောင်တွေ မျောခဲ့ကြတယ်။ ဧရာဝတီမှာ အစုန်အဆန် ရောင်းဝယ်ဖောက်ကား ခဲ့ကြတယ်။ ဧရာဝတီမှာ ရေနေသတ္တ၀ါတွေ၊ ရှားပါးဧရာဝတီလင်းပိုင်တွေ ပျော်မွေ့ခဲ့ကြတယ်။ ဧရာဝတီဟာ ကျွန်မတို့ရဲ့ ၀ိဥာဉ်ပါ။ ဧရာဝတီဟာ ကျွန်မတို့ရဲ့ စေတသိတ်ပါ။ ဧရာဝတီဟာ မြန်မာပြည်သူပြည်သားတွေရဲ့ အထွဋ်အမြတ်ပါ။\nဧရာဝတီပျက်သုန်းရင် သဘာဝပတ်ဝန်းကျင် အရင်းအမြစ်တွေ ပျက်သုန်းမယ်။ သဘာဝပတ်ဝန်းကျင်ပျက်သုန်းရင် မှီတင်းနေထိုင်ကြရတဲ့ သက်ရှိတွေ ပျက်စီးကြရမယ်။ သဘာဝ ဘေးအန္တရာယ်ဆိုတာ မမြင်နိုင်၊ မမျှော်မှန်းနိုင်ပဲ ကြုံတွေ့ရတတ်တာမျိုးပါ။ ခေတ်မှီ တိုင်းပြည်ကြီးတွေမှာတောင် ဘယ်လောက် ကြိုတင်သိရှိပြီး ကာကွယ်ထားစေဦး ဖြစ်ပြီဆိုလျှင် ဘာမှ မလွန်ဆန်နိုင်ပဲ သေကြေပျက်စီး ဆုံရှုံးကြရတာကို မျက်မြင်ဒိဋ္ဌ ကျွန်မတို့ တွေ့နေကြရတာဘဲ။ မြစ်ဆုံမှာ ဆည်ဆောက်ပြီး ရေအားလျှပ်စစ် တစ်ဖက်နိုင်ငံကို ရောင်းစားလို့ ဖြစ်ပေါ်လာမယ့် သဘာဝ ဘေးအန္တရာယ်နဲ့ ဘေးထွက်ဆိုးကျိုး ဆိုတာတွေကို မုချမလွဲမသွေ ကျွန်မတို့ ကြုံကြရဦးမှာပါ။ ရောင်းသူရှိလို့ ၀ယ်သူဆိုတာ ရှိနေတာပါ။ ကိုယ့်တိုင်းပြည်ရဲ့ အသက်သွေးကြောကို ကိုယ်တိုင် လက်ညှိုးထိုးရောင်းစား သင့်မသင့်ဆိုတာ တော်ယုံ အသိဥာဏ်ရှိ သူတွေတောင် သိနိုင်ကြတာမျိုးပါ။ အတ္တတွေနဲ့ တစ်ဘို့ထဲ ကြည့်တတ်တဲ့ လူ့အန္ဓတွေကြောင့် ကျွန်မတို့ ပြည်သူတွေ ထပ်မံဒုက္ခ မရောက်စေချင်ပါဘူး။ စာနာစိတ်လေးနဲ့ တွေးဆပေးပါ။ အချိန်တွေ မှီပါသေးတယ်။\nအမိဧရာဝတီအတွက် ကျွန်မတို့အားလုံး ၀ိုင်းဝန်းကြိုးစားကြမှ ရနိုင်မှာပါ။ တစ်ဦးတစ်ယောက်ထဲ ကာကွယ်လို့ မရပါဘူး။ သဲတစ်ပွင့်စီ စုပေါင်းရင် သဲသောင်ပြင်ကြီးတစ်ခု ဖြစ်လာနိုင်ပါတယ်။ ဒါဟာ တစ်ဦး၊ တစ်ယောက်၊ တစ်မိသားစုရဲ့ အရေးမဟုတ်ပါဘူး။ ကျွန်မတို့ မြန်မာအမျိုးသားတိုင်း၊ အမိမြန်မာမြေမှာ မွေးဖွားကြီးပြင်းခဲ့သူ ဗမာလူမျိုးတိုင်းရဲ့ အမျိုးသားအရေးပါ။ ဒီလို ဘေးအန္တရာယ် ဆိုးကျိုးတွေနဲ့ မြန်မာတစ်မျိုးသားလုံး ဒုက္ခတွေ့ဖို့ လက်ယပ်ခေါ်နေတဲ့ ဒီမြစ်ဆုံစီမံကိန်းကြီးကို ရပ်တန်းက ရပ်ဖို့ ဒီနေရာကနေ အလေးအနက် တောင်းဆိုလိုက်ပါတယ်…။\n“ မြသွေးနီ ”\n“ ၀န်ခံချက်နှင့် ကျေးဇူးစကား ”\nယခုပို့စ်မှာ ဖော်ပြထာသည့် ပုံများကို Gallary65 မှ ပြသနေသော “ The Sketch Of A River – Art Exhibition ” မှ ရိုက်ယူ ဖော်ပြခြင်းဖြစ်ပြီး၊ ကဗျာများနှင့် အချက်အလက်အချို့ကိုတော့ “ မြစ်တစ်စီး၏ပုံရိပ် – ဧရာဝတီ ” စာအုပ်မှ ပြန်လည်မျှဝေလိုသော စိတ်ဖြင့် ထုတ်နှုတ်အသုံးပြုပါသည်။ Gallary65နှင့်တကွ ဖန်တီးသူ အနုပညာရှင်များ အားလုံးအား လေးစားစိတ်ဖြင့် ကျေးဇူးအထူး တင်ရှိမိပါကြောင်း…။\nThis entry was posted in သဘာဝပါတ်ဝန်းကျင်ဆိုင်ရာ. Bookmark the permalink.\n68 Responses to ဧရာဝတီကို စောင့်ရှောက်ကြကုန်လော့…\nမမရေ…..ခုဆိုရင်ဧရာဝတီမြစ်ရေတွေက တကယ့်ကို သတ်သေဖို့များ ပင်လယ်ဆီ တွန်းထိုးပြီး စီးဆင်းနေကြပြီလားမသိဘူးနော်….ဧရာဝတီဘေးကင်းပါစေ…ချစ်တဲ့နိုင်ငံကြီးရှင်သန်ပါစေ………………\nကိုယ်တိုင်သွားရောက်ပြီး ဓါတ်ပုံများကို စုံစုံလင်လင် ဖော်ပြပေးတာ ကျေးဇူးတင်ပါတယ်\nမြစ်မင်းဧရာဟာ ကျွန်တော်တို့ရဲ့ ပင်မအသက်သွေးကြောကြီးမို့ တန်ဖိုးထားကြစေချင်တယ်\nမမရေ…ခုဆိုရင် ဧရာမြစ်ရေတွေက ကိုယ့်ကိုယ်ကိုယ်သတ်သေဖို့ ပင်လယ်ဆီ အလုအယက်စီးဆင်း နေပြီလားမသိဘူးနော်…. သူတို့လဲလှောင်တိုက်ထဲမှာဘယ်နေချင်ပါ့မလဲ\nပထမcomment ကတင်မရဘူးဆိုလို့ ပြန်တင်လိုက်တာပါ\nအစ်မရေ.. အခုလို မှတ်မှတ်ရရ ပန်းချီပြခန်းလေးမှ ပုံများအားလုံးကို ဖော်ပြပေးတဲ့အတွက် အရမ်းကျေးဇူးတင်ပါတယ်ခင်ဗျာ။ ကိုယ်တိုင် မသွားနိုင်ပေမယ့် အခုလို ကြည့်လိုက်ရတော့ ပြခန်းလေးကို ကိုယ်တိုင်ရောက်သွားသလို ခံစားရပါတယ်။\nဒီအတွက်လည်း ဧရာဝတီ မြစ်ဆုံ စီမံကိန်းကြီး မလုပ်ဖြစ်အောင် ကျွန်တော်တို့ အားလုံးအနေနဲ့ ဝိုင်းဝန်း ကန့်ကွက်ကြရအောင်လားဗျာ။\nဓာတ်ပုံတွေနဲ့ ဝေေ၀ဆာဆာ ကြည့်ခွင့်ရလို့ ကျေးဇူးပါ အစ်မရေ ။\nမြသွေးရေ ..ခုလို စုံစုံလင်လင်လေးဖတ်ရ မြင်ရတော့ မြသွေးရဲ့အားထုတ်မှုကို လေးစားသဗျား..\nဓာတ်ပုံတွေကို ကွန်နက်ရှင်ကြောင့် မမြင်နိုင်ခဲ့ပါ ။ မျှဝေထားတာတွေကို အားရနှစ်သက်စွာ ဖတ်သွားပါတယ် …\nကျေးဇူးတင်ပါတယ် အမ။ ဒီနေ့ စာတွေ လိုက်ဖတ်ရင်း မျက်ရည်ဝဲရင်း နဲ့မှာပဲ စာရေးတဲ့သူတွေရဲ့ စေတနာတွေကို ခံစားမိရင်း ပီတိလဲဖြစ်မိပါတယ်။\nဧရာဝတီနဲ့ပတ်သက်ပြီး ကဗျာရော ပန်းချီးပြခန်းတွေပါ စုံစုံလင်လင်ဖော်ဖြပေးလို့ ကျေးဇူးပါ အမ…\nဧရာဝတီရဲ့အရေးကို အနုပညာရှင်တွေပါ အားတက်သရော ပါဝင်လာတာ ကျေနပ်အားရစရာဘဲ\nကိုယ်တိုင်တက်ရောက်ခွင့်မရပေမဲ့ အစ်မဖော်ပြပေးတာတွေကြည့်ပြီး အားရမိပါတယ်။\nအားလုံးစည်းလုံးညီညွှတ်စွာ ဧရာဝတီကို ကာကွယ်ရမှာပါ။\nပုံတွေကြည့်ရင်း စာလေးတွေဖတ်သွားရတာ တော်တော်ကောင်းပါတယ်…\nကျေးဇူးပါ အစ်မ ………….\nစာတွေတော့ ဖတ်မရဘူးဖြစ်နေတယ် မမြသွေးရေ။ ပုံတွေ အားလုံးပွင့်တာ ၀မ်းသာစရာပဲ။ ကောင်းလိုက်တဲ့ပုံတွေဗျာ။ ပြင်းပြထက်သန်တဲ့ စေတနာ နဲ့ စိတ်ဓါတ်တွေကြောင့် ဖြစ်မယ်နော်။ အားရစရာ ကြီးပဲ။ ကျွန်တော်တို့ အမြဲ …ဒီလို ညီညွတ်သွားကြမယ်…။\nသူများတွေက စာတွေ ဖတ်လို့ ရတယ်တဲ့…\nကိုသတိုးရေ.. ကိုးနတ်ရှင်ကြောင့်မို့ ထင်ပါတယ်…။\nအမက ဧရာဝတီ ရေးတော့ ကျွန်တော်လဲ ရင်ထဲက သွေးတွေ ဆူပွက်လာလို့ ဒီကဗျာလေး ရေးလိုက်ပါတယ်..။\n“ ဧရာရှိုက်သံ ”\nငါဟာ မြန်မာပြည်သားတွေအတွက် စီးဆင်းခဲ့တယ်…\nတောင်ပေါ်မြေပြန့် သားတွေရဲ့ ဘ၀ထဲမှာ နှစ်အသင်္ချေထဲက ဖြတ်သန်းစီးဆင်းခဲ့တယ်\nငါဟာ ငန်းတစ်ကောင်လို နေ့ စဉ် တစ်လုံးထက်ပို ဥမပေးနိုင်ပေမဲ့\nငါ့ကြောင့် ဒုက္ခရောက်ရသူဆိုတာ ရှိခဲ့သလား\nအခုတော့ လူတစ်စုက တိုင်းတစ်ပါးနဲ့ ပေါင်းပြီး\nငါ့ခြေလက်တွေကို ဖြတ်တယ် ……ငါ…….မတုန်မလှုပ် ခေါင်းငုံ့ ခံခဲ့\nငါ့အသွေးသားတွေကိုလှီးဖြတ်ယူလဲ ငါ…..ငြိမ်ငြိမ်လေးပဲ ခေါင်းငုံ့ နေခဲ့\nအခုတော့ ငါ့ရင်ကိုခွဲ ငါ့သွေးကြောတွေကို ဖြတ်တောက်ပိတ်ဆို့ ……ငါ့အသက်ကိုသတ်ပစ်ဖို့ အထိ သူတို့ ကြံနေပြန်ပြီ\nငါ့မှာ ပြန်ခုခံဖို့ လက်တစ်စုံလဲမရှိတော့ ……….ငါ ဘယ်လိုခုခံရပါ့မလဲ\nငါချစ်တဲ့ ပြည်သူတွေအတွက်ဆို ငါ….ပျော်ပျော်ကြီးအသေခံလိုက်ပါရဲ့\nသူတို့ မြေမှာ ဟိုးမြောက်ဖျားစွန်းရေခဲပြင်တွေ\nကျောင်းကန်ဘုရားတွေနဲ့ မြေပြန့် လွင်ပြင်ကိုဖြတ်ပြီး\nရွှေတိဂုံကို ဦးတိုက်……..မြစ်ဝကျွန်းကို ပိုက်ကွန်တစ်ချပ်လိုယက်ဖြာရင်း\nငါ ပင်လယ်ဝဆီ တစ်စိုက်မတ်မတ် စီးဆင်းခဲ့တာ\nဒီပြည်သူပြည်သားတွေအတွက်သာဆိုရင် ငါ့ဝိဥာဉ်ကို ငါကိုယ်တိုင်နုတ်ပေးချင်စမ်းပါရဲ့\nခုတော့……….ငါနေတဲ့ ငါ့မြေကို သွေးစုပ်\nမသိမသာကော သိသိသာသာပါ ကျွန်လုပ်နေတဲ့……တစ်ပြည်သားတိုင်းတစ်ပါးအတွက်တော့………ငါ မသေပါရစေနဲ့ \nငါမသေချင်သေးဘူး ငါမသေချင်ဘူး ငါမသေပါရစေနဲ့ \nငါ့မြေက တစ်မျိုးသားလုံးအတွက်ပဲ ငါ ဆက်လက်စီးဆင်းပါရစေ\nငါ့ကို ငါချစ်တဲ့ တောင်ပေါ်မြေပြန့် တိုင်းရင်းသားညီနောင်တွေနဲ့ အတူ ဆက်လက်ရှင်သန်ခွင့်လေးပေးပါ\nငါစီးဆင်းရာ တောင်ပေါ်မြေပြန့်အညာတစ်ကြော ရေစုန်ရေဆန်တလျှောက်\nလှပစွာကနေတဲ့ဝါးညှပ်အကတွေ ငါကြည့်ပါရစေ\nလှပစွာကနေတဲ့ ဒုံးယိမ်းအကတွေ ငါကြည့်ပါရစေ….\nလှပစွာကနေတဲ့ .ဦးရွှေရိုးနဲ့ ဒေါ်မိုးအကတွေ ငါကြည့်ပါရစေ\nငါ့နံဘေးမှာ ရိုးရာအငွေ့ သက်တွေထုံမွှမ်းနေတဲ့ ရှမ်းအိုးစည်သံနဲ့ အကတွေ ဆီမီးခွက်အကတွေ..ဓနုပလောင်အကတွေ ငါဆက်ကြည့်ပါရစေ\nငါချစ်တဲ့ အမိမြန်မာပြည်တည်ရှိနေသမျှ ငါလဲ အတူတကွ ဆက်လက်ရှင်သန်စီးဆင်းပါရစေ\nစည်ဗျောသံ နှဲသံ အမျှဝေသံ သာဓုသံတွေ…….ငါ ဆက်လက်ကြားပါရစေ. ငါကြားပါရစေ..ငါကြားးပါရ…ငါကြား…….ငါ….င…….။ ။\nဧရာ = ၀မ်းစာ / ၀တီ = နတ်သမီး …. တိုင်းသူပြည်သားတွေရဲ့ ၀မ်းစာရေးအတွက် အသက်သွေးကြောပမာအရေးကြီးလို့ .. ဧရာဝတီလို့ ခေါ်ခဲ့ကြသတဲ့ အစ်မရေ … ။\n“ The Sketch Of A River – Art Exhibition ”\nပုံတွေကို စာအုပ်ထုတ်လျှင် ဝယ်ချင်ပါသည်။\nသူတို့က ပြပွဲမှာ အလကား ဝေတာပါ…။\nအမေ ဆိုတာ သားသမီးစီက ပြန်မမျှော်လင့်တတ်ကြပါဘူး\nဒီလိုပဲ — ဧရာဝတီဆိုတဲ့ အမေကလည်း ဘာလုပ်လုပ် ငြိမ်ခံနေမှာပဲလေ\nမိခင်ကို ကိုယ်တိုင်သတ်ပြီး အသက်သွေးကြောကို ဖြတ်တောက်တဲ့ သူတွေကိုတော့\nသမ္မာဒေ၀ နတ်ကောင်းနတ်မြတ်တွေက လက်ပိုက်ကြည့်နေမယ် မထင်ပါဘူး\nဓာတ်ပုံတွေအစုံအလင်နဲ့အသေးစိတ်ရှင်းပြသွားတဲ့အတွက် ကျေးဇူးပါ မြသွေးရေ။ မြန်မာပြည်သူ ပြည်သားများအားလုံးချစ်တဲ့ ခင်တဲ့ မြတ်နိုးတွယ်တာတဲ့ မြစ်ဧရာ ထာဝရအေးချမ်းစွာစီးဆင်းနိုင်ပါစေ။\nအားရ ဂုဏ်ယူ ကျေနပ်မိတယ်။\nတမျိုးမတူတဲ့ ရသပေးထားတာလေး နှစ်သက်တယ်ဗျာ။\nတကယ့်ကို ဆိုးရွာတဲ့ စီမံကိန်း\nဤဧရာဝတီ မြစ်ဆုံစီမံကိန်းအား လုံးဝကန့်ကွက်ရှုတ်ချသည်။ အတူပါဝင် လက်တွဲကြပါစို့\nညီမ မြသွေး ရေ\nအပင်ပန်းခံပြီး အားလုံး ဖတ်ရအောင် ကျိုးစားပေးတဲ့ ညီမ ကို ကျေးဇူး အများကြီး တင်ပါတယ်\nမနက်က ၅နာရီထိုးကာနီးမှ အိပ်ရတယ်…\nပို့စ်တင်တော့လည်း ပုံတွေများနေလို့ မတက်မှာ စိတ်ပူရသေးတယ်…\nတော်ပါသေးရဲ့… အစစ အဆင်ပြေလို့….\nအမျိုးသားအရေးပေမို့ ပင်ပမ်းရတယ် မထင်မိပါဘူး အစ်မရေ….။\nကိုယ်တိုင် တက်ရောက်ခွင့်မရပေမယ့် စုံစုံလင်လင်လေးဖတ်ရ ကြည့်လိုက်ရလို့ စိတ်ထဲမှာ ကျေနပ်အားရမိပါတယ်။ စေတနာနဲ့ ဖော်ပြပေးတဲ့ မမြသွေးနီကို အထူးကျေးဇူးတင်ပါတယ်နော်…\nပြပွဲကို ဓါတ်ပုံတွေကတဆင့် ကြည့်ခွင့်ရလို့ ကျေးဇူးပါဆရာမရေ။ ဧရာဝတီ အမြဲရှင်သန်နေပါစေ။ မြန်မာပြည်သူပြည်သားတွေလဲ ဧရာဝတီနဲ့အတူ ငြိမ်းချမ်းကြပါစေရှင်။\nစာဖတ်ရင်း ကြက်သီးတွေလည်း တဖြန်းဖြန်းထမိ စာလည်းဆုံးရော မျက်ရည်တွေလည်း ၀ဲမိတယ်။ ပြောချင်တာတွေက များပြီး ဘာပြောရမယ် မသိတော့ဘူးဗျာ…။ ရင်ထဲဆို့ပြီး ကျန်ခဲ့တယ်………။\nဧရာဝတီမိခင် ရှေ့ရာဇ၀င် ဆက်လက်စီးဆင်းနိုင်ပါစေဗျာ…။\nကိုယ်တိုင်ရောက်ပြီး သွားကြည့်နေရသလို ခံစားမိပါတယ်ရှင် ။\nဧရာဝတီ သန့်ရှင်းစွာနဲ့ ဆက်လက်စီးဆင်းနိုင်ပါစေ။\nတို.များရဲ. ဧရာဝတီ ခြောက်ခန်းမယ်ဆိုရင် တွေးကြည်.ရင်တောင်ရင်နာစကြီးပါ။\nThank you sis .after read your notes really want to cry sis .I already shared at facebook\nမမရေ….အခုလိုမျိုး ကြည့်ရှုခွင့်ရအောင် တကူးတကရိုက်ယူလာခဲ့ပြီး ဖော်ပြပေးတာကို ကျေးဇူးအများကြီးတင်ပါတယ်။\nအမေ့ကိုသတ်ဖို့ ကြိုးစားနေတဲ့သူမှန်သမျှ ရပ်တန်းက ရပ်ပါလို့ တောင်းဆိုလိုက်ပါတယ်။\nဓါတ်ပုံတွေ ကြည့်ခွင့်ရလို့ ၀မ်းသာပါတယ်\nဧရာ အရေး အတွက် ရတက်မအေးကြသူ\nမမြသွေးနီ .. မညီးရအောင်.. တင်ပြ ထားတဲ့..ဂလာရီ အသေးလေး ကို.. ထပ်ဆင့် ငေးရင်း.. ကျေးဇူးတင် ခင်မင်မိပါကြောင်း နှုတ်ဆက်ပါရစေ..\nလာရောက် စာဖတ်ပေးကြတဲ့ ဧရာဝတီချစ်သူများ အားလုံးကို လေးစားစွာ ကျေးဇူးတင်ကြောင်းပြောချင်ပါတယ်ရှင်..။ မြသွေးနီလည်း ဒီနေ့တစ်နေ့လုံး ဘလော့ဂ်တခွင် လှည့်လည်ပြီး စာတွေဖတ်နေမိပါတယ်။ ဧရာဝတီအပေါ်ထားတဲ့ တူညီဆန္ဒတွေကြောင့် စာတွေ ဖတ်နေရင်း အချိန်ကုန်မှန်းတောင် မသိလိုက်ရပါဘူး။ အားလုံးပဲ ဧရာဝတီအတွက် ဆုတောင်းကြစို့လားနော်…။\nလက်ရာပေါင်းစုံနဲ့ စကားလုံးပေါင်းစုံကို မြင်ရဖတ်ရတာ\nမြစ်ဆုံရေကာတာ တည်ဆောက်မှုကို ထပ်တူထပ်မျှ ကန့်ကွက်ပါတယ်၊ ဧရာဝတီမြစ်ကြီး အဓွန့်ရှည်ပါစေ …\nဧရာဝတီမြစ်ဆုံဆည် စီမံကိန်းကို အကြွင်းမဲ့ကန့်ကွက်ပါသည်\nဧရာဝတီအကြောင်း ပြည့်ပြည့်စုံစုံလေး သိလိုက်ရတော့\nဧရာဝတီ သဘာဝအတိုင်းပဲ လှပါစေလို့ \nဆုတောင်းရင်……..ဆက်လက်ကန့် ကွက်ကြပါစို့ \nဓါတ်ပုံတွေ ကြည့်ရတာ အားကျရလိုက်တာ။ အခုလို အပင်ပန်းခံ တင်ပြပေးတာ ကျေးဇူးအများကြီး တင်ပါတယ်။ ကျနော်လဲ အဲဒီစီမံကိန်းကို လုံးဝကန့်ကွက်ပါတယ်။\nရင်ဘတ်ထဲထိ စူးစူးနစ်နစ်ဝင်သွားစေပါတယ် မမြသွေးနီ ရေ..\nပင်းချင်ယောင်ဆောင်ရင်း တကယ်ပင်းသွားကြသူကြီးများ အတွက် ၊ .. ..ပြင်းထန်သောသတိပေးလိုက်ခြင်းပါပဲ..\nအမိဧရာတီ ကမ္ဘာတည်သ၍ ရှင်သန် စီးဆင်းနိုင်ပါစေ။\nAngel Shaper says:\nဖတ်ရတာ… အားရ ဂုဏ်ယူမိပါတယ်။\nဒို့နှလုံးသား အသက်ထပ်တူညီ ချစ်လို့ ကာကွယ်ကြမည်။\nဧရာဝတီ မြစ်ဆုံဆည် စီမံကိန်းကို အကြွင်းမဲ့ ကန့်ကွက်ပါသည်။\nSOE MOE KYAW says:\nReply ရင်ဘတ်ထဲထိ စူးစူးနစ်နစ်ဝင်သွားစေပါတယ် မမြသွေးနီ ရေ..\nအမိဧရာတီ ကမ္ဘာတည်သ၍ ရှင်သန် စီးဆင်းနိုင်ပါစေ။အမရေ…\nအစ်မ ရေ ပြပွဲက ပုံတွေကြည့်ခွင့်ရလို့ ကျေးဇူးအများကြီးတင်ပါတယ်။\nဓါတ်ပုံပြပွဲလေးကို ကိုယ်တိုင်လာပြီး ကြည့်ရသလို ခံစားခဲ့ရတယ်။ ဧရာဝတီမြစ်ဆုံဆည် စီမံကိန်းအတွက် အားလုံးတူညီ လက်တွဲပြီး ကာကွယ်မယ်ဆိုရင် ကယ်တင်နိုင်မယ်လို့ ယုံကြည်ပါတယ်။ ဧရာဝတီမြစ်ဆုံဆည် စီမံကိန်းကို လုံးဝ ကန့်ကွက်ပါတယ်။\nဒီကဗျာ စာသားလေး ကြိုက်တယ် အစ်မ… ဟုတ်တယ် ဧရာဝတီ အကြောင်းသိသည် ဖြစ်စေ မသိသည် ဖြစ်စေ သတင်းစကားတွေကို နားထောင်ကြည့်သင့်တယ်။ ဒီပုံ ဒီစာတွေ ကဗျာတွေ ကြည့်ရုံနဲ့ တင် ဧရာဝတီကို ချစ်မြတ်နိုးသင့်တယ်။ ဒီမြင်ကွင်းတွေ နောက်ရှိမှ ရှိပါတော့မလားဆိုတဲ့ အသိနဲ့ ပေါ့။ တကယ်လဲ စိုရိမ်မိပါတယ်။ ဧရာဝတီဘေးမှာနေ မြစ်ရေသောက်ကြီးပြင်းခဲ့တဲ့ သူအတွက်တော့ သူဟာ ကျွေးအမေ တစ်စင်းပါပဲ…\nဒါကြောင့်လဲ ကန့် ကွက်နေရတာပါ…\nမမြသွေးနီရေ.. မသွားနိုင်တဲ့ လူတွေအတွက် Gallery 65 က ပုံတွေ၊ ကဗျာတွေကို (မနက် ၅ နာရီအထိ) အိပ်ပျက် ခံပြီး အခုလို ပြန်မျှဝေတာ ကျေးဇူးအများကြီး တင်ပါတယ်ဗျာ..၊ သိချင်,ကြည့်ချင် နေတဲ့ အချိန်မှာ တွေ့လိုက်ရလို့လည်း ဝမ်းသာမိပါတယ်၊ တသဘောတည်း ရှိတဲ့ ရင်ထဲကနေ နောက်ထပ်တစ်သံ ထပ်တိုးခဲ့ပါတယ်၊ မြစ်ဆုံဆည် စီမံကိန်းကို လုံးဝ ဆန့်ကျင် ကန့်ကွက်ပါတယ်..။\nမသိသေးတာတွေ ပိုပြီး သိလာရပါတယ်။ ပြည်သူ့ တစ်ယောက်အနေနဲ့ ခံစားချက်ကို ပြောရရင်တော့ ရေကာတာ မဆောက်တာ အကောင်းဆုံးပါဘဲ။\nဧရာဝတီ မြစ်ဝမှာ ရေကာတာဆောက်မှာကို လာရောက် ကန့် ကွက်သွားပါတယ်။\nဓာတ်ပုံတွေဝေဆာစွာနဲ့ ရေးသားထားလို့ အရမ်းကိုကျေးဇူးတင်ပါတယ်….\nဖတ်ရင်းနဲ့ ၀မ်းနည်းမိတယ်..ဒီကဗျာလေးက ရင်ကိုထိချက်ပြင်းလွန်းပါတယ်……\n“ဧရာဝတီ မြစ်ရေတွေ ထာဝရ စီးဆင်းပါစေ”\nမမရေ..ဧရာဝတီ ကမ္ဘာတည်သရွေ့ထာဝရတည်ရှိနေပါစေလို့ပဲ ဆုတောင်း ပြုမိပါတော့တယ် ။ ဘာမှ မဖြစ်ပါစေနဲ့လို့ပဲ ဆုတောင်းနေရတော့တယ်။\nမရောက်နိုင်တဲ့သူတွေအတွက် ပုံတွေ၊ ကဗျာတွေ တင်ပေးလို့ ကျေးဇူးပါ အစ်မမြသွေးနီ။\nအမေကို သတ်တာမှ လည်မျိုဖောက်သတ်နေတာပါ။\nမြစ်ဆုံဆည် ဗျူဟာစီမံကိန်းကို အပြင်းအထန် ကန့်ကွက်ပါတယ်။\nမမနဲ့အတူ လိုက်ပြီး ကြည့်ခွင့်ရသလိုပါပဲ….\nမမရဲ့ ကျေးဇူးကြောင့် မမနဲ့ ထပ်တူခံစားပြီး ကြည့်ခွင့်ရလိုက်ပါတယ်…\nပြည်တွင်းကနေ အားကြိုးမာန်တက် ကြိုးစားနေတဲ့ မမတို့ကို အားကျတယ်….\nအဝေးကြီးကနေ ဘာမှ မလုပ်ပေးနိုင်လို့လဲ ဝမ်းနည်းရတယ်….\nအရှုပ်တွေလုပ်နေရလို့ နောက်ကျမှာရောက်လာပါတယ်။ ဓါတ်ပုံတွေအများကြီးကြည့်လိုက်ရလို့ ကျေးဇူးလည်းတင်၊ ဝမ်းသာပီတိလည်း ဖြစ်ရပါတယ်။ ဧရာဝတီထာဝရ စီးဆင်နေစေဖို့ ထပ်ဆင့်ဆုတောင်းခဲ့ပါတယ်။\nကန့်ကွက်တယ် အသွေးအသားထဲကနေ နှလုံးသားထဲကနေ နာကျင်စွာကန့်ကွက်တယ်\nတို့ချစ်တဲ့ ” ဧရာဝတီ ” အမြဲထာဝရ စီးဆင်းနိုင်ပါစေ…………\nဧရာဝတီ ငြိမ်းချမ်းပါစေလို့လည်း ဆုတောင်းနေမိပါရဲ့………..\nမြစ်ဆုံ ရေကာတာစီမံကိန်းကို ကန့်ကွက်ပါတယ်။\nHarry Lwin says:\nကျနော်တို့အားလုံး တတ်စွမ်းသမျှ ဧရာဝတီကို ဝိုင်းဝန်းကာကွယ်ကြပါမယ် …. ကျနော် ကဗျာချစ်သူ ကနေ အားလုံးဝိုင်းရေးထားတဲ့ ဧရာဝတီအတွက် ကဗျာ Ebook လေးတခု လုပ်နေပါတယ် … ပြီးရင် ပေးပါ့မယ် … တတ်နိုင်သလောက် ဖြန့်ဝေပေးပါ မမြသွေး …\nသိပ်တာဝန်ကျေတဲ့အစ်မမြသွေးပဲ။ တစ်တပ်တစ်အား ၀ိုင်းဝန်းကူညီလက်တွဲ ပြီး ကိုယ့်ရဲ့ အသက်သွေး ကြောကို ကယ်တင်ကြပါစို့ ဗျာ။\nတရုတ်နိုင်ငံမှာ လက်ရှိကြုံတွေ့နေရတဲ့ ယန်စီမြစ်နဲ့မြစ်ဝါမြစ်တို့မှာ ဖြစ်ပေါ်ခံစားနေရတဲ့ အနေအထားတွေကိုထောက်ပြီး တရုတ်က ကုမ္ပဏီအနေနဲ့လည်း ကိုယ်ချင်းစာပါ။ ပြည်တွင်းကကုမ္ပဏီ အနေနဲ့လည်း ကိုယ်ချင်းစာပါ။ ကိုယ်ကျိုးပဲမကြည့်ကြပါနဲ့။ ဧရာဝတီမြစ်ဟာ တကယ်တော့ သဘာဝ သယံဇာတများစွာကို ဖန်တီးပေးနေတဲ့ မိခင်မြစ်ကြီးပါ။\nဆရာ. အမေက ဆုံမဖူးပါတယ်တဲ့ “အိမ်ဘေးနားက ကလေးတွေ အရိုက်ခံနေရတာမြင်ရင်\nကိုယ့်အိမ်က ကလေးတွေ လိမ်မာရပါလိမ့်မယ်”တဲ့\nအရမ်းကောင်းတဲ့စာသားလေးနဲ့ အယူ အဆလေးပါ။\nဧရာဝတီ မြစ်ဆုံမှာ ရေကာတာ တည်ဆောက်မယ့် မြစ်ဆုံ စီမံကိန်းကို\nကျွန်တော်လုံးဝ ကန့်ကွက်ပါတယ်…။အားလုံးကလည်းကန့်ကွက်ဖို့ လိုအပ်ပါတယ်။\nအစ်မရေ ဒါလေးက ကျွန်တော်ဖတ်ထားတဲ့ပို့စ်နဲ့ နားထောင်ထားတဲ့စာပေဟောပြောပွဲတွေထဲက\nကြိုက်တာလေးတွေကို စုပြီး ဧရာဝတီကိုကာကွယ်မယ့် ပို့စ်တွေ စာတွေ ကဗျာတွေမှာ ကျွန်တော်\nလေးစားပါတယ်ဗျာ…။ကျွန်တော်လည်း ဒီ့ထက်ပိုလုပ်နိုင်အောင် အနုပညာနဲ့ ကြိုးစားပါဦးမယ်..။\nလေးစားပါတယ် ခင်ဗျား …\nအားလုံးရဲ့ သစ္စာတရားကို မြင်တွေ့ခဲ့ရတာပါ …\nLeaveaReply to ရွှေစင်ဦး Cancel reply\nသမီးရဲ့မျက်လုံးလေး - 50610 hits\nခိုးလိုးခုလုဖြစ်နေလို့ - 47009 hits\nဧရာဝတီကို စောင့်ရှောက်ကြကုန်လော့… - 45854 hits\nအိမ်မက်ကောက်ကြောင်း - 40184 hits


ဘယ်လိုသံသယမျိုးတွေကို လက်သင့်ခံနေရဦးမှာလည်း။ အစကတည်းကရှုံးခဲ့ပြီးမှတော့ နှစ်သိမ့်အပြုံးတွေက ဘာလုပ်ရမှာလဲ? နှစ်သိမ့်တယ်ဆိုတာ စော်ကားခြင်း တစ်မျိုးသာဖြစ်တယ်လေ။နှစ်သိမ့်ပြုံးထက်စာရင် အမုန်းကမှ ငါ့အတွက်လှလိမ့်ဦးမယ်။ ကျိန်စာဆိုးတွေစိုးမိုးတဲ့ငါ့ဘ၀ထဲကိုမှ နင်ကအလွမ်းမိုးတွေ ရွာရက်တယ်။ နှလုံးသားတစ်ခုနဲ့တစ်ခုက နှစ်ခုမဟုတ်တော့လည်းခက်တယ်။ အပြုံးတောင်အတုလုပ်ကြတဲ့လောကကြီးမှာ ဘာကများ စစ်မှန်ဦးမှာလဲ? စက်ရုံထုတ်(ဖောဖောသီသီ) နှလုံးသားတွေနဲ့ ငါ့လာမချစ်စမ်းနဲ့ဟာ။ နံတယ်။ extra date တတ်ထားတဲ့ အချစ်တွေနဲ့ လာလာမနှောင့်ယှက်စမ်းနဲ့။ date လွန်လာရင်လည်း ကိုယ့်ကိုယ်ကို အမှိုက်ပုံးထဲ သွန်ပစ်လိုက်။ ဘာတဲ့ဆိုရင် ငါ့နှလုံးသားကိုပဲ လာလာခလုတ်မတိုက်စမ်းနဲ့။ စိတ်ရှုပ်လွန်းလို့။ ငါ့ဟာငါ တစ်ယောက်တည်း ကိုယ့်အသည်းကိုယ် ဖြည်းဖြည်းချင်းခွဲနေရတာကမှ ကဗျာဆန်လမ့်ဦးမယ်။ ဓါးတစ်ချောင်းလို ကိုယ့်ကိုယ်ကို ဓါးအိမ်ထဲထည့်ပိတ်ထားလို့ရရင် ဘယ်လောက်ကောင်းမလဲ။ အနာဂတ်ကို တောင်မလွမ်းတာ အတိတ်ကို ဘာလုပ်ရမှာလဲ။ ငါနောက်မဆုတ်ချင်ဘူးဟာ။ ကျေးဇူးပြုပြီး ငါ့ကိုနောင်တတွေမပေးပါနဲ့။\nဘယ်အချိန်ထိရှိမလဲ ငါ့နောင်တတွေ။ နောက်ဆုတ်ဖို့မစဉ်းစားပဲချစ်ခဲ့ပေမယ့် တစ်ခါတစ်လေ နောက်တွန့်မိတာကပဲ ငါ့ညံ့ဖျင်းမှုဖြစ်ခဲ့လား။ နင့်သံသယတွေက ငါ့ကိုတွန့်ဆုတ်စေတာတော့လည်း အမှန်ပဲလေ။ ငါကြောက်တယ်။ ဟုတ်တယ်လေ။ နင့်ကိုယ်နင်တောင် သံသယဖြစ်နေတဲ့အချစ်ကို ငါက ဘယ်လိုသတ္တိနဲ့ ယုံကြည်ရမှာတဲ့လဲ..? ကြိုးထုံးကိုဖြည်ချင်ရင် ကြိုးထုံးတဲ့သူကို ရှာရမယ်တဲ့။ ဒါပေမယ့် အချစ်က နင်မဖြည်နိုင်တဲ့ ကြိုးတစ်ထုံးဖြစ်ခဲ့ရင်ကော….? နင်မဖြေနိုင်တော့ဘူးမဟုတ်လား။\nတကယ်တော့ နင့်သံသယဆိုတာက ငါ့အပေါ်ဖြစ်နေတာမဟုတ်ပါဘူး။ နင်မညာပါနဲ့။ နင့်ကိုယ်နင်သံသယဖြစ်နေတာပါ။ လူဆိုတာ ကိုယ့်ကိုယ်ကို ကာကွယ်တတ်တဲ့ သတ္တ၀ါဆိုတာ မေ့မထားနဲ့လေ။\nငါက နင့်ဆီမှာဘာရှိလဲဆိုတာမကြည့်ပဲ နင်ဘာလိုသလဲဆိုတာပဲ ကြည့်ခဲ့တဲ့ကောင်ပါလေ။ လိုတာတွေကြည့်ရင်းနဲ့ပဲ ပိုတာတွေ တွေ့လာရတဲ့အခါမှာ နင့်ဘ၀မှာ ငါဆိုတာ အစကတည်းက မရှိတာသိလာခဲ့ရတယ်။ တကယ်တော့ငါက ကြိုးတပ်ခံရတဲ့ပစ်တိုင်းထောင်ရုပ်သာပါ။\nတကယ်တော့ နင်ရောငါပါ မမှားခဲ့ပါဘူးလေ။ ကံကြမ္မာက ပုစ္ဆာကူးမှားခဲ့တာပါ။ ငါညံ့ခဲ့တာပါ။ ၁ နဲ့ ၁ ပေါင်းတာ ၂ မဖြစ်ပဲ ၁ ဖြစ်နေတယ်ဆိုကတည်းက ငါရိပ်မိခဲ့ဖို့ကောင်းတာ။ ငါက ၁ မှမဟုတ်ခဲ့ပဲ! ငါကသုညပဲလေ။\nငါ့အပြစ်တွေပါလေ။ မေ့လျော့နေတဲ့ နှလုံးသားနှစ်ခုကို ထိပ်ပုတ်ခေါင်းပုတ် လှုပ်နိုးခဲ့တာ ငါပါ……………..\nPosted by wai linn at 2:38 AM


တင်းနစ်ဘောလုံးတစ်လုံး၊ စက်ဝိုင်းတစ်ခု၊ နှင့် နံပါတ် ၃၀၀၀၀ - Myanmar Leaders\nသူ့အသက် (၂၁) နှစ်မှာ ကုမ္ပဏီတစ်ခု စထောင်ဖြစ်တယ်။ သူငယ်ချင်းတစ်ယောက်နဲ့ အတူတူတွဲပြီးတော့ပေါ့။ ကုမ္ပဏီရဲ့ လုပ်ငန်းကတော့ SAT သင်တန်းတွေကို Online ကနေ သင်ရိုးအသစ်နဲ့ သင်နိုင်ဖို့ ဝန်ဆောင်မှု ပေးတဲ့ လုပ်ငန်းပါ။ အစကတော့ ဟုတ်မလိုလိုပါပဲ။ နှစ်နည်းနည်းကြာတော့ အနှုတ်လက္ခဏာပြလာတယ်။ လုပ်ရကိုင်ရတာ ပိုခက်လာတယ်။ သူ လုပ်နေတဲ့အလုပ်ကို လုံးဝ ဆက်ပြီး လုပ်ချင်ကိုင်ချင်စိတ်ကို မရှိတော့ဘူး။ ဒီတော့ ကိုယ့်ကိုကိုယ် အားမရတာတွေ၊ ယုံကြည်မှုမရှိတော့တာတွေလဲ နောက်က လိုက်လာတော့တာပေါ့။ ဒါနဲ့ပဲ သူ အဲဒီအလုပ်ကို နားလိုက်တယ်။ ဆက်မလုပ်ဖြစ်တော့ဘူး။\nဒီနောက်မှာ online မှာ ဖဲရိုက်လို့ရတဲ့ Poker Bot တစ်ခု ဖန်တီးပြီး ကိုယ်တိုင်လဲ ဖဲကစားရင်း စိတ်လေနေခဲ့တယ်။ ဖဲလဲ စွဲသွားတယ်ဆိုပါတော့။ အဲဒီမှာ သူတစ်ခုသွားတွေ့တာက အလုပ်တစ်ခုလုပ်ဖို့ ပိုက်ဆံရရုံ၊ လုပ်ချင်စိတ် ရှိရုံနဲ့ မလုံလောက်ဘူး ဆိုတာပဲ။ အောင်မြင်နေတဲ့သူတွေကို သူလိုက်လေ့လာကြည့်တယ်။ အားလုံးက ကိုယ့်အလုပ်ကို ကိုယ် ရူးသွပ်စွဲလမ်းစွာ လုပ်နေကြတာကို တွေ့ရတော့တာပဲ။ ပြဿနာ အခက်အခဲတွေ ဘယ်လောက်ပဲ တွေ့ရတွေ့ရ စွဲစွဲလမ်းလမ်း ရူးရူးသွပ်သွပ်ကို ဖြေရှင်းပြီး ဆက်လုပ်နေကြတာကို တွေ့ရတဲ့အခါ သူတစ်ခုသဘောပေါက်သွားတယ်။\nအိမ်မှာ ခွေးမွေးထားတဲ့သူတွေ ခွေးနဲ့ကစားနေကျလူတွေ ရှိမှာပါ။ လက်ထဲမှာ တင်းနစ်ဘောလုံးကို ကိုင်လိုက်တာနဲ့ ခွေးဆိုတာ မျက်လုံးအရောင်ကို တောက်ပြီး ဖျတ်ဖျတ်လူးနေပြီ။ တင်းနစ်ဘောလုံးကို ပစ်လွှတ်လိုက်တာနဲ့ တရှိန်ထိုးပြေးကောက်တော့တာပဲ။\nလူတော်တော်များများဟာ တင်းနစ်ဘောလုံးကို ရှာမတွေ့ကြသေးတာပါ။ သူလဲ ဒီလိုမျိုး ဖြစ်ခဲ့ပါလားဆိုတာ သူသိသွားတယ်။ ပထမအလုပ်ကို သူမကြိုက်တာမဟုတ်ပေမယ့် သူရူးရူးမိုက်မိုက် စွဲလမ်းစွာ ပြေးကောက် ပြေးလိုက်မယ့် တင်းနစ်ဘောလုံးမျိုး မဟုတ်ဘူးဆိုတာ သူတစ်ခါတည်း သိသွားခဲ့တယ်။\nသူ့မှာ တစ်ဆောင်တည်းနေတဲ့ ညီအကိုလိုခင်တဲ့ သူငယ်ချင်းတစ်ယောက်ရှိတယ်။ အဲဒီသူငယ်ချင်းမှာလဲ အခြားတစ်ယောက်နဲ့ စပ်တူထောင်ထားတဲ့ ကုမ္ပဏီတစ်ခုရှိတယ်။ သူတို့တွေ အကုန်အကျသက်သာအောင် အတူတူစုနေကြပြီး Code တွေဘာတွေ အတူတူ ရေးကြနဲ့ တော်တော်ပျော်ဖို့ ကောင်းခဲ့ပါတယ်။\nတစ်ရက် သူ့သူငယ်ချင်းတို့တတွေ အပြင်သွားမလို့ လုပ်နေတာတွေ့တော့ ဘယ်သွားမလို့လဲလို့ သူမေးကြည့်မိတယ်။ Investor ဆီ သွားတွေ့မလို့ လို့ ပြန်ဖြေတော့ သူလဲ သာမန်ပဲ “အော် အေး အေး” ပေါ့။ ဒီလိုပဲ ထင်လိုက်မိတယ်။ တကယ့်တကယ်ကျ Investor က သူ့သူငယ်ချင်းတွေကို ဟယ်လီကော်ပတာနဲ့ကို လာခေါ်တာဗျ။ နောက်ရက်တွေကျတော့ သူ့သူငယ်ချင်းအုပ်စုတွေ Silicon Valley ကိုပြောင်းတော့မယ်ဆိုပြီး ပြောင်းသွားကြတော့ သူတစ်ယောက်တည်း ကျန်ခဲ့တယ်။\nကြားထဲမှာလဲ အဆက်အသွယ်တော့ ပြတ်ကြတယ်မဟုတ်ပါဘူး။ တစ်ရက် သူ့သူငယ်ချင်းနဲ့ ဖုန်းပြောဖြစ်တော့ သူငယ်ချင်းကပြောတယ်။ ဟိုရက်က Vinod Khosla နဲ့ တွေ့တယ်တဲ့။ Vinod Khosla ဆိုတာ နည်းပညာလောကမှာ မသိတဲ့သူမရှိတဲ့ ရင်းနှီးမြှုပ်နှံမှုလုပ်တဲ့ သူဌေးကြီး။ ဘာတွေပြောဖြစ်လဲဆိုတော့ သူ့သူငယ်ချင်းရဲ့ ကုမ္ပဏီမှာ ဒေါ်လာ (၅) သန်း ရင်းနှီးမြှုပ်နှံဖို့ သူဌေးကြီးက သဘောတူလိုက်ပြီတဲ့။\nသူတော်တော် ရှော့ရသွားပါတယ်။ တကယ်ဆိုရင် သူ့သူငယ်ချင်းတွေ ကုမ္ပဏီစထောင်ခဲ့တာ (၂) လလောက်ပဲ ရှိပါသေးတယ်။ သူ့ထက်အသက်လည်းငယ်တယ်၊ အတွေ့အကြုံလည်း နည်းတယ်။ သူ့ကုမ္ပဏီ လုပ်ငန်းလည်ပတ်ခဲ့တာ နှစ်ပေါက်နေပြီ။ သူ့သူငယ်ချင်းအတွက် ဝမ်းသာပေမယ့် ကိုယ့်ကိုကိုယ် ပြန်ဆန်းစစ်ဖို့ အချိန်ရောက်ပြီလို့ သူ သိလိုက်ပါတယ်။ ဘာကြောင့် သူဒီလို ရင်းနှီးမြှုပ်နှံမှု မရသေးသလဲ။ ဘာကြောင့် ရုန်းကန်နေရသလဲ။\nလူတွေဟာ စက်ဝိုင်းတစ်ခုထဲမှာ နေကြတာပါ။ ကိုယ့်စက်ဝိုင်းထဲမှာ ရှိနေသူတွေကပဲ ကိုယ်ဘာကောင်ဖြစ်လာမလဲလို့ ပုံဖော်ထုဆစ်ပေးတာဖြစ်ပါတယ်။ ဆိုရိုးတစ်ခုရှိတယ်။ “လူဟာ သူပေါင်းတဲ့ သူငယ်ချင်း (၅) ယောက်ရဲ့ ပျမ်းမျှ ဖြစ်တယ်” တဲ့။ သဘောက ပေါင်းတဲ့ သူငယ်ချင်း (၅) ယောက်ရဲ့ ကောင်းတဲ့အချက်တွေ ဆိုးတဲ့အချက်တွေဟာ လူတစ်ယောက်မှာ သွားတွေ့ရတယ်လို့ ဆိုလိုတာပါ။ မြန်မာလိုပြန်ရင်တော့ “တံငါနားနီးတံငါ၊ မုဆိုးနားနီးမုဆိုးပေါ့”။ Investor တွေနဲ့ ချိတ်ဆက်ထားနိုင်တဲ့ သူ့သူငယ်ချင်း Funding ရတာ ဘာမှမထူးဆန်းတဲ့ ကိစ္စဆိုတာ သူသဘောပေါက်သွားပါတယ်။\nသူ့ စက်ဝိုင်းထဲမှာရော ဘယ်သူတွေရှိသလဲ….\n## နံပါတ် ၃၀၀၀၀\nဒါနဲ့ပဲ သူနောက်ထပ် လုပ်ငန်းတစ်ခုပြောင်းလုပ်ခဲ့ပါတယ်။ ဒီ idea ကတော့ မဆိုးဘူးပြောရမယ်။ သူ့အတွက် တော်တော်လေး လမ်းစတွေ ပွင့်လာခဲ့ပြီး San Francisco ကို ပြောင်းရွှေ့ဖြစ်ခဲ့တယ်။ သိပ်မကြာခင်မှာပဲ သူ့ကုမ္ပဏီကို ရင်းနှီးမြှုပ်နှံသူတွေက မီးစိမ်းပြလိုက်တဲ့ ရင်းနှီးမြှုပ်နှံမှု စရတယ်… သူ ပျော်လိုက်တာဆိုတာ.. ခရစ်စမတ်လက်ဆောင်ရသလိုပါပဲ။ အစတုန်းက ဒေါ်လာ ၆၀ ပဲကျန်တဲ့ သူတို့ကုမ္ပဏီ ဘဏ်အကောင့်ထဲ ဒေါ်လာ ၁.၂ သန်းရောက်လာတယ်။\nပြီးခဲ့တဲ့ နှစ်တွေတုန်းက သူအမှားတွေ တော်တော်များများ လုပ်ခဲ့မိတယ်။ မှားတာတွေက အရေးကြီးတဲ့ ကိစ္စတွေတော့ မဟုတ်ပါဘူး။ ဘယ် Entrepreneur မဆို စစချင်းမှာ ဘယ်သူမှ မမှားခဲ့တဲ့သူ မရှိပါဘူး။ ကမ္ဘာကျော်ပုဂ္ဂိုလ်ကြီးတွေဖြစ်တဲ့ Bill Gates တို့ Steve Jobs တို့လဲ အစပိုင်းမှာ မှားခဲ့တာပါပဲ။ ဒီဘက်ခေတ်မှာ သူသဘောကျတာလဲ ဒါပါပဲ။ ကျရှုံးတယ် မှားတယ်ဆိုတာ သိပ်အရေးကြီးတဲ့ ကိစ္စမဟုတ်တော့ဘူး။ တစ်ခါလောက် မှန်လိုက်ဖို့ပဲလိုတာ။\nSan Francisco ကို ပြောင်းလာပြီးတော့ တစ်ည သူ ပျင်းပျင်းရှိတာနဲ့ online ပေါ်တက်ပြီး ဟိုဟိုဒီဒီ ကြည့်နေတုန်း webpage တစ်ခုမှာ သွားတွေ့တယ်။ လူဟာ သူ့ဘဝတစ်လျှောက်လုံးမှာ ရက်ပေါင်း ၃၀၀၀၀ လောက်ပဲ အသက်ရှင်ရတာဆိုပဲ။ ဒါနဲ့ သူလဲ Calculator ထုတ်ပြီး သူ့အသက် 24 နဲ့ 365 ရက်ကို မြှောက်ကြည့်လိုက်တော့ ... ဟိုက် ရက်ပေါင်း ၉၀၀၀ လောက်နေပြီးသွားပြီးသားး ဖြစ်နေတာ သွားတွေ့တော့တာပါပဲ။ ဒီ ရက် ၉၀၀၀ မှာ သူဘာတွေလုပ်ခဲ့ပြီးပြီလဲ.. ပြန်စဉ်းစားကြည့်မိတယ်။ ရတာကမှ ရက် ၃၀၀၀၀ ကို ရက် ၉၀၀၀ ဆိုတာ နည်းနည်းနောနော ကုန်သွားတာမဟုတ်ပါလားဗျာ။\nဒီ ၃၀၀၀၀ ဆိုတဲ့ နံပါတ်တစ်ခုဟာ တစ်ရွေ့ရွေ့နဲ့ တစ်နေ့ထက်တစ်နေ့ နည်းလာဦးမှာပါ။ တစ်ခု ကုန်သွားတိုင်း ကုန်သွားတိုင်း ဘာတွေအကျိုးရှိတာလုပ်ပြီးပြီလဲ ဘယ်လောက် တန်ဖိုးရှိရှိ ဖြတ်သန်းပြီးပြီလဲ ဆိုတာကို အမြဲ အမှတ်ရနေဖို့ လိုပါတယ်။ သူဆုံးဖြတ်လိုက်ပါတယ်။ သူ့ဘဝရဲ့ ကျန်ရှိနေတဲ့ တစ်ရက်စီတိုင်း တစ်ရက်စီတိုင်းကို အကောင်းဆုံးလုပ်ဖို့၊ စိတ်ဝင်စားစရာကောင်းတာတွေ ရွေးလုပ်ဖို့ ဆုံးဖြတ်လိုက်ပါတယ်။\nသူ .. သူ.. နဲ့ ပြောနေတဲ့ သူ ဆိုတာကတော့ တခြားသူမဟုတ်ပါဘူး။\nယခုချိန်မှာ ဒေါ်လာ ဘီလီယံပေါင်းများစွာ တန်ဖိုးရှိနေပြီဖြစ်တဲ့ ကုမ္ပဏီတစ်ခုရဲ့ တည်ထောင်သူ.. File တွေ အလွယ်တကူ Backup လုပ်နိုင်ဖို့၊ Cloud အခြေပြုစနစ်ကို သုံးပြီး မျှဝေနိုင်ဖို့ ဝန်ဆောင်မှုပေးနေတဲ့ Dropbox ရဲ့ ဖန်တီးရှင် ဘီလျံနာ လူငယ် Drew Houston ပဲဖြစ်ပါတယ်။\nကဲ.. ခင်ဗျားလဲ ပြီးအောင် ဖတ်ပြီးသွားပြီဆိုတော့ ခင်ဗျားကို ကျွန်တော် မေးချင်တဲ့ စကားလေးတွေ ရှိပါတယ်။\nခင်ဗျားရဲ့ တင်းနစ်ဘောလုံးက ဘာလဲ?\nခင်ဗျားရဲ့ စက်ဝိုင်းထဲမှာ ဘယ်သူတွေရှိသလဲ?\nဒီတစ်ဘဝမှာ ခင်ဗျားရတဲ့ ရက် ၃၀၀၀၀ ကို ဘယ်လိုသုံးဖို့ စဉ်းစားထားလဲ?\nRef: (www.akhayar.com မှ “Dropbox ရဲ့ CEO ဖြစ်သူ ဘီလျံနာ Drew Houston ၏ ဝှက်ဖဲ သုံးချပ်" ဆောင်းပါးကို Version ပြောင်းရေးသည်)


Lip Sugar Scrub And Balm | CATRICE COSMETICS\nနှုတ်ခမ်းသားအတွက် peelingလုပ်ပေးတဲ့ scrubဖြစ်သည်။\nလွယ်ကူစွာပျော်ဝင်သောကြောင့် နှုတ်ခမ်းသားကိုပါ ပေါင်းတင်ပေးပြီး ဖြစ်သည်။\nBe prepared: Stick withasoftly melting, transparent exfoliating texture for perfectly primed, smooth and naturally gorgeous lips. Contains sugar peeling particles.\nပြင်ဆင်ပါ : နူးညံ့ပျော်ဝင်တဲ့ ခံစားမှုနဲ့ လွယ်ကူတဲ့ exfoliating texture က အကောင်းဆုံးနဲ့ အချောမွေ့ဆုံး၊ သဘာဝဆန်ဆန်လှပတဲ့ နှုတ်ခမ်းလေးကို ဖြစ်စေပါတယ်။Peeling အတွက်သကြားမှုန်လေးတွေ ပါဝင်ပါတယ်။\nအလွန်ဈေးကြီးတဲ့ Lip make-up ကို ကြိုက်တဲ့သူနဲ့ Matt textures ကြိုက်တဲ့သူတွေက နှုတ်ခမ်းတွေကို အမြဲတမ်း ချောမွေ့နေအောင် ကောင်းစွာcareလုပ်ပေးသင့်ပါတယ်။အကောင်းဆုံးစတင်မှုကတော့ Lip Sugar Scrub and Balm ပဲဖြစ်ပါတယ်။မြင်နိုင်လွယ်တဲ့ အထိအတွေ့ က ပုံမှန် lip peeling တွေနဲ့တူပါတယ်။အခြားpeeling နဲ့မတူတဲ့အချက်က peeling လုပ်ပြီးတဲ့နောက်မှာမည်သည့် နှုတ်ခမ်းအရေခွံလေးအဖတ်လေးတွေမှမကျန်ခဲ့တာပဲ ဖြစ်ပါတယ်။အထိအတွေ့က နှုတ်ခမ်းနဲ့ထိတာက ပျော်ဝင်သွားအောင်ပြုလုပ်ပေးပြီး သေးငယ်တဲ့ အရေခွံအဖတ်လေးတွေ ကျန်ရှိမှု မရှိပဲ အရမ်းကိုပျော့ပျောင်းသွားတာကိုခံစားရစေပါတယ်။ထို့နောက် နှုတ်ခမ်းလေးတွေကို ထပ်မံ ဖူးဖူးလေးဖြစ်နေအောင် Lip Super Serum or Lip oilကို လိမ်းပေးပါ။


E-Journal: “ဆေးလိပ်တစ်တုို ရဲ့ ကျေးကျွန်”\n“ဆေးလိပ်တစ်တုို ရဲ့ ကျေးကျွန်”\nယနေု့ ကမ္ဘာပေါ်မှာ ဆေးလိပ်သောက်သုံးနေသူ လူဦးရေ ဘယ်လောက် ရှ်ိတယ် ဆိုတာ ကျနော်မသိပါဘူး။ ဒါပေမဲ့ ကမ္ဘာ့နိုင်ငံတိုင်းလိုလို ဆေးလိပ်ရဲ့ ကျေးကျွန်တွေ (သောက်သုံးနေသူ) တော်တော်လေးများတယ်ဆိုတာတော့ သေချာပါတယ်။ ကျနော်တို့ အရှေ့ တောင်အာရှနိုင်ငံတွေ ဖြစ်တဲ့ စင်္ကာပူ၊ မလေးရှား၊ အင်ဒိုနီးရှား၊ ဖိလစ်ပိုင် စတဲ့ နိုင်ငံတွေမှာဆို အမျိုးသမီးတွေကအစ ဆေးလိပ်ရဲ့ကျေးကျွန် တွေဖြစ်နေတာ တော်တော်လေး တွေ့နေရပါတယ်။ ကျနော်တို့ မြန်မာနိုင်ငံမှာတော့ ကံအားလျှော်စွာ အမျိုးသမီး ဆေးလိပ် သောက်တဲ့သူဆိုတာ မရှိသလောက်ရှားပါတယ်။ ဒါဟာ ကျနော်တို့ နိုင်ငံက အမျုိးသမီးတွေ အတွက်ဂုဏ်ယူစရာ တစ်ခုပါ။\nနောက်တစ်ချက်က ကျနော်တို့ နိုင်ငံက အမျိုးသမီးတွေ ဘာကြောင့် ဆေးလိပ် မသောက်တာလဲလို့ မေးရင်တော့ “ယဉ်ကျေးမှု”ကြောင့် လို့ ကျနော်ဖြေမှာပါ။ ကျနော်တို့ နိုင်ငံမှာ အမျိုးသမီးတစ်ယောက်တစ်လေ ဆေးလိပ်သောက်တာ၊ ကွမ်းဝါးတာ၊ ဘီယာဆိုင် ထိုင်တာ စတဲ့ ယဉ်ကျေးမှုကနေ သွေဖယ်စေတဲ့ အပြုအမှုတွေ လုပ်လာပြီဆိုရင် ဘေးပတ်ဝန်းကျင်က “ဒီကောင်မ မိန်းမတန်မဲ့ ဆေးလိပ်ကြီး လက်ကြားညှပ်လို့” “ဒီမိန်းမ အရှက်ကို နဲနဲမှ မရှိဘူး” “ကိုယ့်ဟာကို မိန်းမလို့ရော သဘောထားရဲ့လား” “အဆင့်အတန်း ကို မရှိဘူး” စသည်ဖြင့် ပြစ်တင်ရှုံ့ချလေ့ ရှိပါတယ်။ ဒါဟာ ကျနော်တို့ လူမျိုးစုတွေ ရဲ့ဓလေ့ လေးတစ်ခုပါ။ မြန်မာနိုင်ငံက အမျိုးသမီးတွေ အတွက် အင်မတန် တန်ဖိုးရှိတဲ့ ဓလေ့လေး တစ်ခုလို့ ယူဆမိပါတယ်။\nအဲ့ဒီလိုပဲ ကျနော်တို့ ယောက်ျားလေးတွေကိုလဲ တချို့မိဘတွေ၊ ဆွေမျိုးတွေ၊ ပတ်ဝန်းကျင်ကလူတွေက ပြောလေ့ပြောထရှိတဲ့ စကားတစ်ခွန်းရှိပါတယ်။ “ယောက်ျားလေးပဲ ဆေးလိပ်သောက်တာ၊ အရက်သောက်တာ၊ ဖဲရိုက်တာ၊…..လုပ်တာ ဘာဆန်းသလဲ” စသည်ဖြင့် ပြောကြပါတယ်။ အဲ့ဒီစကားရဲ့ အကျိုးသက်ရောက်မှု (Effect) ဘယ်လောက်ထိ သက်ရောက်မှု ရှိတယ်ဆိုတာ မစဉ်းစားကြပါဘူး။ လွယ်လွယ်ပဲ ပြောလိုက်ကြတာပါ။ လူ့လောကကို ရောက်လာတဲ့ လူသားတစ်ယောက်ကို “ဟိုပစ္စည်းလေး” တတ်ပေးလိုက်တာနဲ့ပဲ မကောင်းမှု လိုင်စင်ထုတ်ပေးထားတဲ့အတိုင်း ပြောနေလိုက်ကြတာ။ အဲ့ဒီလို ဘာမဟုတ်တဲ့ စကားတစ်ခွန်းက ကျနော်တို့ နုပျိုတဲ့ ယောက်ျားလေး လူငယ်တွေ အတွက် မကောင်းမှုဆီကို တွန်းပို့စေတဲ့ တွန်းအားတစ်ခု ဖြစ်သွားနိုင်တယ်လို့ ထင်ပါတယ်။ ဘာကြောင့် ကျနော်ပြောနိုင်သလဲ ဆိုရင် ကျနော်ကိုယ်တိုင် ခံစားခဲ့ရဘူးလို့ပါ။\nမှတ်မှတ်ရရ ပြောရရင် ကျနော် ၈တန်းစာမေးပွဲအပြီး နွေရာသီကျောင်းပိတ်ရက် ကာလဟာ ကလေးဘဝကနေ လူပျိုဘဝ ကို သိသိသာသာကြီး ပြောင်းလဲလာတဲ့ ကာလပါ။ ကျနော်ရဲ့ အသံကအစ ရုပ်ပိုင်းဆိုင်ရာ စိတ်ပိုင်းဆိုင်ရာတွေဟာ ကလေးဘဝကို ကျောခိုင်းစပြုတဲ့ အချိန်ပါ။ အဲ့ဒီအချိန်မှာ ကျနော့် ပတ်ဝန်းကျင်က အစ်ကိုတွေ၊အစ်မတွေ၊ ဦးလေးတွေ၊ လေးလေးတွေကလဲ သတိထားမိလာပါတယ်။ ကျနော့် ကိုတွေ့လို့ ခေါ်ရင်တောင် ခါတိုင်းလိုမဟုတ်တော့ဘူး။ “လူပျိုကြီး” ဆိုတဲ့ ပညတ်ချက်လေး ကို သုံးလာပါတယ်။ သူတို့ အဲ့ဒီလို ခေါ်လိုက်တိုင်း ကျနော်က အရမ်းသဘောကျနေတာဗျ။ ကျနော့်ကိုယ် ကျနော်တောင် တကယ့်လူပျိုသိုးကြီးစတိုင် ထင်မှတ်နေမိတယ်။\nအဲ့ဒီလိုနဲ့ တစ်နေ့မှာတော့ အစ်ကိုဝမ်းကွဲတစ်ရောက်ရဲ့ တဲကို(လယ်တောစောင့်တဲ့ တဲ) ကို ရောက်သွားတော့ အစ်ကိုဝမ်းကွဲတွေ စုပြီးထန်းရေ(ရည်)သောက်နေတာနဲ့ တွေ့ပါလေရော။ သူတို့ကလည်း ဘာရယ်မဟုတ် ကျနော့်ကို စချင်နောက်ချင်တာ နဲ့ ထန်းရေသောက်ဖို့ ခေါ်တယ်လေ။ အစကတော့ ကျနော် အကြောက်အကန် ငြင်းနေခဲ့တာပါပဲ။ ဒါပေမဲ့ သူတို့ရဲ့ “မင်းယောက်ျား မဟုတ်ဘူးလား”“မင်းအခြောက်လား”“မင်းကတော့ မိန်းမများ သာရရင် မြင်လှသေးတယ်”(မြင်ယောင်သေးတယ်) “ယောက်ျားဆိုတာ သောက်တတ် စားတတ်ရတယ်ကွ ငါ့ညီရ” စသည်ဖြင့် သူတို့ရဲ့ စကားနာတွေ ကို ကျနော်မလွန်ဆန်နိုင်ခဲ့ပါဘူး။ အဲ့ဒီလိုပတ်ဝန်းကျင် မှာ ကျင်လည်ရင်း နွေရာသီ ကျောင်းပိတ်ရက်လဲ ကုန်လို့ ကျောင်းတွေလဲ ပြန်ဖွင့်ရော…။ မြီးကောင်ပေါက်စ အရွယ် လူပျိုကြီးဂိုက်အပြည့်နဲ့ ကျနော် နဝမတန်း ဆိုတဲ့စာသင်ခန်းဆီ ချီတက်လာခဲ့တယ်လေ။\nအဲ့ဒီမှာ ကျနော်နဲ့ ပေါင်းတဲ့ သူငယ်ချင်းတွေထဲမှာ ငကျော်နဲ့ငလား က ၈တန်းလောက် ကထဲက ဆေးလိပ်ကို အစပြုခဲ့တဲ့သူတွေ ဆိုတော့ ၉တန်းလဲရောက်ရော ဆေးလိပ်ကို ဟန်ပါပါ လက်ကြားညှပ်တတ်နေပြီ။ သူတို့တတွေနဲ့ အတူ လက္ဘက်ရည်ဆိုင်ထိုင်လိုက်၊ ၈တန်း၊၉တန်း၊၁၀တန်း ကကောင်မလေးတွေကို လူပျိုလှည့်လိုက်ပေါ့လေ။ စော် ပတ်တယ်ပေါ့ ဗျာ။ ဒီလိုနဲ့ သူတို့နဲ့နေလာရင်း ကျနော် သူတို့ကိုအားကျလာတယ်ဗျ။ ကောင်မလေးတွေ ကို သွားပတ်တာတောင် ဆေးလိပ်လေး လက်ကြားညှပ်ထားရင် ပိုပြီး စတိုင် ပိုကျသလိုနဲ့ ထင်နေတာလေ။ နောက်ပြီးတော့ ကိုယ့်ပတ်ဝန်းကျင်က မိန်းကလေးတွေကို ကိုယ်ဟာ လူပျိုတစ်ယောက်ဖြစ်လာပြီဆိုတာကို အင်မတန်သိစေချင်တာလဲ ပါတာပေါ့။ မိန်းကလေးတွေရှေ့မှာ ဆေးလိပ်သောက်ပြတာဟာ ကိုယ့်ကို လူပျိုတစ်ယောက် ဖြစ်ကြောင်း အလွယ်တကူ သိနိုင်တဲ့ သင်္ကေတတစ်ခုလို့လည်း ထင်နေခဲ့တာပါ။\nနောက်ပြီး ယောက်ျားလေး တော်တော်များများ အချင်းချင်းပြောလေ့ ပြောထ ရှိတဲ့ စကားရှိ သေးတယ်။ ယောက်ျားလေးတစ်ယောက် ဆေးလိပ်သောက်တတ်၊ အရက်သောက်တတ်၊ ဖဲရိုက်တတ်၊ ……အစသဖြင့် မကောင်းမှုတွေ အစပြုလာပြီဆိုရင် “ဟာ ဒီကောင်ကိုသွား မစမ်းနဲ့ ဒီကောင်က ဆရာဖြစ်နေပြီ” ။ မကောင်းမှု့လုပ်တဲ့ နေရာမှာ “ဆရာတစ်ပါး အဖြစ်” အချင်းချင်း အသိအမှတ်ပြုတာတောင် ကျနော်အကျေနပ်ကြီး ကျေနပ်ခဲ့တာလေ။ အဲ့ဒီလိုနဲ့ ကျနော်ဟာ ဆေးလိပ်ရဲ့ ကျေးကျွန် ဖြစ်မှန်းမသိဖြစ်လာခဲ့ တာ အခုအချိန်ထိပဲလို့ ပြောရမှာပဲ။ ဆေးလိပ်ရဲ့ ကျေးကျွန်တစ်ယောက်ဖြစ်တဲ့ ကျနော် အထူးသဖြင့် ထမင်းစားပြီး ခါစ၊ လက္ဘက်ရည်သောက်တဲ့ အချိန်၊ စာအုပ်ဖတ်တဲ့အခါ စတဲ့ အချိန်တွေမှာဆိုရင် ကျနော့်ရဲ့ လက်တွေက ဆေးလိပ်ရှိတဲ့ဆီကို အလိုလိုရောက်တတ်နေပြီလေ။ဘယ်လောက်ထိ ဆိုးသလဲ ဆိုရင် ကျနော်တို့ရဲ့ နေ့စဉ်မရှိမဖြစ် ပစ္စည်းတစ်ခုအဖြစ် နေရာယူခဲ့တဲ့ အထိပါပဲ။ ကိုယ်ဆီမှာ ဝယ်ပြီးသား မရှိတော့ဘူး ကုန်နေရင်လည်း နီးစပ်ရာသောက်တတ်တဲ့ သူငယ်ချင်းဆီ က တောင်းသောက်မယ်။ ဘယ်မှာမှ ရှာမရတဲ့ အဆုံး လက်ထဲမှာပိုက်ဆံမရှိခဲ့ရင်တောင် နီးစပ်ရာလူဆီက ငွေချေးပြီး ဆေးလိပ်ဝယ်ဖို့ ဝန်မလေးတော့ပါဘူးး။\nဆေးလိပ်တိုနဲ့ ပတ်သက်ပြီး အဖြစ်အပျက်ကလေးတစ်ခု ပြောပြအုံးမယ်။ ကျနော် အင်းစိန် GTI ကျောင်း၊ ဗဟိုဆောင် မှာ ဆရာဖြစ်သင်တန်း ပထမနှစ်တက်တုန်းက အဖြစ်အပျက် လေးပါ။ မိတ်ဆွေတို့ သိတဲ့အတိုင်းပါပဲ အဆောင်နေကျောင်းသားတို့ ရဲ့ သဘာဝ ဆိုတာ ညရောက်ပြီ ဆိုရင် မူးတဲ့သူကမူး၊ ဂစ်တာတီးပြီး သီချင်းအော်တဲ့သူကအော်၊ တစ်ယောက်နဲ့ တစ်ယောက် စရင်းနောက်ရင်း လုံးထွေးနေသူလည်း ထွေးရဲ့၊ အဲ့ဒီနေ့ က ကျနော်တို့ အခန်း ၉ မှာတော့ စကားဝိုင်းလေးနဲ့ စည်ကားနေတယ်လို့ ပြောရမှာပေါ့။ စကားဝိုင်းဆိုလို့ ခေါင်းစဉ်လဲ မယ်မယ်ရရ မရှိပါဘူး။ စပ်မိစပ်ရာ ကောင်းမလေးတွေ အကြောင်း၊ ကျောင်းအုပ်ကြီးကအစ ဆရာ၊ဆရာမတွေအကြောင်း ၊ ကိုယ့်အကြောင်း သူ့ကြောင်း၊ ဘာမသိညာမသိ လက်ရှိ မြန်မာနိုင်ငံရဲ့ ပညာရေး စနစ်ကြီးကိုလည်း ဝေဖန်လို ဝေဖန်ရဲ့၊ ခြောက်တီးခြောက်ချက် နိုင်ငံရေးအကြောင်းလေးလည်း ပြောတဲ့အခါပြောပေါ့လေ။ ဆေးလိပ်လေးဖွာလိုက်၊ ရယ်လိုက်မောလိုက်နဲ့ စကားလက်စုံကျနေတာ ညဉ့်နက်မှန်းမသိ နက်လာခဲ့တာမို့လား။ စကားဝိုင်းကလဲ ညဉ့်နက်လေ ပိုမြိုင်လာလေပါပဲ။ ပတ်ဝန်းကျင်က တိတ်ဆိတ်နေတာလည်း ပါမှာပေါ့။ အဲ့ဒီလိုနဲ့ ည၁နာရီလည်း ကျော်လာရော ပြသနာက စတော့တာပါပဲ။ စကားဝိုင်းတစ်လျှောက်လုံး ဘာတစ်ခွန်းမှပြန်မပြော၊ ပြောသမျှအားလုံးနားထောင်ရင်း တစ်ဝိုင်းလုံး လစ်ဟင်းမှု့မရှိအောင် အလှည့်ကျ အသုံးတော်ခံလာခဲ့တဲ့ ကိုရွှေဆေးလိပ်တိုလေ နောက်ဆုံးထွက်သက် အငွေ့လေးတောင် လွတ်လပ်စွာ ထွက်ခွင့်မရလိုက်ပဲ စကားဝိုင်းကို ကျောခိုင်းသွားပါပကော။ စကားဝိုင်းကလဲ စည်ကားနေတုန်း ဆီပျက်သွားတဲ့ အင်ဂျင်တစ်လုံးလို အခိုက်အတန့်တော့ ထိုးရပ်သွားတာပေါ့။\nအဲ့ဒီမှာ “ဗညား” ကစပြီး ဟေ့ကောင် “ရွှင်ကြီး” ဆေးလိပ်ကျန်သေးလား။ ရှိတော့ဘူး ကွ၊ ဒါနောက်ဆုံးပဲ။ “မောင်လှိုင်”ဆီရော ဟင့်အင် ကုန်ပြီဗျ။ “ကရင်” ဆီမေးငေါ့ ပြတော့ လည်း ခေါင်းရမ်းပြတယ်။ “သထုံ” ဆီလှမ်းကြည့် တော့ လည်း အခြေအနေက မကောင်း ။ ချစ်တိုးနဲ့၊ အရှည်ကြီးတို့ကတော့ ဆေးလိပ်မသောက်ကြပေမယ့် နားလည်မှု့ရှိစွာနဲ့ စကားဝိုင်း ကို နားထား ပေးတယ်လေ။ အဲ့လိုနဲ့ “ဗညား” က လာကွာ“ ရွှင်ကြီး”မင်းနဲ့ငါ “ဖက်တီး” တို့ အခန်းဘက်သွား ဖန်ကြည့်ရအောင်ဆိုပြီး နှစ်ယောက်သား ချီတက်လာခဲ့ တာပေါ့။ ဟိုရောက်တော့ ဟိုလူ့မေး . . . မရှိ၊ ဒီလူ့မေး . . . မရှိနဲ့ “ဖက်တီး” ကုတင်လဲရောက်ရော မေးတောင် မမေးရသေးဘူး “ဟီး…ဟီး မမေးနဲ့တော့ ..ငါတောင်အိပ်ယာဝင် ဆေးလိပ် မသောက်ရလို့ အိပ်လို့ မပျော်သေးဘူး”လို့ ဆီး (ကြို) ပြောလေရဲ့။ ဒီလိုနဲ့ ဘယ်မှာမှရှာမရတဲ့ အဆုံး နှစ်ယောက်သား လူမိုက်တို့ထုံး နှလုံးမူပြီး အခန်းရှေ့က အမှိုက်ပုံးကို ကြက်ယက်သလို့ ရှာပေမဲ့လဲ ကံများဆိုးချင်တော့ အဲ့ဒီနေ့မှပဲ တစ်ဆောင်လုံး သန့်ရှင်းရေး အဒေါ်ကြီးက ရှင်းသွားလေရဲ့။ ခါတိုင်းလည်း ဒီလိုပဲ နောက်ဆုံး ဘယ်မှရှာမရရင် အမှိုက်ပုံးထဲ အရင်က စွန့်ထားတဲ့ အတိုအစ ပြန်ရှာသောက်နေကြတာ မို့လား။\nအဲ့ဒီအချိန်မှာ….. ကျနော်က “ဟာ..ဟုတ်ပြီ” လဲဆိုလိုက်ရော အားလုံး မျက်လုံးတွေ လက်လာကြတယ်။ “မင်းတို့ငါတို့ အနန္တဂိုဏ်းဝင်ကျေးဇူးရှင် ဆေးလိပ်ရဲ့ ကျေးကျွန်ကြီးကို မေ့နေလိုက်တာ” “ဟေ့ကောင်တွေ…. ဆရာကြီးကားထဲ သွားရှာရင် မြေကြီးလက်နဲ့ ခတ်တာကမှ လွဲအုံးမယ်” လဲဆိုလိုက်ရော၊ အားလုံးဘယ်လို ဆုံးဖြတ်ရမှန်းမသိ ဖြစ်နေတယ်လေ။ မတော် ဆရာကြီးနဲ့ မိသွားရင် မလွယ်ဘူးကိုး..။ သူ့ဆေးလိပ် ခိုးသောက်တာက တစ်မှု့၊ အဆောင်မလွယ်ပေါက်က ခိုးထွက်တာကတစ်မှု့ မို့လား။ ဒါပေမဲ့ ကြာကြာစဉ်းစားမနေပါဘူး …“လာကွာ သထုံ မင်း လိုက်ခဲ့ မင်းကလူကောင်သေးတယ်..” ဆိုပြီး အိပ်ယာခင်း စောင်တစ်ထည်ယူပြီး အောက်ကို ဆင်းလာခဲ့တယ်။ အောက် ရောက် တော့ ပြတင်းပေါက်အပေါ်က မှန်လည်ကိုဖွင့် စောင်စတစ်စ ကိုအပြင်ချ၊ သထုံကို စောင်စကိုင်ပြီး အောက်ကို ဆင်းခိုင်း၊ နောက်ပြီး ဆရာကြီးကားထဲက ဆေးလိပ်ခွက်ထဲ က မီးညှိပြီးခါစ ဆေးလိပ်တိုတစ်တို ရလာတယ်လေ။ အဲ့ဒီမယ် ကားဆိုလို့ သော့ ဘယ်လိုရသလဲ မမေးနဲ့ ဗျ၊ ကျနော်တို့ ကျောင်းအုပ်ကြီးကို ဝန်ကြီး ပေးထားတဲ့ကားက သော့မပြောနဲ့ နဲနဲမြန်မြန် မောင်းရင် တခါးဂျက်က ပြုတ်ပြုတ်သွားလို့ ဆိုက်ကားသာသာလေး မောင်းလို့ ရတာ။ ဒါတောင် မနက်ခင်းဆိုရင် ကိုက်၃၀၀ လောက် ကျနော်တို့ တွန်းပေးမှ နိုးတာလေ။ ဒါကထားလိုက်ပါ စကားကြုံလို့ပါ။\nစောစောကစကား ပြန်ဆက်ရရင် ဆေးလိပ်တစ်တိုနဲ့ စကားဝိုင်းလေး ပြန်အသက်သွင်းတာပေါ့ ။ အဲ့ဒီလိုနဲ့ စကားကောင်းနေလိုက်ကြတာ ၂နာရီကျော်ကျော် လဲ ရောက်ရော ပြတင်းပေါက်နားထိုင်နေတဲ့ “ချစ်တိုး”က “ဟာ..ဟေ့ကောင်တွေ….. မော်ကြီးဟ.” လို့လဲ ဆိုလိုက်ရော ပြောလက်စ စကားဘယ်ရောက်မှန်းမသိတော့ပါဘူး။ အားလုံး ကိုယ့်ကုတင်ကိုယ် ပြေးလိုက်ကြတာ တန်းနေတာပဲ။ “မော်ကြီး” ဆိုတာဘယ်သူ ဟုတ်ရိုးလဲ ..ကျနော်တို့ ကျောင်းအုပ်ဆရာကြီး ဦးဝင်းမော်ထွန်းလေ။ ဆေးလိပ်တိုလေးရဲ့ အရှင်သခင်ပေါ့။ ကော်ရစ်ဒါမှာ ကားကား . . ကားကားနဲ့ အဆောင်ကို ပတ်ကြည့်နေတာလေ။ အဲ့ဒီလိုပဲ ဆရာကြီးက ညတရေးနိုးရင် အဆောင်ကကျောင်းသားတွေ မအိပ်ပဲ စကားထိုင်ပြောနေပြီး မနက်ကျောင်းပျက်မှာစိုးရိမ်လို့ အဆောင်အပေါ်ထပ်ကို တက်တက် စစ်တာလေ။ ဆရာကြီး ကျနော်တို့အခန်းရှေ့က ဖြတ်သွားတော့ အားလုံးအသက်တောင် ပြင်းပြင်းမရှုရဲ ကြဘူး။ နဲနဲလဲ ဝေးသွားရော ပါးစပ်ကို စောင်နဲ့ပိတ်ပြီး တခွီးခွီးနဲ့ ရယ်လိုက်ကြတာ ကျနော်ဆို မျက်ရည်တောင် ထွက်တယ်။\nဒီအဖြစ်ပျက်လေးက ကျနော်တို့တတွေ ပြန်တွေးမိရင် အလွမ်းပြေစရာလေးပါ။ ဒါပေမဲ့ ဆေးလိပ်ရဲ့ ကျေးကျွန်ဖြစ်သွားတဲ့ ကျနော်တို့ဟာ တလျှောက်လုံး ချစ်ကြောက်ရိုသေ ခဲ့ရတဲ့ ဆရာကြီးအပေါ်မှာ အရိုသေတန်ခဲ့ပါတယ်။ အများတကာ လိုက်နာခဲ့တဲ့ အဆောင် စည်းကမ်းကိုလည်း ချိုးဖောက်ခဲ့တယ်လေ။ အဲ့ဒြီပစ်မှုအတွက် ဒီနေရာကနေပဲ ဆရာကြီးကို ရှိခိုးဦးချ တောင်းပန်လိုက်ပါတယ် ဆရာကြီးခင်ဗျား..။\nမျိုးဆက်သစ်လူငယ်များ ကျနော်တို့လို ဆေးလိပ်ရဲ့ ကျေးကျွန်၊ ဘယ်. မူးယစ်ဆေးဝါး ရဲ့ ကျေးကျွန်မှ မဖြစ်အောင် ကျော်လွှားနိုင်ကြပါစေလို့ ဆုတောင်းလိုက်ပါတယ်။….\nခံစား၊ ဝေမျှ၊ တင်ပြသူက အိမ်လွမ်းသူ(မှန်နီကုန်း) at 11:42 PM\nဒီကဏ္ဍအောက်မှာ ဖတ်အုံးမယ်ဆိုရင် အိမ်လွမ်းသူ (မှန်နီကုန်း), အရောင်စုံ အတွေးများ . . . . .\nကျနော်တော့ ပြတ်ဆဲသွားပြီဗျ ကြာပြီ..\nပြောရဦးမယ် - အခုခေတ် မြန်မာမိန်းကလေးတွေသာ ဆေးလိပ်မသောက်ကြတာ ကျနော့် ဂျီးတော်တွေဆို သောက်ကြတယ်ဗျ...\nမူးယစ်ဆေးရဲ့ ကျေးကျွန်ဖြစ်ရတာ ဘဝနာတာပါပဲ။ အခုလို လူငယ်တွေအတွက် သတိပေးစာလေးကို မြင်ရတော့ သဘောကျမိပါတယ်။ ယောကျာင်္းလေးဖြစ်တာနဲ့ လုပ်ပိုင်ခွင့်ရှိသလိုလို လူငယ်တွေအပေါ် မတိုက်တွန်းမိအောင် သတိထားပါ့မယ်။\nကိုယ်တိုင်လည်း ရုန်းထွက်နိုင်အောင် ကြိုးစားရအုံးမယ်။\nအမှတ်တရ လေးတွေပေါ့။ ကျွန်တော်လည်း ၈ တန်းထဲက သောက်တာ. ဒီနေ့ထိ. ၄ လပဲ တစ်ခါ ပြတ်မိသေးတယ်။ အခုတော့ တစ်နေ့ တစ်ဘူးပဲ။ စားစရာမရှိ တစ်လကို $ 50 နီးပါးပဲ။ ဆေးလိပ်ဘိုးနဲ့ မွဲတော့မယ်။ သတိပေးတာ ကျေးဇူး။ ဖြတ်ဘို့ စိတ်ပြန်ကူးလိုက်ဦးမယ်။ :D\nတောရွာက အမျိုးသမီးများဆို ဆေးပြင်းလိပ်ခဲတယ်၊ ခုခောတ် မိန်းကလေးများက ပြည်ပရောက်ရင်၊ စိတ်ပြေလက်ပျောက် ခဲကြတယ်၊ သတိပေးလိုက်အုံးမယ်၊ အရင်က ကျေးလက်တောရွာက အရီးတို့လုပ်တာကော၊ ခုပြည်ပရောက် အမျိုးသမီးများခဲတာရော မှားပါတယ်လို့။ ကောင်းလိုက်တဲ့ ပို့စ်။\nကိုယ်က မသောက်ပဲ အနံ့ရှုပြီးမူး\nကိုအိမ်လွမ်းသူရေ ဆေးလိပ်နဲ့ ပက်သက်ရင်တော့ ပြောစရာက အပုံအပင်ဗျ။\nသေချာတာကတော့ ဆေးလိပ်ဆိုတာ မကောင်းဘူး ဆိုတာပဲ ။\nကျနော် ငယ်ငယ်က အတူနေတဲ့ အဘွားက ဆေးလိပ်ကြိုက်တယ်။ ပြောင်းဖူးဖက်ပေါ့ဗျာ။ ကျနော်လည်း လိုက်ဖွာတာပေါ့။ ချိုတယ်လေဗျာ။ အဲနောက်တော့ အဖေကပြောတာနဲ့ သူ့မြေး (ကျနော့်) အနား နေချင်လို့ အဖွားက ဆေးလိပ်ဖြတ်တယ်။ ၁၉၈၅ လောက်ပေါ့။ အဲလိုနဲ့ ဆေးလိပ်နဲ့ ဝေးလာလိုက်တာ ၁၉၉၇- ၂၀၀၇ ကျတော့ ဆေးလိပ်ကို ပြန်နီးပြန်ရောဗျို့။ ကျနော့် ဘော်ဘော်တွေ တော်တော်များများက ဆေးလိပ်ဂျိုးတွေဗျ။ စတွေ့တာက တော့ ကိုဗာဘို နဲ့ နေကြီး ပြီးတော့ ခင်ဗျား တို့ပေါ့ဗျာ။ ကျနော်ကတော့ ဆေးလိပ်မကောင်းဘူးဆိုတာ သိလာတော့ မသောက်တော့ဘူးဗျ။ခက်တာက ကျုပ်တို့က သွားအတူ လာအတူကိုး ။ ခင်ဗျားတို့ဆိုတာကလည်း မနက် မိုးလင်းရင် မျက်လုံးမဖွင့်ခင် ဆေးလိပ်ကို ပါးစပ်မှာတပ်ရမှ နေထိ ထိုင်သာရှိတဲ့သူတွေကိုးဗျာ။ အဲဒီအချိန်ကတည်းက ကျနော့်မှာ ဆေးလိပ်ကို ဖင်စီခံ မပါပဲ သောက်လိုက်ရတာ(အငွေ့ရှူနေရတာ) ၂၀၀၇ အထိပဲ ။\nပြောချင်တာက ခုမှလာမှာ ။ ခင်ဗျားပြောသလိုပါပဲ ။ ကျနော်တို့ နောက်မျိုးဆက်တွေ ရေလိုက်လွဲနေ အတုယူလွဲနေတာတွေ ရှိသဗျ။ ဆေးလိပ်သောက်နိုင်မှ လူရာ ၀င်သလိုလို၊ ဆေးလိပ်သောက်နိုင်မှ ဂုဏ်ရှိသလိုလို ထင်နေတတ်ကြတာက ခက်သဗျာ။ ပြီးတော့ ကျနော်တို့တောဘက်မှာ ပြောတတ်ကြတာက စီးကရက် လက်ကြားညှပ်လို့ပါလား ဘာညာပေါ့လေ။ စီးကရက်လေး လက်ကြားညှပ်ပြီး လမ်းလျောက်လာရင်ကို မေးဖော်၊ ခေါ်ဖော်ရှိတဲ့သူတွေကလည်း အများသား။ အဲလို ဆေးလိပ်သောက်နိုင်ရင်ကို ဂုဏ်ရှိတယ် ထင်ကြတာလည်း ခက်တယ်ဗျ။ ကားပေါ် ရထားပေါ်မှာ ဆေးလိပ် မသောက်ရ ဆိုင်းဘုတ် ရှိသော်လည်း ကျနော်တို့ မြေလတ်ဘက်၊ အကြေဘက်က တော့ ဖွာကြတာ တထောင်းထောင်းကို ထလို့ဗျာ။ ခက်ပုံများ အဲဒီလို ။\nကဲ ကျနော်တို့ ဘယ်လို ပညာပေးကြမလဲ၊ ဘယ်လို အစွဲတွေ ချွတ်ကြမတုံးဗျာ ။\nဒါဆို တို့ဝယ်သောက်တဲ့ ဆေးလိပ်တွေကို ဒီကောင် ခိုးရှုသွားတာပဲ။ အခုမှ မိတော့တယ်၊ ငတာတူး။ နင်ရှုသွားတဲ့ ဆေးလိပ်တွေ အရော်ပြန်ပေး။\n... Love Story from Future !\nNever say " I can't "\nFlower under sunshine\nChanging to words!\nThe Ring, I wanna ...\nရ ထားတဲ့ ရထား\nအခြားတဖက်မှ ဆင်ခြင်ကြည့်ပါရန် ....\nJust for Smile!\nIn this Evening!\n7 July မမေ့နိုင်


အခဈြရေးထကျ အလုပျကိုပိုဦးစားပေးရတဲ့ အကွောငျးကို ပွောပွလာတဲ့ Gong Hyo Jin | News Bar Myanmar\nအခဈြရေးထကျ အလုပျကိုပိုဦးစားပေးရတဲ့ အကွောငျးကို ပွောပွလာတဲ့ Gong Hyo Jin\nHouse of wheels ဆိုတဲ့ reality show မှာ မငျးသမီး Gong Hyo Jin ဟာ guest (ဧညျ့သညျ) အဖွဈပါဝငျခဲ့ပါတယျ။ House of wheels ကတော့ Yeo Jin Goo, Kim Hee-Won နှငျ့ Sung Dong ll တို့အဓိက members အဖွဈပါဝငျသော အစီအစဉျတဈခုပါ။\nGong Hyo Jin ဟာ ဇူလိုငျလ ၂ရကျနကေ့ထုတျလှငျတဲ့ အပိုငျးသဈမှာ အဖှဲ့ဝငျမြားနှငျ့အတူ စကားလကျဆုံကွခဲ့ပါတယျ။ Gong Hyo Jin ကသူမရဲ့ အသကျ ၂ဝကြျောအခြိနျတုနျးက အကွောငျးအရာမြားကို ဖောကျသညျခခြဲ့ပါတယျ။\n” အသကျ ၂ဝကြျောလောကျတုနျးကတော့ အခဈြဟာအရာရာလို့ ထငျခဲ့တာပါ။ အတှအေ့ကွုံရှိတဲ့ အမတှကေ အမွဲတမျး အခဈြမှာပဲ အခြိနျကုနျမခံဖို့၊အလုပျအပျေါမှာပဲ အားရုံစိုကျထားဖို့ အကွံပေးရငျတောငျ နားမလညျခဲ့ဘူး။\nဘာဖွဈလို့လညျးဆိုတော့ အဲ့အရှယျတုနျးက အခဈြကဘဝကွီး ဖွဈခဲ့တာကို” လို့ပွောပွခဲ့ပါတယျ။ “ဒါပမေဲ့ အခုအဲ့အခြိနျတှကေို ပွနျကွညျ့လိုကျရငျ အမတှေ ပွောခဲ့တာ တကယျမှနျတယျ။ အလုပျတှကွေိုးစားပွီ ကိုယျ့ကိုကိုယျ အရငျပွညျ့စုံအောငျလုပျထားမှ အခဈြတှအေမြားကွီး ကိုယျ့ဆီရောကျလာလိမျ့မယျ။\nအဓိကကတော့ ကိုယျ့ဖကျကလညျး perfect ဖွဈနအေောငျ အရငျလုပျထားရမယျဆိုတာပဲ”… Yeo Jin Goo ကလညျးသူ့ရဲ့ အိမျထောငျရေးအပျေါအမွငျကို ပွောပွခဲ့ပါတယျ။ “ကြှနျတျောကတော့ အိမျထောငျတဈခုကို စောစောစီးစီးထူထောငျခငျြတယျ။\nအဲ့လို့မိသားစုတဈစု ပြျောရှငျနတောမွငျရငျ ကြှနျတျောအိမျထောငျပွုခငျြတဲ့ စိတျပျေါတယျ” လို့ပွောပွခဲ့ပါတယျ။” ကြှနျတေျာ့ဘဝမှာ အမွဲတမျးကြှနျတေျာ့ဘကျက crush ခဲ့ရတာခညျြးပဲ။ တဈခါမှ တရားဝငျခဈြသူ မရှိခဲ့ဘူး” ဟုပွောပွကာ အားလုံးကိုအံသွစခေဲ့ပါတယျ။\nဒီပုံစံအတိုငျးဆိုရငျတော့ Gong Hyo Jin တဈယောကျ အိမျထောငျပွုတာ နောကျကမြယျလို့ ထငျမိတယျနျော။ ပရိတျသတျကွီးရော ဘယျဟာကို အရငျဦးစားပေးသငျ့တယျလို့ ထငျပါသလဲ။ အိမျထောငျပွုတာကိုအရငျလား၊ မိမိကိုယျကိုပွညျ့စုံအောငျအရငျလုပျတာလား.? ကိုယျ့ရဲ့ ထငျမွငျခကျြတှကေိုလညျး comment မှာ ရေးသားနိုငျတယျနျော…။\n(Zawgyi) အချစ်ရေးထက် အလုပ်ကိုပိုဦးစားပေးရတဲ့ အကြောင်းကို ပြောပြလာတဲ့ Gong Hyo Jin\nHouse of wheels ဆိုတဲ့ reality show မှာ မင်းသမီး Gong Hyo Jin ဟာ guest (ဧည့်သည်) အဖြစ်ပါဝင်ခဲ့ပါတယ်။ House of wheels ကတော့ Yeo Jin Goo, Kim Hee-Won နှင့် Sung Dong ll တို့အဓိက members အဖြစ်ပါဝင်သော အစီအစဉ်တစ်ခုပါ။\nGong Hyo Jin ဟာ ဇူလိုင်လ ၂ရက်နေ့ကထုတ်လွှင်တဲ့ အပိုင်းသစ်မှာ အဖွဲ့ဝင်များနှင့်အတူ စကားလက်ဆုံကြခဲ့ပါတယ်။ Gong Hyo Jin ကသူမရဲ့ အသက် ၂ဝကျော်အချိန်တုန်းက အကြောင်းအရာများကို ဖောက်သည်ချခဲ့ပါတယ်။\n” အသက် ၂ဝကျော်လောက်တုန်းကတော့ အချစ်ဟာအရာရာလို့ ထင်ခဲ့တာပါ။ အတွေ့အကြုံရှိတဲ့ အမတွေက အမြဲတမ်း အချစ်မှာပဲ အချိန်ကုန်မခံဖို့၊အလုပ်အပေါ်မှာပဲ အားရုံစိုက်ထားဖို့ အကြံပေးရင်တောင် နားမလည်ခဲ့ဘူး။\nဘာဖြစ်လို့လည်းဆိုတော့ အဲ့အရွယ်တုန်းက အချစ်ကဘဝကြီး ဖြစ်ခဲ့တာကို” လို့ပြောပြခဲ့ပါတယ်။ “ဒါပေမဲ့ အခုအဲ့အချိန်တွေကို ပြန်ကြည့်လိုက်ရင် အမတွေ ပြောခဲ့တာ တကယ်မှန်တယ်။ အလုပ်တွေကြိုးစားပြီ ကိုယ့်ကိုကိုယ် အရင်ပြည့်စုံအောင်လုပ်ထားမှ အချစ်တွေအများကြီး ကိုယ့်ဆီရောက်လာလိမ့်မယ်။\nအဓိကကတော့ ကိုယ့်ဖက်ကလည်း perfect ဖြစ်နေအောင် အရင်လုပ်ထားရမယ်ဆိုတာပဲ”… Yeo Jin Goo ကလည်းသူ့ရဲ့ အိမ်ထောင်ရေးအပေါ်အမြင်ကို ပြောပြခဲ့ပါတယ်။ “ကျွန်တော်ကတော့ အိမ်ထောင်တစ်ခုကို စောစောစီးစီးထူထောင်ချင်တယ်။\nအဲ့လို့မိသားစုတစ်စု ပျော်ရွှင်နေတာမြင်ရင် ကျွန်တော်အိမ်ထောင်ပြုချင်တဲ့ စိတ်ပေါ်တယ်” လို့ပြောပြခဲ့ပါတယ်။” ကျွန်တော့်ဘဝမှာ အမြဲတမ်းကျွန်တော့်ဘက်က crush ခဲ့ရတာချည်းပဲ။ တစ်ခါမှ တရားဝင်ချစ်သူ မရှိခဲ့ဘူး” ဟုပြောပြကာ အားလုံးကိုအံသြစေခဲ့ပါတယ်။\nဒီပုံစံအတိုင်းဆိုရင်တော့ Gong Hyo Jin တစ်ယောက် အိမ်ထောင်ပြုတာ နောက်ကျမယ်လို့ ထင်မိတယ်နော်။ ပရိတ်သတ်ကြီးရော ဘယ်ဟာကို အရင်ဦးစားပေးသင့်တယ်လို့ ထင်ပါသလဲ။ အိမ်ထောင်ပြုတာကိုအရင်လား၊ မိမိကိုယ်ကိုပြည့်စုံအောင်အရင်လုပ်တာလား.? ကိုယ့်ရဲ့ ထင်မြင်ချက်တွေကိုလည်း comment မှာ ရေးသားနိုင်တယ်နော်…။\nNext ဇူလိုငျလ ၆ ရကျနမှေ့ာ စတငျစဈမှုထမျးနပွေီဖွဈလို့ လှမျးနရေဦးမယျ့ Woo Do Hwan »\nPrevious « BLACKPINK Jennie ရဲ့ Instagram live မှာ ပါဝငျခဲ့တဲ့ Red Velvet Yeri


ဒီတပတ် English Learning: American Idioms and Expressions ကဏ္ဍမှာ လမ်းလျှောက်တယ် (walk) လို့ အဓိပ္ပါယ်ရတဲ့ အီဒီယံ အသုံးအနှုန်းများဖြစ်တဲ့ Walk the walk, Walk onatightrope နဲ့ Walk on eggshells တို့ကို တင်ပြထားပါတယ်။\n(၁) Walk the walk\nWalk က ဒီနေရာမှာ verb ကြိယာအဖြစ် သုံးထားပြီး လမ်းလျှောက်သည်။ The Walk က ဒီနေရာမှာ Noun နာမ်အဖြစ် သုံးထားပြီး လျှောက်တဲ့လမ်၊ ခင်းထားတဲ့လမ်းကို ဆိုလိုပါတယ်။ စကားစုတခုလုံးရဲ့  တိုက်ရိုက်အဓိပ္ပါယ်က ခင်းထားတဲ့လမ်းကိုလျှောက်တာ ဖြစ်ပါတယ်။ အီဒီယံသွယ်ဝိုက်အဓိပ္ပါယ်ကတော့ အပြောအတိုင်း လက်တွေ့လုပ်ဆောင်တာ ဖြစ်ပါတယ်။ လေကြီးပဲ ပေးတာမဟုတ်ဘဲ အပြောနှင့်အညီ လက်တွေ့လုပ်ဆောင်တာမျိုး ဖြစ်ပါတယ်။ ဒီအသုံးဟာ နှစ်ဆယ်ရာစု အမေရိကန်ပြည်ထောင်စုမှာ ခေတ်စားလာတာဖြစ်ပြီး Talk the talk ဆိုတဲ့ idiom နှင့် တွဲသုံးလေ့ရှိပါတယ်။ စကားပြောတယ်လို့ အဓိပ္ပါယ်ရတဲ့ talk ကို အခြေခံတဲ့ Talk the talk အသုံးကတော့ လေလုံးကြီးတာ၊ လေလုံးထွားတာ၊ လောကွတ်ကောင်းတာ၊ ပါးစပ်က လွယ်လွယ်နှင့် ပြောတာ အပြောကြီးသက်သက် ကျမတို့ မြန်မာဘန်းစကားအရ ပြောရင်တော့ ချောနေတာမျိုးကို ဆိုလိုတာ ဖြစ်ပါတယ်။ ဒီအသုံးရဲ့  ဥပမာကို လေ့လာကြည့်ရအောင်ပါ။\nIf political leaders are going to talk the talk, they've got to walk the walk, too. At least get something done!\nနိုင်ငံရေး ခေါင်းဆောင်တွေအနေနှင့် အပြောချည်းသက်သက် မဟုတ်ဘဲ လက်တွေ့လည်း လုပ်ဆောင်ပြသင့်ရမယ်။ အနည်းဆုံးတော့ တခုခုကို အောင်မြင်အောင်တော့ လုပ်ပြနိုင်ရမှာ ဖြစ်ပါတယ်။\n(၂) Walk onatightrope\nWalk (လမ်းလျှောက်သည်)၊ on (အပေါ်မှာ)a(တစ်ခု)၊ tight (တင်းတာ)၊ rope (ကြိုး) ဖြစ်ပြီး Tightrope က တင်းနေတဲ့ ကြိုးကို ဆိုလိုတာ ဖြစ်ပါတယ်။ စကားစုတခုလုံးရဲ့  တိုက်ရိုက်အဓိပ္ပါယ်က တင်းနေတဲ့ ကြိုးပေါ်မှာ လမ်းလျှောက်သည် ဖြစ်ပါတယ်။\nကျမတို့ မြန်မာအသုံးဖြစ်တဲ့ ကြိုးတန်းပေါ်မှာလမ်း လျှောက်တယ်ဆိုတဲ့ စကားအတိုင်းပါ။ ဆပ်ကပ်ပွဲတွေမှာ အမြင့်မှာ ဟိုဘက်ဒီဘက် တန်းထားတဲ့ကြိုးတန်းပေါ်မှာ လမ်းလျှောက်ပြရတဲ့ လူဟာ တလှမ်းခြင်းကြည့်လျှောက်နေရပြီး၊ နည်းနည်းလေး တိမ်းစောင်းတာနှင့် အောက်ပြုတ်ကျရင် အသက်အန္တရာယ် ကျရောက်နိုင်သလို အီဒီယံသွယ်ဝိုက် အဓိပ္ပါယ်ကလည်း ရှင်းပါတယ်။ ဒုက္ခအကြီးအကျယ် ရောက်နိုင်လို့ သတိသိပ်ပြီး ထားနေရတဲ့သဘော နည်းနည်းလေး မှားတာနှင့် ခံရမဲ့အခြေအနေမျိုး၊ သိပ်ကို ဆင်ဆင်ခြင်ခြင် နေရတဲ့သဘောမျိုး။ ဘေးကြပ်နံကြပ် အခြအေနေမ်ျိုးကို ဆိုလိုတာ ဖြစ်ပါတယ်။ ဒီအသုံးရဲ့  ဥပမာကို လေ့လာကြည့်ရအောင်ပါ။\nReligion isavery delicate issue in this country. The government is walking onatightrope.\nဘာသာရေးဟာ အဲဒီနိုင်ငံမှာ သိပ်ကို သတိထား ကိုင်တွယ်ရမဲ့ကိစ္စ ဖြစ်ပါတယ်။ အစိုးရအနေနှင့် အမှားမခံနိုင်ဘူး။\n(၃) Walk on eggshells\nWalk (လမ်းလျှောက်သည်)၊ on (အပေါ်မှာ)၊ eggshells (ကြက်ဥခွံတွေ) ဖြစ်ပြီး စကားစုတခုလုံးရဲ့  တိုက်ရိုက်အဓိပ္ပါယ်က ကြက်ဥခွံတွေမှာ လမ်းလျှောက်သည် ဖြစ်ပါတယ်။ ကြက်ဥခွံတွေမှာ လမ်းလျှောက်ရတယ်ဆိုရင် ကြက်ဥခွံတွေပေါ် နင်းလိုက်တာနှင့် ကွဲမှာ ဖြစ်တာမို့ အီဒီယံ သွယ်ဝိုက်အဓိပ္ပါယ်ကလည်း ရှင်းပါတယ်။ အကြောင်းအရာတခုခုနှင့် ပတ်သက်လို့ သိပ်ကိုသတိထားပြောဆိုရမှာ တခုခု၊ တဦးဦးနှင့် ပတ်သက်လို့ သိပ်ကိုသတိထား နေထိုင်လုပ်ကိုင်ဖို့ အထူးသဖြင့် ကိစ္စရပ်တခုခုနှင့် ပတ်သက်လို့ ကျမတို့ မြန်မာစကားအရ ချက်ဆိုမီးကွက်ထတောက် နိုင်တါမျိုးကို ယောင်လို့တောင် ပြောမှားဆိုမှား မခံနိုင်တဲ့ အနေအထားမျိုး၊ အထူးသဖြင့် လူတွေအချေအတင်၊ အငြင်းပွါးလွယ်တဲ့ ကိစ္စမျိုးတွေမှာ သတိသိပ်ကိုထားရတာမျိုးဆိုရင် ဒီ idiom နဲ့ တင်စားပြောတာ ဖြစ်ပါတယ်။ ဒီအသုံးရဲ့  ဥပမာကို လေ့လာကြည့်ရအောင်ပါ။\nRaising the topic of same sex marriage is like walking on eggshells for politicians here!\nလိင်တူချင်း လက်ထပ်ထိမ်းမြားတဲ့အကြောင်း တင်ပြဆွေးနွေးခြင်းဟာ ဒီမှာရှိနေတဲ့ နိုငံရေးသမားတွေအတွက် သိပ်ကို သတိထားပြောဆိုရမဲ့ကိစ္စရပ် ဖြစ်ပါတယ်။\nဒီသတင်းပတ် တင်ပြခဲ့တဲ့ idioms အသုံးတွေက Walk the walk , Walk onatightrope , Walk on eggshells တို့ဖြစ်ပါတယ်။